
	专讘讬 讬讛讜砖注 讗讜诪专 讗驻讬诇讜 讗专讘注 讜讞诪砖 砖谞讬诐. 讗注''讙 讚讛讻讗 诇讬讻讗 诇诪讬诪专 讗专讘注 讜讞诪砖 砖谞讬诐 讻讚讗诪专讬 讗讬谞砖讬 讜讗驻讬' 讟讜讘讗 讚诪砖诪注 讚讜拽讗 谞拽讟 注讚 讞诪砖 诪讚驻专讬讱 诪讞讘讬诇转讜 注诇 讻转讬驻讬讜 讜诪砖谞讬 讗讬讚讬 讜讗讬讚讬 讞讚 砖讬注讜专讗 讛讜讗 诪''诪 诇讬讻讗 诇诪讬驻专讱 讛砖转讗 讞诪砖 砖专讬 讗专讘注 诪讘注讬讗 讚谞拽讟 讗专讘注 诇讘专讬讗 讜讞诪砖 诇讻讞讜砖: 讛讞诪专转 讘讞诇讘讛. 讻讚讚专砖讬谞谉 讘讘讻讜专讜转 (讚祝 讜:) 诪讜讗转 讛讙诪诇. 讬讻讜诇 讬讛讗 讞诇讘 诪讛诇讻讬 砖转讬诐 讟诪讗 讜讚诐 诪讛诇讻讬 砖转讬诐 讟诪讗. 讘转''讻 讙专住讬' 讘砖专 讘诪拽讜诐 讚诐 讜拽讗诪专 转''诇 讝讛 讗讜爪讬讗 讞诇讘 砖讗讬谞讜 谞讜讛讙 讘讻诇 驻讬专讜砖 讚讞诇讘 讘讛诪讛 讟讛讜专讛 诪讜转专 讜诇讗 讗讜爪讬讗 讗转 讛讘砖专 砖讛讜讗 谞讜讛讙 讘讻诇 砖讗祝 讘讘讛诪讛 讟讛讜专讛 讗住讜专 讘砖专 诪谉 讛讞讬 转''诇 讝讛 讟诪讗 讝讛 讘诇讗 转注砖讛 注诇 讗讻讬诇转讜 讜讗讬谉 讘砖专 诪讛诇讻讬 砖转讬诐 讻讜' 讜讗讜专''讬 讚讘讬谉 诇驻讬 住驻专讬诐 砖诇谞讜 讚讚专讬砖 诪讛讜讗 讛讬转专 讞诇讘 讜讚诐 讜讘讬谉 诇转''讻 讚讚专讬砖 诪讝讛 讗转讬 砖驻讬专 讚诪爪讬 诇诪注讜讟讬 讞诇讘 讘砖专 讜讚诐 讻讜诇讛讜 诪讞讚 拽专讗 讻诪讜 砖诪爪讬谞讜 讘讻诪讛 诪拽讜诪讜转 讚诪诪注讟讬谉 诪讞讚 拽专讗 讻诪讛 讚讘专讬诐 讻讚讗砖讻讞谉 讘驻专拽 讛谞讛谞讛 诪谉 讛讛拽讚砖 (诪注讬诇讛 讬讞:) 讚讻诪讛 驻注诪讬诐 拽讗诪专 转诪注讜诇 诪注诇 专讬讘讛 讜驻诇讬讙讗 讛砖转讗 讗讘专讬讬转讗 讚驻专拽 讚诐 砖讞讬讟讛 (讻专讬转讜转 讻: 讜砖诐) 讚诪诪注讟 讚诐 诪讛诇讻讬 砖转讬诐 诪讚讻转讬讘 诇注讜祝 讜诇讘讛诪讛 讜讬砖 住驻专讬诐 讚诪诪注讟讬谉 讞诇讘 诪讚讻转讬讘 讛讜讗 讜讚诐 诪讚讻转讬讘 讝讛 讜转讬诪讛 诇专''讬 讚诪谞讗 诇谉 诇讗讜拽诪讗 讗讚诐 讚住讘专讗 讛讜讗 讬讜转专 诇讗讜拽诪讗 讗讘砖专 讜诇讛转讬专 讘砖专 诪讚诐 讚讗讬谉 讗讬住讜专 讘砖专 谞讜讛讙 讘讻诇 讗诇讗 诪讞讬讬诐 讗讘诇 讚诐 讗讬住讜专讜 谞讜讛讙 讘讻诇 讘讬谉 诪讞讬讬诐 讘讬谉 诇讗讞专 诪讬转讛 讜讗讜专''讬 讚讗讬 讛讜讛 讙专讬住 讘砖诪注转讬谉 讘砖专 讘诪拽讜诐 讚诐 讛讜讛 讗转讬 砖驻讬专 讚诪讝讛 讜诪讛讜讗 诪诪注讟讬谞谉 讞诇讘 讜讘砖专 讜诪讛讛讜讗 拽专讗 讚讻专讬转讜转 诪诪注讟讬谞谉 讚诐 讜讗''转 讜讻讬讜谉 讚诪诪注讟讬谞谉 讚诐 诪讛讛讜讗 拽专讗 讚讻专讬转讜转 讗诪讗讬 讗讬爪讟专讬讱 拽专讗 诇诪讬砖专讬 讞诇讘 讛砖转讗 讚诐 诪讜转专 讞诇讘 诇讗 讻''砖 讜讬''诇 讚诪讛讛讜讗 拽专讗 讚讻专讬转讜转 诇讗 诪爪讬 诇诪讬砖专讬 讚诐 诇讙诪专讬 讚诇讗 诪诪注讟讬谞谉 诇讬讛 讗诇讗 诪讗讬住讜专 讚诐 讗讘诇 诪讗讬住讜专 讟诪讗 诇讗 诪诪注讟讬谞谉 诇讬讛 讜讛讜讗讬诇 讜谞转诪注讟 诪讗讬住讜专 讚诐 讛砖转讗 讚诐 讜讞诇讘 砖讜讬谉: 讙讜谞讞 讬讜谞拽 讞诇讘 讘砖讘转 讻讜'. 诇讗讜 讘砖讬砖 讘讜 住讻谞讛 讗讬讬专讬 讚讗''讻 诪讗讬 讗讬专讬讗 诪砖讜诐 讚讛讜讬 诪驻专拽 讻诇讗讞专 讬讚 讗驻讬' 讛讜讬 诪诇讗讻讛 讚讗讜专讬讬转讗 砖专讬 讘诪拽讜诐 住讻谞讛 讜拽砖讛 诇专''转 诪讛讗 讚讗诪专 讘驻专拽 讞专砖 (讬讘诪讜转 拽讬讚.) 讗讘讗 砖讗讜诇 讗讜诪专 讬讜谞拽讬诐 讛讬讬谞讜 诪讘讛诪讛 讟讛讜专讛 讘讬''讟 讜驻专讬讱 讗讬 讚讗讬讻讗 住讻谞讛 讗驻讬诇讜 讘砖讘转 谞诪讬 讜讗讬 讚诇讬讻讗 住讻谞讛 讻讜' 讜诪砖谞讬 诇讗 爪专讬讻讗 讚讗讬讻讗 爪注专讗 讜诪驻专拽 讻诇讗讞专 讬讚 讛讜讗 砖讘转 讚讗讬住讜专 住拽讬诇讛 讙讝专讜 专讘谞谉 讬''讟 讚讗讬住讜专 诇讗讜 诇讗 讙讝专讜 专讘谞谉 讜转讬专抓 讚讛转诐 诪讬讬专讬 讘爪注专 砖诇 专注讘 讜讛讻讗 讘爪注专 砖诇 讞讜诇讬 砖讛讜讗 拽专讜讘 诇住讻谞讛 讜讘砖讘转 诇讗 讙讝专讜 讜拽砖讛 诇专''讬 讛讗 讚驻专讬讱 讛转诐 讗讬 讚讗讬讻讗 住讻谞讛 讗驻讬诇讜 讘砖讘转 谞诪讬 讛讜讬 诇讬讛 诇讗拽砖讜讬讬 讗驻讬' 讗讬 诇讬讻讗 住讻谞讛 讗讬 讚讞讜诇讛 讛讜讗 讗驻讬诇讜 讘砖讘转 谞诪讬 注诇 讻谉 谞专讗讛 讚讘专讬讬转讗 讚讛转诐 驻诇讬讙讗 讗讛讱 讚讛讻讗 讜讻谉 诪砖诪注 诪讚拽讗诪专 讛讻讗 讛诇讻讛 讻专讘讬 诪专讬谞讜住 诪讻诇诇 讚驻诇讬讙讬 注诇讬讛: 诪驻专拽 讻诇讗讞专 讬讚 讛讜讗. 讜讗''转 讗驻讬诇讜 诇讗 讛讜讬 讻诇讗讞专 讬讚 谞诪讬 讚讛讗 讗讬谉 讚讬砖讛 讗诇讗 讘讙讬讚讜诇讬 拽专拽注 讻讚讗诪专 讘驻专拽 讻诇诇 讙讚讜诇 (砖讘转 注讛.) 讙讘讬 驻讜爪注 讞诇讝讜谉 讜讻讬 转讬诪讗 讗注''讙 讚讞诇讝讜谉 诇讗 讞砖讬讘 讙讬讚讜诇讬 拽专拽注 讘讛诪讛 讞砖讬讘讗 讙讚讜诇讬 拽专拽注 讻讚讗诪专讬谞谉 讘专讬砖 讘讻诇 诪注专讘讬谉 (注讬专讜讘讬谉 讚祝 讻讝:) 讚诪诪注讟 讚讙讬诐 诪讚讻转讬讘 讘拽专讗 讘拽专 讜爪讗谉 诪讛 讛驻专讟 诪驻讜专砖 讙讬讚讜诇讬 拽专拽注 讻讜' 讝讛 讗讬谉 诇讜诪专 讚谞讛讬 讚讞砖讬讘讗 讘讛诪讛 讙讬讚讜诇讬 拽专拽注 诪讻诇 诪拽讜诐 讻讬讜谉 讚讙诪专讬 诪住诪诪谞讬谉 讘注讬谞谉 诪诪砖 砖讬讛讬讛 讙讚诇 诪谉 讛拽专拽注 讻诪讜 住诪诪谞讬谉 讚诇讙讘讬 住诪诪谞讬谉 诇讗 讞砖讬讘讗 讘讛诪讛 讙讚讜诇讬 拽专拽注 讻讚诪讜讻讞 讘讛砖讜讻专 讗转 讛驻讜注诇讬诐 (讘''诪 讚祝 驻讟. 讜砖诐) 讚转谞讬讗 讚讬砖 诪讛 讚讬砖 诪讬讜讞讚 讚讘砖注转 诪诇讗讻讛 讻讜' 讬爪讗 讛讞讜诇讘 讜讛诪讙讘谉 讜讛诪讞讘抓 砖讗讬谞诐 讙讚讜诇讬 拽专拽注 讜讗讬谉 驻讜注诇 讗讜讻诇 讘讜 讗诇诪讗 诇讙讘讬 讚讘专 讛讙讚诇 诪诪砖 诪谉 讛讗专抓 诇讗 讞砖讬讘讗 讘讛诪讛 讙讚讜诇讬 拽专拽注 讜讬砖 诇讜诪专 讚讗讬爪讟专讬讱 讟注诪讗 讚讛讻讗 讚诪驻专拽 讻诇讗讞专 讬讚 讛讜讗 诪砖讜诐 讚专讘讬 讬讛讜讚讛 讚住讘专 讚讬砖 讚讬砖讛 砖诇讗 讘讙讚讜诇讬 拽专拽注 讚诪讞讬讬讘 讘驻讜爪注 讞诇讝讜谉 谞诪讬 诪砖讜诐 讚砖: [讜注讬讬谉 转讜住驻讜转 砖讘转 注讙: 讚''讛 诪驻专拽]: 诪诪注讻谉 讘专讙诇讜 讘爪讬谞注讗 讘砖讘转. 讜讛讗 讚讗诪专 讻诇 诪拽讜诐 砖讗住专讜 讞讻诪讬诐 诪驻谞讬 诪专讗讬转 讛注讬谉 讗驻讬' 讘讞讚专讬 讞讚专讬诐 讗住讜专 讛讬讬谞讜 讚讜讜拽讗 讘讗讬住讜专 诪诇讗讻讛 讚讗讜专讬讬转讗 讻诪讜 砖讜讟讞谉 讘讞诪讛 讗讘诇 诇讗 讻谞讙讚 讛注诐 (砖讘转 讚祝 住讛.) 砖讗诐 讬专讗讜 讬住讘专讜 砖讻讘住谉 讘砖讘转 讗讘诇 讛讻讗 诇讗 讬专讗讜 讗诇讗 诪诇讗讻讛 讻诇讗讞专 讬讚 讚讛讜讬讗 讚专讘谞谉 讜诇讗 讙讝专讬 专讘谞谉 诇讗住讜专 讘讞讚专讬 讞讚专讬诐: [讜注''注 转讜住' 诪''拽 讞: 讚''讛 讜诪谞住专谉]:





专讬讟讘"讗

转谞讜 专讘谞谉 讬讜谞拽 转讬谞讜拽 讜讻讜' 专' 讬讛讜砖注 讗讜诪专 讗驻讬' 讚' 讜讛' 砖谞讬诐 讜诇拽诪谉 诪讜讻讞 讚讛讗讬 诪谞讬讬谞讗 讚讜拽讗 讛讜讗 讚讛讗 驻专讻讬谞谉 注诇讛 诪讗讬讚讱 讚拽转谞讬 讗驻讬诇讜 讞讘讬诇转讜 注诇 讻转讬驻讜 讜讛讗 讚诇讗 驻专讻讬谞谉 讛讻讗 讻讚驻专讻讬谞谉 讘注诇诪讗 讛砖转讗 讞诪砖 讬讜谞拽 讗专讘注 诪讘注讬' 诪砖讜诐 讚讗讬讻讗 诇诪讬诪专 讚讚' 讘讘专讬讗 讜讛' 讘讻讞讜砖:



讗诪专 诪专 诪讻讗谉 讜讗讬诇讱 讻讬讜谞拽 砖拽抓.  拽住"讚 砖拽抓 拽讗诪专 诪诪砖 讻诇讜诪专 讚讗讬讻讗 讗讬住讜专讗 讚讗讜专讬讬转讗 讜讛讗 讚砖专讬' 转讜讱 讻"讚 讞讜讚砖 讚讛转诐 转讬谞讜拽 诪住讜讻谉 讛讜讗 讗爪诇 讞诇讘 转讜讱 讝诪谉 讝讛: 



讬讻讜诇 讬讛讗 讞诇讘 诪讛诇讻讬 砖转讬诐.  讜讗住讬拽谞讗 讚讞诇讘 讗讚诐 讜讚诐 讗讚诐 讞讬 讗讬谉 讘讜 诪砖讜诐 讗住讜专 讚讗讜专讬讬转讗 讗诇讗 诪爪讜转 驻专讬砖讛 讚专讘谞谉 讘讞诇讘 讻诇 讛讬讻讗 讚诇讗 驻专讬砖 诇诪谞讗 砖谞专讗讛 讻讬讜谞拽 讗讘专 诪谉 讛讞讬 讜讘讚诐 讛讜讗 讚驻专讬砖 诪讘砖专讜 砖谞专讗讛 讻讗讜讻诇 讚诐 讘注诇诪讗 讗讘诇 讞诇讘 讚驻专讬砖 诇诪谞讗 讜讚诐 讚诇讗 驻专讬砖 诇诪谞讗 讗驻讬诇讜 诪爪讜转 驻专讬砖讛 讗讬谉 讘讜 诇注谞讬谉 讘砖专 诪讛诇讻讬 砖转讬诐 讗砖讻讞谉 谞住讞讬 讘转"讻 讚讙专住讬 讬讻讜诇 讬讛讗 讘砖专 诪讛诇讻讬 砖转讬诐 讟诪讗 讜讚讬谉 讛讜讗 讜诪讛 讘讛诪讛 砖讛拽诇转 诪讙注讛 讜讻讜' 转诇诪讜讚 诇讜诪专 讗讱 讗转 讝讛 讟诪讗 讜讗讬谉 讛讘砖专 诪讛诇讻讬 砖转讬诐 讟诪讗 讗诇讗 讟讛讜专 讜诇讗 驻诇讬讙讬 讗转诇诪讜讚' 讚讬诇谉 讚讻讜诇讛讜 [讗讬转谞讛讜] 讗驻讬诇讜 讟讜讘' 谞驻拽 诪讞讚讗 讟注诪' 讜诪注讜讟讗 讻讬 讘讻诪讛 诪拽讜诪讜转 诪诪注讟 讛转诇诪讜讚 讚讘专讬 专讘讬诐 诪诪注讜讟 讗' 讜讛讻讬 谞诪讬 讛讜讗 讟诪讗 讜诇讗 讘砖专讜 讜诇讗 讞诇讘讜 [讜讻"砖 讚讛讻讗] 讗讬讻讗 转诇转讗 诪讬注讜讟讗 讗讱 讛讜讗 讝讛 讞讚 诇讘砖专讜 讜讞讚 诇讞诇讘讜 讜讞讚 诇讚诪讜 讜诪讬讛讜 砖诪注讬谞谉 诪讛讛讬讗 讚讘砖专 诪讛诇讻讬 砖转讬诐 诪讜转专 诪谉 讛转讜专讛 讚诇讬讻讗 诇诪讬诪专 诪诇讗讜 讘诇讞讜讚 讛讜讗 讚诪诪注讟讬谞谉 诇讬讛 讚讻讜讜转讗 [讚专砖讬谞谉] 讛讻讗 讘讞诇讘 讜讚诐 讜诪诪注讟讬谞谉 诇讬讛 诇讙诪专讬 讚诇讬转 讘讬讛 砖讜诐 讗讬住讜专讗 讗讘诇 讬砖 讗讜诪专讬诐 讚讘砖专 诪讛诇讻讬 砖转讬诐 讗住讜专 讘诇讗讜 [诪拽"讜] 讚注讘讬讚 讛讻讗 转诇诪讜讚讗 讚诇讗 诪讬讬转讬谞谉 讘转诇诪讜讚讗 [讛讬转讬专讗] 讗诇讗 诇讚诐 讜讞诇讘 讗讘诇 讘砖专 讗住讜专 讚讗讬 诇讗 诇"诇 拽专讗 诇讚诐 讜讞诇讘 砖讛专讬 讛讬讜爪讗讬谉 诪谉 讛讟讛讜专 讟讛讜专 讜讛转诐 讘转讜专转 讻讛谞讬诐 诇讗 讗砖讻讞谉 讘谞住讞讗讬 讚讬讜拽谞讗 讚讙专住讬 讘砖专 讗诇讗 讞诇讘 讜讚诐 讻讬 讛讻讗 讘砖诪注转讬谉 转讚注 讚讛转诐 讗驻讬诇讜 讘谞讜住讞讬 诪诪注讟讬谞谉 诇讬讛 诪讚讻转讬讘 讝讛 讜讗诇讜 讛讻讗 讚专砖讬' 诇讬讛 诇诪驻谞讬 讚诐 讗诇讗 讜讚讗讬 诪砖讜诐 讚讘砖专讜 讗住讜专 讜讛讜讛 讗诪讬谞讗 讚讛讬讜爪讗 诪谉 讛讟诪讗 讗转讗 拽专讗 诇诪诪注讟讬谞谉 [讜讛转诐 讚讙专住讬] 讜讛讻讗 诪诪注讟讬谞谉 诇讬讛 诪讚讬谉 讚诐 讜讛转诐 诪诪注讟讬谞谉 诇讬讛 诪讚讬谉 讘砖专 讜讻讚讗诪专讬' 讘讻专讬转讜转 讙讘讬 讚诐 砖专爪讬诐 讚讗注"讙 讚讗诪注讜讟 诇讛转讬专讗 诪讻诇诇 讚诐 讗诪专讬谞谉 砖讗诐 讛转专讜 讘讜 诪砖讜诐 讘砖专 诇讜拽讛 注诇讬讜 讜诇讛讻讬 讛讚专 讘讬讛 讜讻转讘 讘讬讛 讛转讬专讗 讜诪诪注讟 诪讗讞专讬谞讗 诪讗讱 讝讛 讜讝讛 谞专讗讛 谞讻讜谉. 讜诪讬讛讜 讘诇讗讜 讛讻讬 谞诪讬 诇讗 讗砖讻讞谉 讘砖专 诪讛诇讻讬 砖转讬诐 诇讛转讬专讜 讚讗讬 讘注讜讚讜 讞讬 讛讗 讗讬讻讗 诪砖讜诐 讘砖专 讞讬 讜诇讗 讗砖讻讞谉 讚砖专讬' 诇讜 诪讬讚讬 专讞诪谞讗 讘诇讗 砖讞讬讟讛 讞讜抓 诪讚讙讬诐 讜讞讙讘讬诐 讜讗讬 诇讗讞专 诪讬转讛 讛讗 讗住讜专 讘讛谞讗讛 讚讙诪专 砖诐 诪注讙诇讛 注专讜驻讛 讜讝讛 讘专讜专 诪驻讬 专讘讬谞讜 讝"诇: 

诇讗讞专 讻"讚 讞讜讚砖 讜讞讝专 讻讬讜谞拽 砖拽抓 讜讻诪讛 讙' 讬诪讬诐.  讙专住讬谞谉 讘讬专讜' 讙' 讬诪讬诐 诪注诇"注 讘讚"讗 讘讝诪谉 砖驻讬专砖 诪转讜讱 讘讜专讬讜 讗讘诇 驻讬专砖 诪转讜讱 讞诇讬讜 诪讞讝讬专讬谉 诪讬讚 讻砖讗讬谞讛 砖诇 住讻谞讛 讗讘诇 砖诇 住讻谞讛 诪讞讝讬专讬谉:





讛诪讗讬专讬

讞诇讘 讛讗砖讛 诪讜转专 讘讗讻讬诇讛 诪讻诇 诪拽讜诐 讛讬转专 讗讻讬诇转讜 砖转讞诇讘讛讜 讛讗砖讛 诇转讜讱 讛讻诇讬 讜讬砖转讛 讗讘诇 诇讬谞拽 诪谉 讛砖讚 讬砖 讘讜 诇讙讚讜诇 讗讬住讜专 讞讻诪讬诐 讜讛讜讗 砖讗诪专讜 注诇讬讜 砖讛讙讚讜诇 讛讬讜谞拽 诪谉 讛砖讚 讻讬讜谞拽 诪谉 砖拽抓 讜讗讬谉 诇讛 诇讛谞讬拽讜 讛讬讗 讘讬讚讬诐 讜诪讻讬谉 讗讜转讜 诪讻转 诪专讚讜转 讜讗注"驻 砖讘住讜讙讬讗 谞专讗讛 砖讛讜讗 讗讬住讜专 转讜专讛 诪诪讛 砖讛拽砖讛 讜专诪讬谞讛讬 讬讻讜诇 讬讛讗 讞诇讘 诪讛诇讻讬 砖转讬诐 讟诪讗 讜讻讜' 讜讗讜拽诪讛 讘讚驻专讬砖 住讜讙讬讗 讘注诇诪讗 讛讬讗 砖讗祝 讚专讱 讬谞讬拽讛 讗讬谉 讘讜 讗诇讗 讗讬住讜专 住讜驻专讬诐:



讜讻诪讛 砖讬注讜专 讝诪谞讜 诇讛讬转专 讬谞讬拽讛 讻诇 注砖专讬诐 讜讗专讘注讛 讞讚砖 注讚 讗专讘注 砖谞讬诐 讗讜 讞诪砖 诇驻讬 讻讞讜 砖诇 讘谉 讗诐 诇讗 驻讬专砖 诪讜转专 讜讗诐 驻讬专砖 诪注砖专讬诐 讜讗专讘注 讞讚砖 讜诇诪注诇讛 砖诇砖讛 讬诪讬诐 讗住讜专 诇讛讞讝讬专讜 诇讬谞拽 讘诪讛 讚讘专讬诐 讗诪讜专讬诐 讻砖驻讬专砖 诪转讜讱 讘讜专讬讜 讗讘诇 讗诐 驻讬专砖 诪讞诪转 讞诇讬讜 诪讜转专 诇讛讞讝讬专讜 诇讬谞拽 讜讻谉 讛讬讗 讘转诇诪讜讚 讛诪注专讘 讜讻谉 驻讬专砖讜 砖诐 讚讜拽讗 讘砖讗讬谉 住讻谞讛 讘驻专讬砖转讜 讗讘诇 讗诐 讬砖 住讻谞讛 讘驻专讬砖转讜 讗祝 讻砖驻讬专砖 诪转讜讱 讘讜专讬讜 诪讞讝讬专讬谉 讗讜转讜:



讝讛 砖讘讬讗专谞讜 讘讞诇讘 讛讗砖讛 砖讻诇 砖讞诇讘转讜 诇转讜讱 讛讻诇讬 诪讜转专 讜诪爪讬爪转讜 诪谉 讛讚讚 讗住讜专讛 讞诇讜祝 讛讚讘专讬诐 讘讚诐 讜讛讜讗 砖讚诐 讛讗讚诐 诪讜转专 诪谉 讛转讜专讛 诇讙诪专讬 讜诪讚讘专讬 住讜驻专讬诐 诇讗住讜专 讻诇 讚诐 砖驻讬专砖 砖诪讗 讬讗诪专讜 砖诇 讘讛诪讛 讛讜讗 诪注转讛 讚诐 砖驻讬专砖 讜讻谞住讜 讘转讜讱 讛讻诇讬 讗住讜专 讜讛讗讜讻诇讜 讘诪讻转 诪专讚讜转 讜砖讘讬谉 讛砖谞讬诐 诪讜爪爪讜 讜讗讬谞讜 讞讜砖砖 讜砖注诇 讙讘讬 讻讻专 讻讙讜谉 砖谞砖讱 讘驻转 讜诪爪讗 讚诐 注诇 讛讻讻专 讙讜专专 讗转 讛讚诐 讜讗讜讻诇 砖讛专讬 驻讬专砖:



讘砖专 讛讗讚诐 诇讗 谞转讘专专 讚讬谞讜 讘讻讗谉 讜讘住讬驻专讗 驻专砖转 砖诪讬谞讬 诪讬注讟讜讛 讙诐 讻谉 诪讗讬住讜专 诪讟注诐 讝讛 讟诪讗 讜讗讬谉 讘砖专 诪讛诇讻讬 砖转讬诐 讟诪讗 讜讙讚讜诇讬 讛诪驻专砖讬诐 住讜讘专讬诐 讘讛 诇讛讬讜转讛 诪讜转专转 诇讙诪专讬 讜诪讻诇 诪拽讜诐 谞专讗讛 砖讗祝 诇砖讬讟转诐 讗讬住讜专 住讜驻专讬诐 诪讬讛讗 讬砖 讘讜 讚诇讗 讙专注讗 诪讚诐 讜讞诇讘 讛讗 讗讬住讜专 转讜专讛 讗讬谉 讘讜 砖讗诐 讻谉 诇讗 讛讜转专讜 讛讞诇讘 讜讛讚诐 砖讛专讬 讻诇 讛讬讜爪讗 诪谉 讛讟诪讗 讟诪讗 讜讙讚讜诇讬 讛诪讞讘专讬诐 讻转讘讜 砖讬砖 讘讛 讗讬住讜专 注砖讛 诪爪讚 砖讛讗讚诐 谞拽专讗 讞讬讛 讻讚讻转讜讘 讜讬讛讬 讛讗讚诐 诇谞驻砖 讞讬讛 讜讻转讜讘 讝讗转 讛讞讬讛 讗砖专 转讗讻诇讜 讛讗 讗讞专转 诇讗 转讗讻诇讜 讜讗讬谉 讛讚讘专讬诐 谞专讗讬谉 讗诇讗 砖讗讬驻砖专 砖讚拽讚拽讜讛 诪诇砖讜谉 住讬驻专讗 砖讗诪专讜 讘讛 讬讻讜诇 讬讛讗 讘砖专 诪讛诇讻讬 砖转讬诐 讘诇讗 转注砖讛 讗诇讗 砖讗讬谞讛 专讗讬讛 砖讛专讬 讗祝 讘讞诇讘 讗诪专讜讛 讻谉 讜注讜讚 砖讗祝 讚诐 讛砖专抓 谞转诪注讟 诪讗讜转讜 驻住讜拽 讜讗注驻"讻 讗诪专讜 注诇讬讜 讘讻专讬转讜转 讻"讗 讘' 砖讗诐 讛转专讜 讘讜 诪砖讜诐 砖专抓 诇讜拽讛 砖诇讗 谞转诪注讟 讗诇讗 诪讗讬住讜专 讚诐 讗讘诇 讚诪讜 讻讘砖专讜 讜讗祝 讘讝讛 讗诇讜 讛讬讛 讗讬住讜专 讘讘砖专讜 讛讬讛 专讗讜讬 诇讗住讜专 讗祝 讚诪讜 讘讗讬住讜专讜 讜讗祝 讘诪拽爪转 讞讘讜专讬讛诐 谞诪爪讗 砖讛讗讜讻诇 诪讘砖专 讗讜 讞诇讘 讛讗讚诐 讗讜 诪讞诇讘讜 注讜讘专 讘注砖讛 讗诇讗 砖谞专讗讛 砖讟注讜转 住讜驻专 讛讜讗 砖讛诐 讻转讘讜 讘诪拽讜诐 讗讞专 讘讞诇讘 砖诪讜转专 讗诇讗 砖讞讻诪讬诐 讗住专讜讛 诇讙讚讜诇 注诇 讛讚专讱 砖讘讬讗专谞讜 讜诪讻诇 诪拽讜诐 诇讞诇讘 讛讗讚诐 讘诪拽讜诐 砖讛讜讗 讗住讜专 讘讘讛诪讛 讜诪讜转专 讘讞讬讛 讻讙讜谉 讞诇讘 讛讻诇讬讜转 讜讛讚讜诪讬诐 诪谉 讛讗住讜专讬诐 讬专讗讛 砖讛讜讗 诪讜转专 砖讗祝 讻砖讗转讛 讘讗 诇讗住讜专 讘砖专讜 诪转讜专转 讞讬讛 讛专讬 讞诇讘 讞讬讛 诪讜转专:



讘讛诪讛 讟诪讗讛 讜讞讬讛 讟诪讗讛 讗祝 讞诇讘讛 讟诪讗 砖讻诇 讛讬讜爪讗 诪谉 讛诪讬谞讬谉 讛讗住讜专讬诐 讗住讜专 讻讙讜谉 讞诇讘诐 讜讘讬爪转诐 谞诪爪讗 砖讘讛诪讛 讟诪讗讛 砖讛拽诇转 讘诪讙注讛 砖诇讗 诇讟诪讗 诪讞讬讬诐 讗祝 讘砖谞讙注讛 讘讟讜诪讗讛 砖讗讬谉 讘注诇讬 讞讬讬诐 讞讜抓 诪讗讚诐 诪拽讘诇讬谉 讟讜诪讗讛 讛讞诪专转讛 讘讞诇讘讛 讜讗讚诐 讛讞诪专转 讘诪讙注讜 诇讟诪讗 讗祝 诪讞讬讬诐 讻讙讜谉 谞讚讛 讜讝讘讛 讜砖讗专 讛讟诪讗讬诐 讜讛拽诇转 讘讞诇讘讜 讜讬砖 诪驻专砖讬诐 讛拽诇转 讘诪讙注讛 讗祝 诇讗讞专 诪讬转讛 讜诇讟讜诪讗转 注专讘 讜讗讚诐 讛讞诪专转 讘诪讙注讜 诇讗讞专 诪讬转讛 诇讟讜诪讗转 砖讘注讛:



讛讞诇讬讘讛 讘砖讘转 讜讬讜诐 讟讜讘 讗住讜专讛 诪砖讜诐 诪驻专拽 讜讗祝 讛讬谞讬拽讛 讘驻讬讜 诪谉 讛讘讛诪讛 讗住讜专讛 讘砖讘转 讜讬讜诐 讟讜讘 讜诪讻诇 诪拽讜诐 讘诪拽讜诐 砖讬砖 爪注专 讞讜诇讬 讗注"驻 砖讗讬谉 讘讜 住讻谞讛 诪讜转专 讗驻讬诇讜 讘砖讘转 讜讛讜讗 砖讗诪专讜 讙讜谞讞 讜讛讜讗 拽讜爪专 讛谞砖讬诪讛 讜讘讗 诪爪讚 讛讞讝讛 讬讜谞拽 讞诇讘 讘砖讘转 诪驻专拽 讻诇讗讞专 讬讚 讛讜讗 砖讛专讬 诪驻专拽讜 讘驻讬讜 讜讘诪拽讜诐 爪注专 诇讗 讙讝专讜 讜讻讘专 讻转讘谞讜讛 讘专讗砖讜谉 砖诇 讬讜诐 讟讜讘:



爪谞讜专 砖诇 诪讬诐 讛诪拽诇讞 诪谉 讛讙讙 讜注诇讜 讘讜 注砖讘讬诐 讛诪注讻讘讬谉 讗讜转诐 诪诇爪讗转 讜讛讙讙 诪转拽诇拽诇 讚讜专住谉 讘专讙诇讜 讘爪讬谞注讛 讜讗讬谞讜 讞讜砖砖 转讬拽讜谉 讻诇讗讞专 讬讚 讛讜讗 讜讘诪拽讜诐 驻住讬讚讗 诇讗 讙讝专讜 讜讻讘专 讻转讘谞讜讛 注诐 诪讛 砖讬砖 诇驻拽驻拽 讘讛 诪爪讚 诪讛 砖讗诪专讜 砖讻诇 砖讗住专讜 诪砖讜诐 诪专讗讬转 讛注讬谉 讗祝 讘讞讚专讬 讞讚专讬诐 讗住讜专 讘专讗砖讜谉 砖诇 讬讜诐 讟讜讘 讘住讜讙讬转 讛诪砖谞讛 讛专讘讬注讬转 讟' 讗':



讝讛 砖讘讬讗专谞讜 讘讬讜谞拽 砖讛讜讗 诪驻专拽 讬砖 诪驻专砖讬诐 讘讜 砖讛诪驻专拽 讛讜讗 转讜诇讚转 讚砖 讜诪拽砖讬谉 讘讛 讗诐 讻谉 讛专讬 讗诪专讜 砖讘转 注"讛 讗' 讗讬谉 讚讬砖讛 讗诇讗 讘讙讚讜诇讬 拽专拽注 讜诪转讜讱 讻讱 驻讬专砖讜 诪讙讚讜诇讬 爪专驻转 砖讬砖 讘诪驻专拽 讗讞讚 转讜诇讚转 讚砖 讜讗讞讚 转讜诇讚转 诪诪讞拽 讘讙讚讜诇讬 拽专拽注 讛讜讗 转讜诇讚转 讚砖 讜讘讬谞讬拽转 讘讛诪讛 讛讜讗 转讜诇讚转 诪诪讞拽 砖诪砖讜讛 讗转 讛讚讚 讜诪讞诇讬拽讜 讜讬砖 诪驻专砖讬诐 砖诪驻专拽 讘讬谞讬拽讛 讛讜讗 转讜诇讚转 讙讜讝讝:





转讜住驻讜转 专讬"讚

讜注讚 讻诪讛 讬讛讗 诪讻讬专讛 讗诪专 注讜诇讗 讜讗讬转讬诪讗 专"讬 讗"专 注讚 讙"讞 讜砖诪讜讗诇 讗诪专 注讚 诇' 讬讜诐 讜专"讬 讗诪专 诪砖讜诐 专"讬 注讚 谞' 讬讜诐 讗诪专 专"砖 讘"讗 讛诇' 讻专"讬 诪砖讜诐 专"讬 讜诪讻讬专讛 驻讬' 讛诪讜专讛 砖讗讬谞讜 专讜爪讛 诇讬谞讜拽 诪讗砖讛 讗讞专转. 讜讗讬谞讜 谞"诇 讚讗"讻 讗诪讗讬 讘注讬 讜注讚 讻诪讛 讜驻诇讬讙讬 讗诪讜专讗讬 讘砖讬注讜专讗. 诇讻砖谞专讗讛 砖讗讬谞讜 讞驻抓 诪讗砖讛 讗讞专转 讗讝 谞讻讜祝 讗讜转讛. 讜注讜讚 讛讛讬讗 讚讗讜转讘讛 讘讚专讗 讚谞砖讬 讻讚讗诪专讬' 诇拽诪谉 诪讛 爪讜专讱 讘讘讚讬拽讛 讝讜 谞讘讚讜拽 讜谞专讗讛 讗诐 讬讜谞拽 诪讗砖讛 讗讞专转 讜诪砖"讛 谞"诇 诇驻专砖 砖讗注"驻 砖讛讜讗 讬讜谞拽 诪讗砖讛 讗讞专转 讗诐 讛讜讗 诪讻讬专 讗转 讗诪讜 讻讜驻讬谉 讗讜转讛 砖讻讬讜谉 砖讛讜讗 诪讻讬专讛 讗诐 转谞讬讞谞讜 转拽砖讛 诇讜 驻专讬讚转讛 讜讬住转讻谉 讜诪砖"讛 讘注讬 讜注讚 讻诪讛 砖讻诪讛 讝诪谉 讬讻讜诇 讛转讬谞讜拽 诇讛讻讬专 讗转 讗诪讜 砖讬住转讻谉 讘驻专讬讚转讛 讜讙诐 讘讘讚讬拽讛 (讞讜讝专转) [砖诪讞讝讬专讬诐] 讛谞注专 注诇 讻诇 讛谞砖讬诐 诇专讗讜转 讗诐 讬讻讬专 讗转 讗诪讜 讜讗讬诇讜 讻驻转专讜谉 讛诪讜专讛 讻讬讜谉 砖诇讗 讛讬' 讬讜谞拽 诪讗砖讛 讗讞专转 诪讛 爪讜专讱 诇讜 诇讜诪专 讛讜讬 拽诪住讜讛 诇讗驻讛 讗"讜 讬讜谞拽 讛讬' 诪讛谉 讜讗驻"讛 诪驻谞讬 砖讛讬' 诪讻讬专 讗转 讗诪讜 讻驻讜 讗讜转讛 讜讛诇砖讜谉 诪讜讻讬讞 讚拽讗诪专 讜讗诐 讛讬' 诪讻讬专讛 讜诇讗 拽讗诪专 讜讗诐 讗讬谞讜 讬讜谞拽 讗诇讗 诪诪谞讛:



讛讛讬讗 讙专讜砖讛 讚讗转讗讬 诇拽诪讬' 讚诪专 砖诪讜讗诇 讛讜讛 讬转讬讘 专"讚 讘"讬 拽诪讬' 讗"诇 讝讬诇 讘讚拽讛 讗讝诇 讗讜转讘讛 讘讚专讗 讚谞砖讬. 砖拽讬诇讬' 诇讘谞讬' 讜拽诪讛讚专 注诇讜讬讬讛讜 讻讬 诪讟讗 诇讙讘讛 讛讜讬 拽诪住讜讛 诇讗驻讛 讻讘砖讬转谞讛讜 诇注讬谞讛 诪谞讬讛 讗诪专 诇讛 砖讬讬祝 注讬谞讬讱 拽讜诐 讚专讬 讘谞讬讱 住讜诪讗 诪谞讗 讬讚注 讗诪专 专"讗 讘专讬讞讗 讜讘讟注诪讗:



转"专 转讬谞讜拽 讬讜谞拽 讜讛讜诇讱 注讚 讻"讚 讞讜讚砖 诪讻讗谉 讜讗讬诇讱 讻讬讜谞拽 砖拽抓 讚讘专讬 专"讗 专"讬 讗讜诪专 讗驻讬诇讜 注讚 讚' 讜讛' 砖谞讬诐 驻讬' 诇讗讞专 讻"讚 讞讜讚砖 讜讞讝专 讛"讛 讻讬讜谞拽 砖拽抓:



讗诪专 专"讬 讛诇' 讻专' 讬讛讜砖注:



讗诪专 诪专 诪讻讗谉 讜讗讬诇讱 讻讬讜谞拽 砖拽抓 讜专诪讬谞讛讜 讬讻讜诇 讞诇讘 诪讛诇讻讬 讘' 讟诪讗 驻讬' 讗住讜专 讜讚讬谉 讛讜讗 讜诪讛 讘讛诪讛 讟诪讗讛 砖讛拽诇转 讘诪讙注讛 驻讬' 砖讗讬谞讛 诪讟诪讗 讘讞讬讬诐 讛讞诪专转 讘讞诇讘讛 讻讚讬诇驻讬' 讘讘讻讜专讜转 诪讙诪诇 讙诪诇 转专讬 讝讬诪谞讬 讞讚 诇讙讜驻讬' 讜讞讚 诇讗讬住讜专 讞诇讘讜 讗讚诐 砖讛讞诪专转 讘诪讙注讜 讗"讚 砖转讞诪讬专 讘讞诇讘讜 转"诇 讜讝讛 讟诪讗 讝讛 讟诪讗 讜讗讬谉 讞诇讘 诪讛诇讻讬 讘' 讟诪讗 讗诇讗 讟讛讜专 讬讻讜诇 讗讜爪讬讗 讗转 讛讞诇讘 砖讗讬谞讜 砖讜讛 讘讻诇 转"诇 讛讜讗 讛讜讗 讟诪讗 讜讗讬谉 讞诇讘 诪讛诇讻讬 讘' 讟诪讗 讗诇讗 讟讛讜专 讜讗专"砖 讗驻讬诇讜 诪爪讜转 驻专讜砖 讗讬谉 讘讜. 诇"拽 讛讗 讚驻专讬砖 讜讛讗 讚诇讗 驻专讬砖 驻讬' 讗诐 驻专讬砖 诪讚讚讬 讗砖讛 讛讜讗 讗住讜专 诪讚专讘谞谉 讜讞讬诇讜驻讗 讘讚诐 讚转谞讬讗 讚诐 注诇 (讛讻讘讚) [讛讻讻专] 讜砖诇 讘讬谉 讛砖讬谞讬诐 诪讜爪抓 讜讗讜讻诇讜 讜讗讬谞讜 讞讜砖砖 驻讬' 讚诐 砖驻讬专砖 诪诪讛诇讻讬 讘' 讗住讜专 诪砖讜诐 讚诪讬讞诇祝 讘讚诐 讘讛诪讛:



转谞讬讗 专' 诪专讬谞讜住 讗讜诪专 讙讜谞讞 讬讜谞拽 讞诇讘 讘砖讘转 讜讗讬谞讜 讞讜砖砖 诪"讟 诪驻专拽 讻诇讗讞专 讬讚 讛讜讗 讜讘诪拽讜诐 爪注专讗 诇讗 讙讝专讜 专讘谞谉 驻讬' 讬讜谞拽 讞诇讘 注讝 诪砖讜诐 专驻讜讗讛 讜讛讜讬 诪驻专拽 讞诇讘讜 诪诪拽讜诐 讙讬讚讜诇讜 讻诇讗讞专 讬讚 砖讗讬谞讜 注讜砖讛 讘讬讚讜 讗诇讗 讘驻讬讜 讜讛诇讻讱 讘诪拽讜诐 爪注专讗 砖专讜 诇讬讛 专讘谞谉 讗专"讬 讛诇' 讻专' 诪专讬谞讜住 注讬讬谉 诪"砖 讘驻住拽讬 讘驻' 讞专砖 讚驻诇讬讙 专' 诪专讬谞讜住 讗讚讗讘讗 砖讗讜诇 讚诇讗 砖专讬 讛转诐 讗诇讗 讘讬讜"讟 讜诇讗 讘砖讘转:



转谞讬讗 谞讞讜诐 讗讬砖 讙诇讬讗 讗讜诪专 爪讬谞讜专 砖注诇讜 讘讜 拽砖拽砖讬诐 诪诪注讻谉 讘专讙诇讜 讘爪谞注讗 讘砖讘转 讜讗讬谞讜 讞讜砖砖 驻讬' 注诇讜 讘讜 注砖讘讬诐 讛诪注讻讘讬诐 拽诇讜讞 讛诪讬诐 讜诪转讜讱 讻讱 讛诪讬诐 诪转驻砖讟讬诐 讜讚讜诇祝 讘讘讬转 诪讗讬 讟注诪讗 诪转拽谉 讻诇讗"讬 讛讜讗 讜讘诪拽讜诐 驻住讬讚讗 诇讗 讙讝专讬 专讘谞谉 讗诪专 专"讬 讛诇' 讻谞讞讜诐 讗讬砖 讙诇讬讗:



驻讬专砖 讜讞讝专 讛"讛 讻讬讜谞拽 砖拽抓 讜讻诪讛 讗专"讬 讘"讞 讙' 讬诪讬诐:



转"专 诪谞讬拽讛 砖诪转 讘注诇讛 讘转讜讱 讻"讚 讞讜讚砖 讛"讝 诇"转 讜诇讗 转转讗专住 注讚 讻"讚 讞讜讚砖 讚讘专讬 专"诪 讜专"讬 诪转讬专 讘讬"讞 讞讜讚砖:





讛专讗"讛

讜砖诪讜讗诇 讗诪专 注讚 砖诇砖讬诐 讬讜诐 诪讚驻诇讬讙 注诇讛 专诪讬 诪砖诪讬' 讚砖诪讜讗诇 讜讗诪' 讻诇 讝诪谉 砖诪讻讬专讛 诪讻诇诇 讚讛砖转讗 诪住转诪' 拽讗诪专讬谞谉 讜讗注"讙 讚诇讗 拽讬诐 诇谉 讗讬 诪讻讬专讛 讗讬 诇讗 讻讬讜谉 讚讗讬转 诇讬' 砖诇砖讬诐 讬讜诐 讻讜驻讛 讜诪谞讬拽转'. 讜专讘 讬爪讞拽 讗诪专 专' 讬讜讞谞谉 讞诪砖讬诐 讬讜诐 讜讗驻讬' 讘住转诪' 谞诪讬 讜拽讬讬诪讗 诇谉 讻专' 讬爪讞拽 诪砖诪讬讛 讚专' 讬讜讞谞谉 讚拽讗诪专 注讚 讞诪砖讬' 讬讜诐 讻讚驻住讬拽 专讘 砖讬诪讬 讘专 讗砖讬 讛诇讻转讗 讻讜讜转讬' 讘讛讚讬讗 讜讚讘专讬 讛专讘 讗诇驻住 讝"诇 爪"转:



转谞讜 专讘谞谉 讬讜谞拽 转讬谞讬拽 讜讛讜诇讱 讻讜' 注讚 讜讗诪专 专讘 砖砖转 驻讬专讜砖 讗驻讬' 诪爪讜转 驻讬专讜砖 讗讬谉 讘讬:



讻转讘 讛专讘 专讘讬 诪砖讛 讘专讘讬 诪讬讬诪讜谉 讝"诇 砖讘砖专 诪讛谞讻讬 砖转讬诐 讗住讜专 讘注砖讛. 讜谞住讘讬谉 诇诪讬诪专 讚讟注诪讬讛 诪讚讻转讬讘 讝讗转 讛讘讛诪讛 讗砖专 转讗讻诇讜 讜诇讗 讗讚诐 讜诇讗讜 讛讘讗 诪讻诇诇 注砖讛 注砖讛. 讜讚讘专讬 转讬诪讗 讛诐 讚讗谞谉 诇讬转 诇谉 诇诪讬讚专砖 拽专讗讬 讚诇讗 讚专砖讬 诇讛讜 专讘谞谉 讜讬砖 诪讘讬讗讬谉 专讗讬' 诪讛讗 讚转谞讬' 讘诪拽爪转 谞住讞讬 讘住驻专讬 讬讻讜诇 讬讛讗 讘砖专 诪讛诇讻讬 砖转讬诐 讗讻诇讜 注讜讘专 讘诇讗讜 讻讜' 诇讗讜 讛讜讗 讚诇讬讻讗 讛讗 注砖讛 讗讬讻讗. 讜讗讬 诪砖讜诐 讛讗 诇讗 讗专讬讗 讚讛讗 讛转诐 谞诪讬 讚讗诪专讬谞谉 诇讬' 诇讛讗讬 诇讬砖谞讗 讙讘讬 讞诇讘 讜讚诐 讜讗诪专 专讘 砖砖转 讗驻讬诇讜 诪爪讜转 驻讬专讜砖 讗讬谉 讘讜 讜诇讗 谞拽讬讟 讘诇讗讜 讗诇讗 讗讬讬讚讬 讚讘注讬 诇诪讬转谞讬 讜讚讬谉 讛讜讗 讚讗驻讬' 讘诇讗讜 讬讛讗 讞讬讬讘讬谉 注诇讬讜. 讜讗驻砖专 诇讚讜谉 注诇讬讜 砖讛讜讗 诪讜转专 讚讗诇讜 讛讜讛 讗住讜专 讘砖专讬 讞诇讘讜 讜讚诪讜 谞诪讬 讛讜讗 讗住讜专 讚讛讗 拽讬讬诪讗 诇谉 讻诇 讛讬讜爪讗 诪谉 讛讟诪讗 讟诪讗. 讜转讜 讗诇讜 讛讜讛 讘砖专讜 讗住讜专 讚诪讜 谞诪讬 讗祝 注诇 讙讘 讚讗讬诪注讬讟 谞诪讬 诪讻诇诇 讚诐 讛讬讜 讞讬讬讘讬谉 注诇讬讜 诪砖讜诐 讘砖专 讘砖讛转专讜 讘讜 讻讚讗诪专讬谞谉 讛转诐 讘诪住讻转 讻专讬转讜转 讙讘讬 讚诐 砖专爪讬' 砖诪诪注讟讬谞谉 诇讬' 诪讻诇诇 讚诐 讚讗诪专讬' 讚讗诐 讛转专讜 讘讜 诪砖讜诐 砖专抓 诇讜拽讛. 讜讛讬讬谞讜 诪讚讬谞' 讗讘诇 诇讗 诪砖讻讞转 诇讛 讚讜讜讚讗讬 讗诐 讗讬转' 讚诇砖转专讬 讛专讬 讛讜讗 讟注讜谉 砖讞讬讟讛. 讜讘转专 诪讬转' 谞诪讬 讛专讬 讛讜讗 讗住讜专 讘讛谞讗讛 讚讙诪专讬谞谉 砖诐 砖诐 诪诪专讬诐 讘讛讚讬 注讙诇讛 注专讜驻讛 讜诇讗 砖谞讬 诇谉 讘讬谉 讗讬谞讜 讬讛讜讚讬 诇讬砖专讗诇 讜诪讬讛讜 诇讗 谞讛讬专讗 讛讗讬 住讘专讗 讚讗诐 讻谉 讚讘砖专讜 诪讜转专 诪谉 讛讚讬谉 讗诪讗讬 讗讬爪讟专讬讱 诪讬注讜讟讗 诇讚诪讜 讜讞诇讘讜 讜转讜 诪讗讬 讟注诪讗 讗诪专讬谞谉 诪讻讗谉 讜讗讬诇讱 讛专讬 讛讜讗 讻讬讜谞拽 砖拽抓 讜诪讗讬 砖谞讗 诪讘讛诪讛 讟讛讜专讛. 讜转讜 讛讬讻讬 诪讬讬转讬谞谉 诇讬' 诪注讬拽专讗 诪讚讬谞讗 诇讗讬住讜专讗 诪讘讛诪' 讟诪讗' 讜讛讗 讗讬讻讗 诇诪讬驻专讱 诪讛 诇讘讛诪' 讟诪讗' 砖讻谉 讘砖专讛 讗住讜专. 转讗诪专 讘讗讚诐 砖讘砖专讜 诪讜转专. 讗诇讗 讜讜讚讗讬 诪住转讘专讗 讚讘砖专 诪讛诇讻讬 砖转讬诐 讗住讜专 讛讜讗 讜讗讬住讜专讜 讘诇讗讜 讚讛讗 讗转讬 诪讚讬谞讗 诪讘讛诪讛 讟诪讗讛. 讜讛讻讬 讗砖讻讞谉 讘住讬驻专讬 讘谞讜住讞讬 讚讜拽讗谞讬 讚诇讗 讙专住讬 讬讻讜诇 讬讛讗 讘砖专 诪讛诇讻讬 砖转讬诐 讗讻诇讜 注讜讘专 注诇讬讜 讘诇讗讜 讗诇讗 讬讻讜诇 讬讛讗 讚诐 诪讛诇讻讬 砖转讬诐 讜讛讻讬 讜讜讚讗讬 讗讬转讛 转讚注 讚讛讗 讘讛谞讛讜 谞住讞讬 谞诪讬 讚讙专住讬谞谉 诇讬' 诪诪注讟讬 诇讬' 诇讛讬转专讗 诪讗讱 讗转 讝讛. 讜讛讻讗 诪讜拽诪讬谞谉 诇讬' 诇讞诇讘. 讗诇讗 讜讜讚讗讬 讗谞谉 诇讬转 诇谉 讗诇讗 转专讬 诪讬注讜讟讬 讗讱 讜讛讜讗 讜讞讚 诪讜拽诪讬谞谉 诇讬' 诇讞诇讘. 讜讞讚 诪讜拽诪讬谞谉 诇讬' 诇讚诐. 讜讚拽讗 拽砖讬讗 诇谉 讻讬讜谉 讚讘砖专讜 讗住讜专 讛讬讻讬 砖专讬谞谉 讚诪讜. 讜诪讗讬 砖谞讗 诪讚诐 砖专抓. 讬砖 诇讜诪专 讚诇讗 讚诪讬 讚讚诐 砖专抓 诇讗 讗讬诪注讬讟 讗诇讗 诪讻诇诇 讚诐 诪讚讻转讬讘 讜讝讛 诇讻诐 讛讟诪讗 讜讘讛讚讬讗 讗讬诪注讜讟 谞诪讬 诪讛诇讻讬 砖转讬诐 诪诪讬注讜讟' 讚讝讛 讚讻转讬讘 讗讱 讗转 讝讛 诇讗 转讗讻诇讜. 讜讗讬 诪砖讜诐 讛讛讜讗 诪讬注讜讟讗 讛讻讬 谞诪讬 讚讞讬讬讘讬' 注诇讬讜 诪砖讜诐 讘砖专讜 讻讚诐 砖专抓. 讜讛讬讬谞讜 讚讛讚专 诪讬注讟讬' 专讞诪谞讗 讛讻讗 诇诪讬砖专讬讛 诇讙诪专讬. 讜讛讗 谞诪讬 住讬讬注转讗 讛讬讗 诇讛讗讬 住讘专讗 讚讗讬 讻讬 拽讜砖讬讬谉 转专讬 诪注讜讟讬 讘讚诐 诪讛诇讻讬 砖转讬诐 诇诪讛 诇讬 讗诇讗 诇讗讜 讻讚驻专讬' 讜讛讗讬 讚诪讜拽诪讬' 诇讛谞讬 诪讬注讜讟讬 诇讞诇讘 诪讛诇讻讬 砖转讬诐 讜讚诪讜 诪砖讜诐 讚诇讗 讗讬转住专 讘拽专讗讬 讘讛讚讬讗 讗诇讗 讚诪讚讬谞讗 讛讜讛 讗转讬 诇讗讬住讜专' 讞诇讘讜 讜讚诪讜. 讜诇驻讜诐 讛讻讬 诪讜拽诪讬谞谉 诪讬注讜讟讗 诇讞诇讘讜 讜讚诪讜. 讻讱 驻讬专砖 诪讜专讬 讛讞讻诐 专' 讬爪讞拽 讛诇讜讬 讝"诇 讘谉 讗讞讬 专' 讘谞讘谞砖转讬 讛诇讜讬 谞"专 讜讝讛讜 讛谞讻讜谉:



诇讗 拽砖讬讗 讛讗 讚驻专讬砖 讛讗 讚诇讗 驻专讬' 讻讜' 注讚 讛诇讻讛 讻专' 诪专讬谞讜住. 拽砖讬讗 诇谉 讛讗 讚讗诪专讬' 讘讬讘诪讜转 讘驻专拽 讞专砖 讗讘讗 砖讗讜诇 讗讜诪专 谞讜讛讙讬谉 讛讬讬谞讜 讬讜谞拽讬谉 讞诇讘 讘讛诪讛 讟讛讜专讛 讘讬讜诐 讟讜讘 讜讗讜拽讬诪谞讗 讚讗讬讻讗 爪注专讗 砖讘转 讚讗讬住讜专 住拽讬诇' 讙讝专讜 讘讬讛 专讘谞谉 讬讜诐 讟讜讘 讚讗讬住讜专 诇讗讜 诇讗 讙讝讜专 讘讬讛 专讘谞谉:



讜讛专讘 讗诇驻住讬 讝"诇 住讜讘专 讚砖诇砖 诪讞诇讜拽讜转 讘讚讘专 专' 诪专讬谞讜' 讜讗讘讗 砖讗讜诇 讜专讘谞谉 讚驻诇讬讙 讛转诐 注诇讬' 讚讗讘讗 砖讗讜诇 专' 诪专讬谞讜住 住讘专 讚讘讬谉 讘砖讘转 讘讬谉 讘讬讜诐 讟讜讘 砖专讬. 讗讘讗 砖讗讜诇 住讘专 讚讚讜讜拽讗 讘讬讜诐 讟讜讘 讗讘诇 讘砖讘转 讗住讜专. 讜专讘谞谉 住讘专讬 讚讘讬谉 讘砖讘转 讘讬谉 讘讬讜诐 讟讜讘 讗住讜专. 讜讛讻讬 诪讜讻讞 诪讚讗诪专讬谞谉 专讘谞谉 讚讛转诐 讗住讜专 住转诪讗 讜讗讻讜诇' 诪诇转' 拽讗讬 讜讛诇讻讛 讻专' 诪专讬谞讜住:



讜专讘讬谞讜 转诐 讝"诇 驻讬专砖 讚爪注专 讚讛转诐 诇讗讜 爪注专 讞讜诇讬 讛讜讗 讗诇讗 爪注专 转讗讘讜谉. 讜讻讚讗诪专讬' 讘注诇诪讗 谞砖讘注 注诇 讛讻讻专 讜诪爪讟注专 注诇讬' 诪讛讜. 讜讛讬讬谞讜 讚诇讗 砖专讬谞谉 诇讬' 讗诇讗 讘讬讜诐 讟讜讘 讗讘诇 讛讻讗 讗讬讬专讬谞谉 讘爪注专 讞讜诇讬 讜讛讬讬谞讜 讚砖专讬谞谉 诇讬' 讗驻讬' 讘砖讘转. 讜诇讬转讛 诪讚讗讜拽讬诪谞讗 诇讛讛讬讗 讚讛转诐 讚讗讬讻讗 爪注专讗 诪讻诇诇 讚讘诇讗讜 讛讻讬 讗住讜专. 讜讻讬讜谉 讚讘诇讗讜 讛讻讬 诪讬转住专 诇讬讻讗 诇诪讬诪专 讚砖专讜 诇讬' 诪砖讜诐 爪注专 转讬讗讘讜谉. 讜讬砖 砖转专爪讜 讚讛转诐 讜讚讛讻讗 讗讬讬专讬 讘诪拽讜诐 讞讜诇讬 诪讬讛讜 讛讛讬讗 讚讛转诐 讘讞讜诇讬 讚诇讗讜 住讻谞讛 讻诇诇 讚讗驻讬' 诇讗 讛讜讛 砖转讬 诪讬谞讛 诇注讜诇诐 诇讬讻讗 住讻谞讛. 讗讘诇 讛讗 讚讛讻讗 谞讛讬 讚讛砖转讗 诇讬讻讗 住讻谞讛 讗讘诇 讗讬 诇讗 讛讜讬 砖转讬 诪讬谞讬' 诇注讜诇诐 讜讜讚讗讬 讗讬讻讗 住讻谞讛. 讜讛讻讬 诪砖诪注 讘讛讛讜讗 注讜讘讚讗 讚讘讘讗 拽诪讗 讚讘驻专拽 诪专讜讘讛 讘讗讜转讜 讞住讬讚 砖讛讬讛 讙讜谞讞 诪诇讘讜 讜讗诪专讜 诇讜 砖讗讬谉 诇讜 转拽谞讛 讗诇讗 讗诐 讻谉 讬讜谞拽 讞诇讘 专讜转讞 砖讞专讬转. 讜讻讬讜谉 讚讛讻讬 讛讜讗 讚讛讜讬讗 诪诇转' 讚讗驻砖专 讚讗转讬讗 诇讬讚讬 住讻谞讛 砖专讬 诇讬' 讗注"讙 讚讛砖转讗 诇讗讜 住讻谞转' 讜讛讻讬 诪讜讻讞 讛转诐 讚讗诪专讬谞谉 讻讬讜谉 讚讗讬 砖转讬 讞诪讬砖讬 讘砖讘转 讜诪注诇讬 砖讘转讗 讗讬 诇讗 砖转讬 讘砖讘转讗 诪住转讻谉 讜诪讜讻讞 讛转诐 讚诇讗讜 诇诪讬诪专讗 讗讬 诇讗 砖转讬 讘讛讗讬 砖讘转讗 讚诪住转讻谉 讚讛讗 诇讗 砖专讬谞谉 诇讬' 讛转诐 诇讙诪专讬 讗诇讗 诇诪讬诪专讗 讗讬 诇讗 砖转讬 诇注讜诇诐:



转谞讬讗 谞讞讜诐 讗讬砖 讙诇讬讗 讻讜' 注讚 讛诇讻讛 讻谞讞讜诐 讗讬砖 讙诇讬讗. 驻讬专砖 诇讗讞专 讻讜' 注讚 砖诇砖讛 讬诪讬诐. 讬专讜砖诇诪讬 讛讚讛 讚转讬诪讗 讘砖驻讬专砖 诪转讜讱 讘专讬讜 讗讘诇 讘砖驻讬' 诪转讜讱 讞诇讬讜 诇讗. 转谞讜 专讘谞谉 诪讬谞讬拽讛 砖诪转 讘注诇讛 诪转讜讱 注砖专讬' 讜讗专讘注讛 讞讚砖 诇讗 转讬谞砖讗 讜诇讗 转讬讗专住 注讚 砖讬诪诇讗讜 诇讛 注砖专讬' 讜讗专讘注' 讞讚砖 讻讜' 讜讗住讬拽谞' 专讘 讜砖诪讜讗诇 讚讗诪专讬 转专讜讜讬讬讛讜 爪专讬讻讛 注砖专讬诐 讜讗专讘注讛 讞讚砖 讞讜抓 诪讬讜诐 砖谞讜诇讚 讘讜 讜讞讜抓 诪讬讜诐 砖谞转讗专住讛 讻讜' 讜讛讜讗 讛讚讬谉 诇谞转讙专砖讛 讻讚讗诪专讬' 讛转诐 讘讬讘诪讜转 讘住转诪讗 诇讗 讬砖讗 讗讚诐 诪讬谞拽转 讞讘讬专讜 讜诪注讜讘专转 讞讘讬专讜. 讜讗注"讙 讚住讘专讬 专讘谞谉 讗讞转 讝讜 讜讗讞转 讝讜 诪砖诪砖转 讻讚专讻讛 讜讛讜诇讻转. 讛转诐 讛讜讗 讚讗讬转讗 诇讗讘讜讛 讚诪诪爪诪抓 诇讬讛 讘讘讬注' 讜讞诇讘讗 讜讛讜讬 讘注诇讛 谞诪讬 诪讛 砖讗讬谉 讻谉 讘诪转 讜讘谞转讙专砖讛 讜讛讻讗 讜讜讚讗讬 讗驻讬' 讘砖讗讬谞讜 诪讻讬专讛 讗讬讬专讬谞谉. 讜讛讻讬 谞诪讬 讗住专讬谞谉 诇拽诪谉 讘谞转谞讛 讘谞讛 诇诪讬谞讬拽讛 讗诇诪讗 讚诇讗讜 诪讻讬专讛 讜讗驻讬' 讛讻讬 讗住讜专 讚讗注"讙 讚诇讗 诪砖注讘讚讗 诇讬' 诪讚讬谞讗 讗诇讗 讘注讜讚讛 转讞转讬讜 诪讻诇 诪拽讜诐 讻讬 讛讬讻讬 讚诪砖注讘讚讗 诇讬' 讘诪讻讬专讛 诪驻谞讬 讛住讻谞' 讚诇诪讗 诇讗 讘注讬 诇诪讬谞拽 讗讞专讬转讬 诇讗讜谞拽讬 讘砖讻专 诪讬讛转 讗注"讙 讚讗讬转转讗 讗讞专讬转讬 讻讬 讛讗讬 讙讜讜谞讗 诇讗 诪讬讞讬讬讘讗 讛讻讬 谞诪讬 讗注"驻 砖讗讬谞讜 诪讻讬专讛 讗诐 诇讗 讛讬讜 诪讜爪讗讬诐 讗讞专转 诪砖讜注讘讚转 诇讛谞讬拽 讗讜转讜 讘砖讻专. 讜讛诇讻转讗 谞转谞讛 讘谞讛 诇诪谞讬拽讛 讗讜 讙诪诇转讜 讗住讜专讛 讙讝讬专讛 砖诪讗 转讙诪讜诇 讗讜转讜 讜讛诪讬谞拽转 讙诐 讻谉 砖诪讗 转讞讝讜专 讘讛 讗讘诇 诪转 讛讘谉 诪讜转专:





砖讬讟讛 诪拽讜讘爪转

 注讚 讻诪讛 诪讻讬专讛 讻讬讜谉 讚谞讜转谉 诇讛 砖讻专讛 讜讻讜驻讛. 专砖"讬 讘诪讛讚讜专讗 拽诪讗. 讜讛讗 讻转讬讘谞讗 诇注讬诇 诪讛 砖讻转讘讜 转诇诪讬讚讬 专讘讬谞讜 讬讜谞讛 讝"诇 讜讻讚讘专讬讛诐 讻转讜讘 讘诪讛讚讜专讗 讘转专讗 讚讜拽 讜转砖讻讞: 
讜砖诪讜讗诇 讗诪专 注讚 诇' 诪讚驻诇讬讙 注诇讛 专诪讬 诪砖诪讬讛 讚砖诪讜讗诇 讜讗诪专 讻诇 讝诪谉 砖诪讻讬专讛 诪讻诇诇 讚讛砖转讗 诪住转诪讗 拽讗诪专讬谞谉 讜讗祝 注诇 讙讘 讚诇讗 拽讬讬诪讗 诇谉 讗讬 诪讻讬专讛 讗讬 诇讗 讻讬讜谉 讚讗讬转 诇讬讛 砖诇砖讬诐 讬讜诐 讻讜驻讛 讜诪谞讬拽转讜 讜专讘讬 讬爪讞拽 讗诪专 专讘讬 讬讜讞谞谉 讞诪砖讬诐 讬讜诐 讜讗驻讬诇讜 讘住转诪讗 谞诪讬 讜拽讬讬诪讗 诇谉 讻专讘讬 讬爪讞拽 诪砖诪讬讛 讚专讘讬 讬讜讞谞谉 讚拽讗诪专 注讚 讞诪砖讬诐 讬讜诐 讻讚驻住拽 专讘 砖讬诪讬 讘专 讗砖讬 讛诇讻转讗 讻讜转讬讛 讘讛讚讬讗. 讜讚讘专讬 讛专讘 讗诇驻住讬 讝爪"诇. 爪"转 讛专讗"讛 讝"诇:
讜讻谉 驻住拽 讛专讬讟讘"讗 讝"诇 讜讝"诇 讜讛诇讻转讗 讻专' 讬讜讞谞谉 讞讚讗 讚讛讗 讗讬驻住讬拽讗 讛诇讻转讗 讻讜转讬讛 讘讛讚讬讗 讜注讜讚 讚砖诪讜讗诇 讜专讘讬 讬讜讞谞谉 讛诇讻讛 讻专讘讬 讬讜讞谞谉 讜讗祝 注诇 讙讘 讚砖诪讜讗诇 注讘讚 注讜讘讚讗 讻住讘专讬讛 讗讬谉 诪讘讬讗讬谉 专讗讬讛 诪诪注砖讛 砖诇讜 诇驻住讜拽 讻诪讜转讜. 注"讻:


 讘砖诇诪讗 专讘 讜专讘讬 讬讜讞谞谉 讻诇 讞讚 讜讞讚 讻讜'. 讬砖 诇驻专砖 讚讛"拽 讚拽砖讬讗 诇讬讛 讛讬讻讬 驻诇讬讙讬 讗诪讜专讗讬 讘诪爪讬讗讜转 讛讬讻讬 讛讜讬讗 讜诪专讞拽讗 讘讬谞讬讬讛讜 讻讜诇讬 讛讗讬 讚诇诪专 讞诪砖讬诐 讜诇诪专 讙' 讞讚砖讬诐 讜诇诪专 砖诇砖讬诐 讬讜诐 讜讛讗 讗讬讻讗 诇诪讘专专 讛讗讬 诪讬诇转讗 诇砖讬讟转 专砖"讬 讝"诇 讜讻讚讻转讬讘谞讗 诇注讬诇 讜诇讛讻讬 拽讗诪专 讘砖诇诪讗 专讘 讜专' 讬讜讞谞谉 诇讗 诪专讞拽讗 讘讬谞讬讬讛讜 讻讜诇讬 讛讗讬 讜讬砖 转谞讜拽 讞专讬祝 讜诪讻讬专讛 讘讞诪砖讬诐 讬讜诐 讜讬砖 砖讗讬谞讜 诪讻讬专讛 注讚 讙' 讞讚砖讬诐 讜诇诪专 讻讬讜谉 讚讬砖 转谞讜拽 讞专讬祝 讚诪讻讬专 讘讞诪砖讬诐 讬讜诐 诇讛讻讬 拽讗诪专 讞诪砖讬诐 讬讜诐 讜诪专 住讘讬专讗 诇讬讛 讻讬讜谉 讚讬砖 砖讗讬谞讜 诪讻讬专讛 注讚 砖诇砖讛 讞讚砖讬诐 诇讛"拽 注讚 砖诇砖讛 讞讚砖讬诐 讜诪讬讛讜 诪诇' 讬讜诐 注讚 砖诇砖讛 讞讚砖讬诐 诪专讞拽讗 讟讜讘讗 讚讛讗 讜讚讗讬 诇诪"讚 讙' 讞讚砖讬诐 诇讬讻讗 砖讜诐 转讬谞讜拽 砖讬讻讬专 讘诇' 讬讜诐 讚诇专讘讬 讬讜讞谞谉 诪讬 诪砖讻讞转 诇讛 转讬谞讜拽 砖讬讻讬专 讘诇' 讬讜诐 讻讱 讬砖 诇驻专砖 讜谞讬讞讗 讚诇讗 驻专讻讬谞谉 注诇讛 讚砖诪讜讗诇 诪讛诪爪讬讗讜转 讛讻讬 讻讛"讙 诪讬 诪砖讻讞转 诇讛 讚讚讬诇诪讗 讗讬讛讜 讬讚注 讚诪砖讻讞转 诇讛 讗讘诇 讛砖转讗 谞讬讞讗 讚驻专讻讬谞谉 诪讚专讘讬 讬讜讞谞谉 讜讻讚讻转讬讘谞讗. 讜诪讬讛讜 专砖"讬 讘诪讛讚讜专讗 拽诪讗 讻转讘 讜讝"诇 讘砖诇诪讗 专讘 讜专讘讬 讬讜讞谞谉 讻诇 讬谞讜拽讗 讜讬谞讜拽讗 诇驻讜诐 讞讜专驻讬讛 诪讻讬专 讗转 讗讬诪讬讛 讬砖 砖诪讻讬专 讘砖诇砖讛 讞讚砖讬诐 讜讬砖 砖诪讻讬专 讘讞诪砖讬诐 讬讜诐 讗诇讗 诇砖诪讜讗诇 诪讬 讗讬讻讗 讚诪讻讬专 讘砖诇砖讬诐 讬讜诐. 注"讻:
讛谞讬 讻诇诇讬 讛诇讻讜转 讚讻讬讬诇 讬讛讜讚讛 讗讞讬 讛讬讬谞讜 专讘 讬讛讜讚讛 转诇诪讬讚讬讛 讚砖诪讜讗诇 讜讻谉 讬讞讝拽讗诇 讛讜讛 讗诪专 诪砖诪讬讛 讚砖诪讜讗诇 讗讬 诇讗讜 讚砖诪讬注 诇讛 诪砖诪讬讛 讚砖诪讜讗诇 诇讗 讛讜讛 讗诪专. 专砖"讬 讘诪讛讚讜专讗 拽诪讗. 
诪砖诪注 诪诇砖讜谞讜 讝"诇 讚诇注讬诇 讛讜讛 讙专讬住 讜专讘 讬讛讜讚讛 讗诪专 砖诇砖讬诐 讬讜诐. 讜诪讬讛讜 讘谞讜住讞讬 讚讜拽谞讬 讙专住讬谞谉 讜专讘 讬讛讜讚讛 讗诪专 砖诪讜讗诇 讗诪专 砖诇砖讬诐 讜讗驻砖专 讚砖讜讘 诪爪讗 讙讬专住讗 讝讜 讜诇讻讱 讛砖诪讬讟 诇砖讜谉 讝讛 讘诪讛讚讜专讗 讘转专讗:
讛讛讬讗 讙专讜砖讛 讚讗转讬讗 诇拽诪讬讛 讚砖诪讜讗诇 砖讛讻专讬讞讛 讘注诇讛 砖讛讬讛 讻讜驻讛 讜诪谞讬拽转讜 讘砖讻专 讝讬诇 讘讚拽讛 讗诐 讘谞讛 诪讻讬专讛 讗诐 诇讗讜 讛讜讛 诪讛讚专 诇讘谞讬讛 注诇讜讬讛讜 讚谞砖讬 讛讬讛 谞讜转谞讜 讘讞讬拽 讻诇 讗讞转 讜讗讞转 讗诐 讬讻讬专 诪转讜讻谉 讗转 讗诪讜. 讛讜讛 讬谞讜拽讗 诪住讜讬 诇讗驻讛 诪住转讻诇 讘讛. 讻讘砖转讬谞讛讜 诇注讬谞讛讗 讻讚讬 砖诇讗 讬讻讬专谞讛. 讗"诇 专讘 讚讬诪讬 谞讟讜祝 注讬谞讬讱. 诇砖讜谉 拽诇诇讛 讬讘诇注讜 注讬谞讬讱 讞讜抓 诇讙讜诇讙讜诇转. 谞讟讜祝 讻讚讗诪专谉 诇拽诪谉 讘谞讬 谞讟驻讬 注讬谞讗. 诇"讗 谞讟讜祝 注讬谞讬讱 讬讝拽驻讜 注讬谞讬讱 讻诪讜 砖驻讬诇 讜讗讝诇 讘专 讗讜讜讝讗 讜注讬谞讜讛讬 诪讬讟讬讬驻讬. 住讜诪讗 诪谞讗 讬讚注 讗诐 讛转讬谞讜拽 住讜诪讗 讻诇讜诪专 讘诪讛 讛讜讗 诪讻讬专讛. 讘专讬讞讗 讜讘讟注诪讗 讚讞诇讘. 专砖"讬 讝"诇 讘诪讛讚讜专讗 拽诪讗:
讜讝"诇 转诇诪讬讚讬 专' 讬讜谞讛 讝"诇 讛讛讬讗 讚讗转讬讗 诇拽诪讬讛 讚砖诪讜讗诇 驻讬' 讛讬转讛 讙专讜砖讛 讜讛讬转讛 爪讜注拽转 注诇 讘注诇讛 砖诇讗 讛讬讛 专讜爪讛 诇转转 讛讘谉 诇讛谞讬拽 讜讛讬讛 讘谉 讞诪砖讬诐 讬讜诐 讜诪注诇讛 讗诪专 诇讬讛 专讘 讚讬诪讬 讝讬诇 讘讚拽讛 讗诐 诪讻讬专讛 讗诐 诇讗 讗讜转讘讛 讘讚专讗 讚谞砖讬 讻诇讜诪专 讛讜砖讬讘讛 讘砖讜专讛 讗讞转 砖诇 谞砖讬诐 讜诇拽讞 讛讘谉 讜讛讬讛 诪讞讝专 注诪讜 注诇 讻诇 讗讞转 讜讗讞转 讜诇讗 讛讬讛 诪转驻讬讬住 讘讗讞转 讜讻砖讛讙讬注 诇讗诐 讛讬讛 诪住讜讬 诇讗驻讛 讻诇讜诪专 讛讬讛 诪住转讻诇 讘讛 讜讛讬讗 讞砖讘讛 诇专诪讜转讜 讜讻讘砖转讬谞讛讜 诇注讬谞讬讛 诪讬谞讬讛 讻讚讬 砖诇讗 讬讻讬专谞讛 讜专讘 讚讬诪讬 讛讻讬专 讘专诪讗讜转讛 讜讗诪专 诇讛 谞讟讜祝 注讬谞讬讱 拽讜诐 讚专讬 讘专讬讱 讻诇讜诪专 讝拽驻讬 注讬谞讬讱 讜讛讜诇讬讻讬 诇讘谞讱 讜诇讗 讬讘讗 诇讬讚讬 住讻谞讛. 住讜诪讗 讚诇讗 讗驻砖专 诇讬讛 讘讟讘讬注讜转 注讬谞讗 诪谞讗 讬讚注 讜诪讛讚专讬 讘专讬讞讗 讜讘讟注诪讗 讻诇讜诪专 注诇 讬讚讬 专讬讞 讛驻讛 讗讜 讘讟注诐 讛讞诇讘 讬讜讻诇 诇讛讻讬专. 注"讻:
注讚 讻"讚 讞讚砖 讘诪讚专砖 诪住诪讬讱 诇讛 讗讛讗讬 拽专讗 诇讗 转讘砖诇 讙讚讬 讘讞诇讘 讗诪讜 转讘砖诇 讘讙讬诪讟专讬讗 讛讻讬 讛讜讜 讜讘' 讬转讬专讛 讛诐 讘' 讬诪讬诐 讛讬转专讬诐 注诇 讻"讚 讞讚砖 讻讚讗诪专讬谞谉 讞讜抓 诪讬讜诐 砖谞讜诇讚 讘讜 讜讞讜抓 诪讬讜诐 砖谞转讗专住讛 讘讜 讜转讜 讚讗诪专讬谞谉 讘驻"拽 讚转注谞讬讜转 讚谞"讘 砖谞讛 讛讬讜 砖谞讜转讬讜 砖诇 砖诪讜讗诇 讛专诪转讬 讜讻转讬讘 讜讬砖讘 砖诐 注讚 注讜诇诐 讜诪驻专砖 讘转诇诪讜讚 讬专讜砖诇诪讬 注讚 注讜诇诪讜 砖诇 诇讜讬 讚讻转讬讘 讜诪讘谉 讞诪砖讬诐 砖谞讛 讬砖讜讘 讗诇诪讗 讛讗 讚讻转讬讘 注讚 讛讙诪诇 讛谞注专 讻"讗 讞讚砖 讛讜讜. 专砖"讬 讝"诇 讘诪讛讚讜专讗 拽诪讗. 讜讘讛讗讬 诇讬砖谞讗 讘转专讗 讻转讘讜 转诇诪讬讚讬 讛"专 讬讜谞讛 诪讻讗谉 讜讗讬诇讱 讻讬讜谞拽 砖拽抓 讻诇讜诪专 讗住讜专 诇讛谞讬拽讜 讻诪讜 砖讗住讜专 诇讛讗讻讬诇讜 讚讘专 讟诪讗 砖讗讬谉 诪讗讻讬诇讬谉 讗转 讛拽讟谉 讘讬讚讬诐 讚讘专讬诐 讟诪讗讬诐. 注"讻:
专讘讬 讬讛讜砖注 讗讜诪专 讗驻讬诇讜 讚' 讜讛' 砖谞讬诐 讗讘诇 讗诐 驻讬专砖 诇讗讞专 讻"讚 讞讚砖 诪讜讚讛 专' 讬讛讜砖注 讚讛讜讬 讻讬讜谞拽 砖拽抓 讜讛讜讗 砖驻讬专砖 诪转讜讱 讻讞讜 讗讘诇 讗诐 驻讬专砖 诪转讜讱 讞诇讬讜 讻诇讜诪专 砖诇讗 讛讬讛 讬讻讜诇 诇讛谞讬拽 诪驻谞讬 讛讞讜诇讬 诪讜转专 讜诇讗 驻诇讬讙 专' 讬讛讜砖注 讗专' 讗诇讬注讝专 讗诇讗 讘讗讬住讜专 讛讬谞讬拽讛 讗讘诇 讗诐 讛讗砖讛 讗讬谞讛 专讜爪讛 诇讛谞讬拽讜 讬讜转专 诪讻"讚 诪讜讚讛 讚诇讗 讻讬讬驻讬谞谉 诇讛 讚诇讗 诪讞讬讬讘讗 讟驻讬 讜讗讜诪专讬诐 专讘谞讬 爪专驻转 讝"诇 讚讚' 讜讛' 诇讗讜 讚讜拽讗 讗诇讗 讗驻讬' 讬讜转专. 转诇诪讬讚讬 专讘讬谞讜 讬讜谞讛 讝"诇:
讜讛转讜住驻讜转 讝"诇 诇讗 讻转讘讜 讻谉 讗诇讗 讚讘讚讜拽讗 谞拽讟 讚' 讜讛' 诪讚驻专讬讱 诇拽诪谉 诪讞讘讬诇转讜 注诇 讻转驻讜 讜诪砖谞讬 讗讬讚讬 讜讗讬讚讬 讞讚 砖讬注讜专讗. 讜讻谉 讻转讘 讛专讬讟讘"讗 讝"诇 讜讝"诇 讗驻讬诇讜 讚' 讜讛' 讜诇拽诪谉 诪讜讻讞 讚讛讗讬 诪谞讬讬谞讗 讚讜拽讗 讚讛讗 驻专讻讬谞谉 注诇讛 诪讗讬讚讱 讚拽转谞讬 讗驻讬诇讜 讞讘讬诇转讜 注诇 讻转驻讜 讜讛讗 讚诇讗 驻专讻讬谞谉 讛讻讗 讻讚驻专讻讬谞谉 讘注诇诪讗 讛砖转讗 讞诪砖 讬讜谞拽 讗专讘注 诪讘注讬讗 诪砖讜诐 讚讗讬讻讗 诇诪讬诪专 讚讗专讘注 讘讘专讬讗 讜讞诪砖 讘讻讞讜砖. 注"讻:
讗诪专 诪专 诪讻讗谉 讜讗讬诇讱 讻讬讜谞拽 砖拽抓 拽住"讚 讚砖拽抓 诪诪砖 拽讗诪专 讻诇讜诪专 讚讗讬讻讗 讗讬住讜专讗 讚讗讜专讬讬转讗 讜讛讗 讚砖专讬谞谉 转讜讱 讻"讚 讞讚砖 诪驻谞讬 砖住转诐 转谞讜拽 诪住讜讻谉 讗爪诇 讞诇讘 转讜讱 讝诪谉 讝讛. 讛专讬讟讘"讗 讝"诇: 


讜诇驻讬 砖讬讟讛 讝讜 讗讬谞讛 讘讛讻专讞 诇讙专讜住 诇拽诪谉 讜讗诪专 专讘 砖砖转 讻讜'. 讚讘诇讗 专讘 砖砖转 谞诪讬 专诪讬 砖驻讬专. 讜诪讬讛讜 专砖"讬 讝"诇 讻转讘 诇拽诪谉 讜讗诪专 专讘 砖砖转 讙专住讬谞谉 讗诇诪讗 讛讬讬谞讜 注讬拽专 拽讜砖讬讗 讚讗驻讬诇讜 转讬诪讗 讻讬讜谞拽 砖拽抓 诪讚专讘谞谉 拽讗诪专 讗讻转讬 拽砖讬讗 诪讚专讘 砖砖转 讚讗诪专 讚讗驻讬诇讜 诪爪讜转 驻专讜砖 讗讬谉 讘讜. 讜讗驻砖专 讚诇讻讱 讻转讘 专砖"讬 谞诪讬 讻讬讜谞拽 砖拽抓. 讻讗讬诇讜 讬讜谞拽 讚讘专 诪砖讜拽抓. 驻讬' 讚讗讬 讛讜讛 驻专讬砖 讻讬讜谞拽 诪谉 讛砖拽抓 讛讬诇讻讱 讛讜讛 诪爪讬谞讗 诇诪讬诪专 讚讻"祝 讛讚诪讬讜谉 讛讬讬谞讜 讚讛讗砖讛 诇讗 讛讜讬讗 砖拽抓 诪诪砖 讜诪讬讛讜 讚讘专 诪砖讜拽抓 讛讜讬讗 讗驻讬诇讜 诪讚讗讜专讬讬转讗 讗讘诇 讛砖转讗 讚拽讗 驻专讬砖 讻讗讬诇讜 讬讜谞拽 讚讘专 诪砖讜拽抓 讗诇诪讗 讚诇讗 讛讜讬讗 诪砖讜拽抓 诪诪砖 诇讻"注 讻谞"诇. 
讜诪讬讛讜 讘驻专拽 讚诐 砖讞讬讟讛 驻诇讬讙讬 诇讬砖谞讬 讘讙诪专讗 专讘 砖砖转 讗讛讬讻讗 拽讗讬 讚讗讬讻讗 诪讗谉 讚讗诪专 讚专讘 砖砖转 讛"拽 讚诐 诪讛诇讻讬 砖转讬诐 讗驻讬诇讜 诪爪讜转 驻专讜砖 讗讬谉 讘讜 讜讗驻砖专 讚诇讛讗讬 诇讬砖谞讗 谞诪讬 讻"砖 讘讞诇讘 讚住"诇 谞诪讬 诇专讘 砖砖转 讛讻讬谉 讜诇注讜诇诐 转拽砖讬 诪讚专讘 砖砖转 讻谞"诇:
讘讛诪讛 砖讛拽诇转 讘诪讙注讛 驻专砖"讬 讝"诇 砖讗讬谞讛 诪讟诪讗讛 诪讞讬讬诐 讗讚诐 砖讛讞诪专转 讘诪讙注讜 砖诪讟诪讗 讘讞讬讬诐 讻讙讜谉 讝讘 讜讝讘讛 讜谞讚讛 讜诪爪讜专注 讜专"讞 讝"诇 驻讬专砖 讛拽诇转 讘诪讙注讛 讚讗讬诇讜 谞讙注讛 讘诪转 讗讬谞讛 诪拽讘诇转 讟讜诪讗讛 诇讟诪讗 讗讞专讬诐 讗讚诐 砖讛讞诪专转 讘诪讙注讜 砖诪拽讘诇 讟讜诪讗讛 讘诪讙注讜 诇讟诪讗 讗讞专讬诐. 注讜讚 驻讬专砖 讛拽诇转 讘诪讙注讛 讘谞讜讙注 讘谞讘诇转 讘讛诪讛 讟诪讗讛 砖讗讬谞讛 诪讟诪讗转讜 讗诇讗 注讚 讛注专讘 讜讛谞讜讙注 讘讗讚诐 诪转 讟讜诪讗转讜 讟讜诪讗转 砖讘注讛 讜讻谉 讬砖 诇讬 诇驻专砖 砖讛谞讜讙注 讘谞讘诇转 讘讛诪讛 讗讬谞讜 讟诪讗 诇讟诪讗 讗讚诐 讜讻诇讬诐 讜谞讜讙注 讘诪转 诪讬讟诪讗 诇讟诪讗 讗讚诐 讜讻诇讬诐. 讛专砖讘"讗 讝"诇:


 讛讞诪专转 讘讞诇讘讛. 讗讬谉 诇驻专砖 诪砖讜诐 讚讻诇 讛讬讜爪讗 诪谉 讛讟诪讗 讟诪讗 讚讗"讻 诪谞讗 诇讬讛 讚讘讗讚诐 讘砖专讜 讟诪讗 注讚 讚注讘讬讚 拽"讜 讻讬讜谉 讚注讬拽专 讘谞讬谉 讛拽"讜 诪砖讜诐 讚讻诇 讛讬讜爪讗 诪谉 讛讟诪讗 讟诪讗 诇讻讱 驻讬专砖"讬 讛讞诪专转 讘讞诇讘讛 讻讚讗诪专讬谞谉 讘讘讻讜专讜转 讙诪诇 讙诪诇 砖谞讬 驻注诪讬诐 讞讚 诇讗住讜专 讞诇讘讜. 讜拽砖讛 注诇 驻讬专讜砖讜 讚专讘谞谉 讚讚专砖讬 讛转诐 讘驻"拽 讚讘讻讜专讜转 诪讙诪诇 讙诪诇 砖谞讬 驻注诪讬诐 讞讚 诇讗住讜专 讞诇讘讜 讛讜讗 谞讬讛讜 讚讚专砖讬 讙诪诇 讟诪讗 讛讜讗 讛讜讗 讟诪讗 讜讗讬谉 讟诪讗 讛谞讜诇讚 诪谉 讛讟讛讜专 讟诪讗 讗诇讗 讟讛讜专 讜讛讻讗 讚专砖讬谞谉 诪讙诪诇 讟诪讗 讛讜讗 讜讻讚驻讬专砖"讬 讜讻讚讘注讬谞谉 诇诪讻转讘 讘住诪讜讱 讘住"讚 讜讗讬谉 讞诇讘 诪讛诇讻讬 砖转讬诐 讟诪讗 讗诇讗 讟讛讜专 讜讗讬谉 诇讜诪专 讚诪诪注讟讬谞谉 诪讞讚 拽专讗 讻诪讛 诪注讜讟讬 讜讻诪讜 砖讻转讘讜 讛转讜住' 讝"诇 讘住诪讜讱 讜讻讚讘注讬谞谉 诇诪讻转讘 讘住"讚 讚讛讗 专砖"讬 讙专讬住 讙讘讬 讞诇讘 讛讜讗 讜讙讘讬 讚诐 讝讛 讗诇诪讗 讚讻诇 讞讚 讘注讬 诪讬注讜讟讗 讘讗驻讬 谞驻砖讛 诇讻讱 驻讬专砖讜 讛转讜住' 讛讞诪专转 讘讞诇讘讛. 讻讚讚专砖讬谞谉 讘讘讻讜专讜转 诪讜讗转 讛讙诪诇. 驻讬' 讚讛讬讬谞讜 讻专"砖 讜诪讙诪诇 讙诪诇 砖谞讬 驻注诪讬诐 拽讗 讚专讬砖 讗讞讚 讙诪诇 讛谞讜诇讚 诪谉 讛讙诪诇讛 讜讗讞讚 讙诪诇 讛谞讜诇讚 诪谉 讛驻专讛 讜讛讬诇讻讱 讙诪诇 讟诪讗 讛讜讗 讗转讗 诇讛转讬专 讞诇讘 诪讛诇讻讬 砖转讬诐 讻讚讗诪专讬谞谉 讘砖诪注转讬谉 讘讘专讬讬转讗 讚讬诇谉. 
讜讗驻砖专 诇讬讬砖讘 驻讬专讜砖讜 砖诇 专砖"讬 讝"诇 讚诪砖讜诐 讚讛谞讬 转专讬 诪讬注讜讟讬 讻转讬讘讬 讘讞讚 拽专讗 诇讛讻讬 诪讬讬转讬 诇讛讜 诇讞诇讘 讜讚诐 诪讛谞讬 诪讬注讜讟讬. 讜诪讬讛讜 注讬拽专 讬诇驻讜转讬讛 讚讚诐 诪讚讻转讬讘 诇注讜祝 讜诇讘讛诪讛 讻讚讗讬转讗 讘驻专拽 讚诐 砖讞讬讟讛 讘讻专讬转讜转 讜讛砖转讗 诇讗 讗讬讬转专 砖讜诐 诪讬注讜讟 讚讙诪诇 讟诪讗 讛讜讗 讗爪讟专讬讱 诇专讘谞谉 诇诪注讟 讟诪讗 讛谞讜诇讚 诪谉 讛讟讛讜专 讜讗转 讝讛 诇讗 转讗讻诇讜 讗爪讟专讬讱 诇讞诇讘 讜诇注讜祝 讜诇讘讛诪讛 讗爪讟专讬讱 诇讚诐 讜诪砖讜诐 讚诪讛讛讜讗 拽专讗 讚诇注讜祝 讜诇讘讛诪讛 诇讗 诪爪讬 诇诪砖专讬 讚诐 诇讙诪专讬 诇讻讱 讗爪讟专讬讱 诪讬注讜讟讗 诇讞诇讘 讜讻诪讜 砖讻转讘讜 讛转讜住'. 讜讗诐 转讗诪专 讜诇讻讜诇讛讜 驻讬专讜砖讬 诪讗讬 讛讗讬 拽"讜 讜讛讗 讗讬讻讗 诇诪讬驻专讱 诪讛 诇讘讛诪讛 砖讻谉 讘砖专讛 讟诪讗 转讗诪专 讘讗讚诐 砖诇讗 诪爪讬谞讜 砖讘砖专讜 讗住讜专. 讜讬砖 诇讜诪专 讚讛讬讗 讙讜驻讛 转讬转讬 讘拽"讜 讜诪讛 讘讛诪讛 砖讛拽诇转 讘诪讙注讛 讛讞诪专转 讘讘砖专讛 讗讚诐 砖讛讞诪专转 讘诪讙注讜 讗讬谞讜 讚讬谉 砖转讞诪讬专 讘讘砖专讜 诇讻讱 讗爪讟专讬讱 讛讜讗 讜讝讛. 
讜讻转讘讜 讘转讜住' 讚讘转"讻 讙专住讬' 讘砖专 讘诪拽讜诐 讚诐 讜拽讗诪专 转"诇 讝讛 讗讜爪讬讗 讞诇讘 砖讗讬谞讜 谞讜讛讙 讘讻诇 讜诇讗 讗讜爪讬讗 讗转 讛讘砖专 砖讛讜讗 谞讜讛讙 讘讻诇. 讜讗诐 转讗诪专 讘砖诇诪讗 讞诇讘 讻谞讙讚 讚诐 讛讜讬讗 诇讛 讞诇讘 砖讗讬谞讜 砖讜讛 讘讻诇 砖讛专讬 讘讟讛讜专讛 讟讛讜专 讗讘诇 讚诐 讗讬住讜专讜 谞讜讛讙 讘讻诇 讘讬谉 诪讞讬讬诐 讘讬谉 诇讗讞专 诪讬转讛 讗讘诇 讞诇讘 讻谞讙讚 讘砖专 讚讛讬讬谞讜 讘专讬讬转讗 讚转"讻 讛专讬 讞诇讘 讜讘砖专 砖讜讬谉 讛谉 讚讘讟讛讜专讛 讟讛讜专讬谉 讜讘讟诪讗讛 讟诪讗讬谉. 讜讬砖 诇讜诪专 讚讛"拽 讗讜爪讬讗 讞诇讘 砖讗讬谞讜 谞讜讛讙 讘讻诇 驻讬' 讚讗祝 注诇 讙讘 讚讛讬讛 诪谉 讛讚讬谉 讚谞讗住讜专 讞诇讘 诪砖讜诐 讗讘专 诪谉 讛讞讬 讚诇讬讻讗 讚讗转讬 诪讞讬 讜砖专讬讗 专讞诪谞讗 讻讚讗讬转讗 讘驻"拽 讚讘讻讜专讜转 讗驻讬诇讜 讛讻讬 讞诇讘 讘讛诪讛 讟讛讜专讛 讟讛讜专 讜诇讗 讗讜爪讬讗 讗转 讛讘砖专 砖讛讜讗 谞讜讛讙 讘讻诇 砖讗祝 讘讘讛诪讛 讟讛讜专讛 讗住讜专 讘砖专 诪谉 讛讞讬 转"诇 讝讛 讟诪讗 讝讛 讘诇讗 转注砖讛 注诇 讗讻讬诇转讜 讜讗讬谉 讘砖专 诪讛诇讻讬 砖转讬诐 讻讜'. 讜诪讬讛讜 讛"专 讗诇讬拽讬诐 驻讬' 讘驻专拽 讚诐 砖讞讬讟讛 讞诇讘 讗讬谉 砖讜讛 讘讻诇 砖讗讬谉 诇讝讻专讬诐 讞诇讘 讚诐 诪讛诇讻讬 砖转讬诐 砖讜讛 讘讻诇 讘讝讻专讬诐 讜讘谞拽讘讜转 讬砖 诇讛诐 讚诐 注"讻. 讜拽砖讬讗 诇讛讜 诇转讜住' 讚驻砖讜 诇讛讜 讚专砖讜转 讜诪谞诇谉 诇诪注讟 讻讜诇讬 讛讗讬. 讜转讬专爪讜 讘转讜住' 讚诪讞讚 诪讬注讜讟讗 诪诪注讟讬谞谉 讻诪讛 讚讘专讬诐 讗诇讗 讚讘转"讻 讚专砖讬 诪讝讛 讻诪讛 诪讬注讜讟讬谉 讜讘讙诪专讬谉 讚专砖讬 诇讛讜 诪讛讜讗. 讜诪注转讛 驻诇讬讙讗 讘专讬讬转讗 讚讬诇谉 讗讘专讬讬转讗 讚驻专拽 讚诐 砖讞讬讟讛 讚诪诪注讟 讚诐 诪讛诇讻讬 砖转讬诐 诪讚讻转讬讘 诇注讜祝 讜诇讘讛诪讛 讚诇诪讛 诇谉 诪讬注讜讟讗 讻诇诇 诇讚诐 讛讗 诪讞讚 诪讬注讜讟讗 谞驻拽讬 砖驻讬专 讞诇讘 讜讚诐 讜讘砖专 讜讻讚讻转讬讘谞讗 讜讬砖 住驻专讬诐 讚诪诪注讟讬谉 讞诇讘 诪讚讻转讬讘 讛讜讗 讜讚诐 诪讚讻转讬讘 讝讛:
讜讝"诇 讛专讗"砖 讝"诇 讛讻讗 诪诪注讟 讞诇讘 讜讚诐 讜讘转"讻 驻专砖转 砖诪讬谞讬 诪诪注讟 讞诇讘 讜讘砖专 讜讛转诐 讚专讬砖 诪讝讛 讜讛讻讗 讚专讬砖 诪讛讜讗 讜讗驻砖专 讘讬谉 诇讙专住转 讛住驻专讬诐 砖诇谞讜 讜讘讬谉 诇转"讻 讚诪爪讬讗 诇诪注讜讟讬 讞诇讘 讜讘砖专 讜讚诐 讻讜诇讛讜 诪讞讚 拽专讗 讜讻谉 诪爪讬谞讜 讘讛专讘讛 诪拽讜诪讜转 砖诪诪注讟 诪讞讚 拽专讗 讻诪讛 讚讘专讬诐 讘诪注讬诇讛 驻专拽 讛谞讛谞讬谉 诪诪注讟 讻诪讛 讚讘专讬诐 诪转诪注讜诇 诪注诇 讜讛讜讬 讛砖转讗 驻诇讬讙讗 讗讛讛讬讗 讘专讬讬转讗 讚讻专讬转讜转 驻专拽 讚诐 砖讞讬讟讛 讚诪诪注讟 讚诐 诪讛诇讻讬 砖转讬诐 诪诇注讜祝 讜诇讘讛诪讛. 诪讬讛讜 讬砖 转"讻 砖讻转讜讘 讘讛谉 转"诇 讝讛 讜讛讜讗 讜讻谉 讬砖 住驻专讬诐 讚讙专住讬 讛讻讗 讝讛 讜讛讜讗 讜讗讬 讙专住讬谞谉 讘砖诪注转讬谉 讘砖专 讻讜'. 注讚 讻讗谉:
讜讛拽砖讜 讘转讜住驻讜转 讚诪谞诇谉 诇讗讜拽诪讛 诪讬注讜讟讗 讗讚诐 讚住讘专讗 讛讜讗 讬讜转专 诇讗讜拽诪讛 讗讘砖专 讜诇讛转讬专 讘砖专 诪讚诐 讚讗讬谉 讗讬住讜专 讘砖专 谞讜讛讙 讘讻诇 讗诇讗 诪讞讬讬诐 讗讘诇 讚诐 讗讬住讜专讜 谞讜讛讙 讻谉 讘讬谉 诪讞讬讬诐 讘讬谉 诇讗讞专 诪讬转讛 讜讗讬 住诪讬讱 讗诪讬注讜讟讗 讚驻专拽 讚诐 砖讞讬讟讛 讚讻转讬讘 诇注讜祝 讜诇讘讛诪讛 讗诐 讻谉 诇诪讛 诇讬 讛谞讬 诪讬注讜讟讬 讻诇诇 讛砖转讗 讚诐 讚讗讬住讜专讜 谞讜讛讙 讘讻诇 砖专讬讬讛 专讞诪谞讗 讞诇讘 讜讘砖专 诇讻"砖. 讜转讬专爪讜 讘转讜住' 讚拽专讗讬 讻讜诇讛讜 爪专讬讻讬 讜讗讬 讛讜讛 讙专住讬谞谉 讘砖诪注转讬谉 讘砖专 讘诪拽讜诐 讚诐 讛讜讛 讗转讬 砖驻讬专 讜诇讬讻讗 砖讜诐 拽讜砖讬讗 讻诇诇 讚诪讛讛讜讗 拽专讗 讚讻专讬转讜转 诇讗 诪爪讬谞讗 诇诪砖专讬 讚诐 诇讙诪专讬 讚诇讗 诪诪注讟讬谞谉 诇讬讛 讗诇讗 诪讗讬住讜专 讚诐 讗讘诇 诪讗讬住讜专 讟诪讗 诇讗 诪诪注讟讬谞谉 诇讬讛 讛讬诇讻讱 讗爪讟专讬讱 讛讻讗 诇诪注讜讟讬 讞诇讘 讜诪诪谞讛 谞诪讬 诪诪注讟讬谞谉 讚诐 讚讛讜讗讬诇 讜谞转诪注讟 诪讗讬住讜专 讚诐 诪注转讛 讚诐 讜讞诇讘 砖讜讬谉 讜讗爪讟专讬讱 诪讬注讜讟讗 讗讞专讬谞讗 诇讘砖专 砖讗讬住讜专讜 谞讜讛讙 讘讻诇 讟驻讬 诪讚诐 讜讞诇讘 诪讗讞专 讚谞转诪注讟 诪讗讬住讜专 讚诐 讚讘砖专 诪谉 讛讞讬 讗住讜专 讜诇讗 讞诇讘 讜讚诐 诪讗讞专 讚讗讬谉 讻讗谉 讗讬住讜专 讚诐 讚讗讬住讜专 讞讬 讘讚诐 诇讬讻讗 讚讜诪讬讗 讚讞诇讘. 讜讛砖转讗 讗驻砖专 诇转专抓 讘专讬讬转讗 讚砖诪注转讬谉 讚诇讛讻讬 谞拽讬讟 讚诐 讘讚专砖讬讛 诇讗讜专讜讬讬 讚讚诐 谞诪讬 诪讛讻讗 谞驻拽讗 讜讻讚讻转讬讘谞讗 讜诇讗讜专讜讬讬 讚讘砖专 谞诪讬 谞驻拽讗 诪讛讻讗 讚讘讻讛"讙 讚讚诐 讗转讬谞谉 注诇讛 讚讘砖专 讚拽住"讚 砖诇讗 诇讛讜爪讬讗讜 诪砖讜诐 讚砖讜讛 讘讻诇 讛砖转讗 讗砖诪讜注讬谞谉 讚讗驻讬' 讚诐 讘诇讗 讚专砖讛 讚诇注讜祝 讜诇讘讛诪讛 讛讜讛 讗转讬讗 讻"砖 讘砖专 讜讻讬讜谉 砖讻谉 讗讬讻讗 诇诪讬诪专 讚诪专诪讝 诇谞讜 讘讚诐 讗转专讬 诪讬诇讬 讜诇讛讻讬 谞拽讟 讚诐 讻讚讬 诇拽爪专 讜讻讚讻转讬讘谞讗 讻谞"诇:
讜讻转讘 讛专讗"讛 讝"诇 讜讝"诇 讻转讘 讛专诪讘"诐 砖讘砖专 诪讛诇讻讬 砖转讬诐 讗住讜专 讘注砖讛. 讜谞住讘讬谉 诇诪讬诪专 讚讟注诪讬讛 诪讚讻转讬讘 讝讗转 讛讘讛诪讛 讗砖专 转讗讻诇讜 讜诇讗 讗讚诐 讜诇讗讜 讛讘讗 诪讻诇诇 注砖讛 注砖讛. 讜讚讘专讬 转讬诪讛 讛诐 讚讗谞谉 诇讬转 诇谉 诇诪讬讚专砖 拽专讗讬 讚诇讗 讚专砖讬 诇讛讜 专讘谞谉 讜讬砖 诪讘讬讗讬谉 专讗讬讛 诪讛讗 讚讗讬转讗 讘诪拽爪转 谞讜住讞讬 讘住驻专讬 讬讻讜诇 讬讛讗 讘砖专 诪讛诇讻讬 砖转讬诐 讗讻诇讜 注讜讘专 讘诇讗讜 讻讜' 诇讗讜 讛讜讗 讚诇讬讻讗 讛讗 注砖讛 讗讬讻讗 讜讗讬 诪砖讜诐 讛讗 诇讗 讗专讬讗 讚讛讗 讛转诐 谞诪讬 讚讗诪专讬谞谉 诇讬讛 诇讛讗讬 诇讬砖谞讗 讙讘讬 讞诇讘 讜讚诐 讜讗诪专 专讘 砖砖转 讗驻讬诇讜 诪爪讜转 驻专讜砖 讗讬谉 讘讜 讜诇讗 谞拽讬讟 讘诇讗讜 讗诇讗 讗讬讬讚讬 讚讘注讬 诇诪讬转谞讬 讜讚讬谉 讛讜讗 讚讗驻讬诇讜 讘诇讗讜 讬讛讗 讞讬讬讘讬谉 注诇讬讜. 讜讗驻砖专 诇讚讜谉 注诇讬讜 砖讛讜讗 诪讜转专 讚讗诇讜 讛讜讛 讗住讜专 讘砖专讜 讞诇讘讜 讜讚诪讜 谞诪讬 讛讜讛 讗住讜专 讚讛讗 拽讬讬诪讗 诇谉 讻诇 讛讬讜爪讗 诪谉 讛讟诪讗 讟诪讗. 讜转讜 讗诇讜 讛讜讛 讘砖专 讗住讜专 讚诪讜 谞诪讬 讗祝 注诇 讙讘 讚讗讬诪注讬讟 谞诪讬 诪讻诇诇 讚诐 讛讬讜 讞讬讬讘讬谉 注诇讬讜 诪砖讜诐 讘砖专 讘砖讛转专讜 讘讜 讻讚讗诪专讬谞谉 讛转诐 讘诪住讻转 讻专讬转讜转 讙讘讬 讚诐 砖专爪讬诐 砖诪诪注讟讬谞谉 诇讬讛 诪讻诇诇 讚诐 讚讗诪专讬谞谉 讚讗诐 讛转专讜 讘讜 诪砖讜诐 砖专抓 诇讜拽讛. 讜讛讬讬谞讜 诪讚讬谞讗 讗讘诇 诇讗 诪砖讻讞转 诇讛 讚讜讚讗讬 讗诐 讗讬转讗 讚诇讬砖转专讬 讛专讬 讛讜讗 讟注讜谉 砖讞讬讟讛. 讜讘转专 诪讬转讛 谞诪讬 讛专讬 讛讜讗 讗住讜专 讘讛谞讗讛 讚讙诪专讬谞谉 砖诐 砖诐 诪诪专讬诐 讘讛讚讬 注讙诇讛 注专讜驻讛. 讜诇讗 砖谞讬 诇谉 讘讬谉 讙讜讬 诇讬砖专讗诇 讜诪讬讛讜 诇讗 谞讛讬专讗 讛讗讬 住讘专讗 讚讗诐 讻谉 讚讘砖专讜 诪讜转专 诪谉 讛讚讬谉 讗诪讗讬 讗爪讟专讬讱 诪讬注讜讟讗 诇讚诪讜 讜讞诇讘讜. 讜转讜 诪"讟 讗诪专讬谞谉 诪讻讗谉 讜讗讬诇讱 讛专讬 讛讜讗 讻讬讜谞拽 砖拽抓 讜诪"砖 诪讘讛诪讛 讟讛讜专讛. 讜转讜 讛讬讻讬 诪讬讬转讬谞谉 诇讬讛 诪注讬拽专讗 诪讚讬谞讗 诇讗讬住讜专讗 诪讘讛诪讛 讟诪讗讛 讜讛讗 讗讬讻讗 诇诪讬驻专讱 诪讛 诇讘讛诪讛 讟诪讗讛 砖讻谉 讘砖专讛 讗住讜专 转讗诪专 讘讗讚诐 砖讘砖专讜 诪讜转专. 
讗诇讗  讜讚讗讬 诪住转讘专讗 讚讘砖专 诪讛诇讻讬 砖转讬诐 讗住讜专 讛讜讗 讜讗讬住讜专讜 讘诇讗讜 讚讛讗 讗转讬 诪讚讬谞讗 诪讘讛诪讛 讟诪讗讛 讜讛讻讬 讗砖讻讞谉 讘住驻专讬 讘谞讜住讞讬 讚讜拽讗谞讬 讚诇讗 讙专住讬 讬讻讜诇 讬讛讗 讘砖专 诪讛诇讻讬 砖转讬诐 讗讻诇讜 注讜讘专 注诇讬讜 讘诇讗讜 讗诇讗 讬讻讜诇 讬讛讗 讚诐 诪讛诇讻讬 砖转讬诐 讜讛讻讬 讜讚讗讬 讗讬转讗. 转讚注 讚讛讗 讘讛谞讛讜 谞讜住讞讬 谞诪讬 讚讙专住讬谞谉 诇讬讛 诪诪注讟讬' 诇讬讛 诇讛讬转专讗 诪讗讱 讗转 讝讛 讜讛讻讗 诪讜拽诪讬谞谉 诇讬讛 诇讞诇讘 讗诇讗 讜讚讗讬 讗谞谉 诇讬转 诇谉 讗诇讗 转专讬 诪讬注讜讟讬 讗讱 讜讛讜讗 讜讞讚 诪讜拽诪讬谞谉 诇讬讛 诇讞诇讘 讜讞讚 诪讜拽诪讬谞谉 诇讬讛 诇讚诐. 讜讚拽讗 拽砖讬讗 诇谉 讻讬讜谉 讚讘砖专讜 讗住讜专 讛讬讻讬 砖专讬谞谉 讚诪讜 讜诪"砖 诪讚诐 砖专抓 讬砖 诇讜诪专 讚诇讗 讚诪讬 讚讚诐 砖专抓 诇讗 讗诪注讬讟 讗诇讗 诪讻诇诇 讚诐 诪讚讻转讬讘 讜讝讛 诇讻诐 讛讟诪讗 讜讘讛讚讬讗 讗讬诪注讬讟 谞诪讬 诪讛诇讻讬 砖转讬诐 诪诪讬注讜讟讗 讚讝讛 讚讻转讬讘 讗讱 讗转 讝讛 诇讗 转讗讻诇讜. 讜讗讬 诪砖讜诐 讛讛讜讗 诪讬注讜讟讗 讛"谞 讚讞讬讬讘讬诐 注诇讬讜 诪砖讜诐 讘砖专讜 讻讚诐 砖专抓 讜讛讬讬谞讜 讚讛讚专 诪注讟讬讛 专讞诪谞讗 讛讻讗 诇诪讬砖专讬讬讛 诇讙诪专讬. 讜讛讗 谞诪讬 住讬讬注转讗 讛讬讗 诇讛讗讬 住讘专讗 讚讗讬 讻讬 拽讜砖讬讬谉 转专讬 诪讬注讜讟讬 讘讚诐 诪讛诇讻讬 砖转讬诐 诇诪讛 诇讬 讗诇讗 诇讗讜 讻讚驻专讬砖讬转. 讜讛讗讬 讚诪讜拽诪讬谞谉 诇讛谞讬 诪讬注讜讟讬 诇讞诇讘 诪讛诇讻讬 砖转讬诐 讜讚诪讜 诪砖讜诐 讚诇讗 讗讬转住专 讘拽专讗讬 讘讛讚讬讗 讗诇讗 讚诪讚讬谞讗 讛讜讛 讗转讬 诇讗讬住讜专讗 讞诇讘讜 讜讚诪讜 讜诇驻讜诐 讛讻讬 诪讜拽诪讬谞谉 诪讬注讜讟讗 诇讞诇讘讜 讜讚诪讜. 讻讱 驻讬' 诪讜专讬 讛讞讻诐 专讘讬 讬爪讞拽 讛诇讜讬 讝"诇 讘谉 讗讞讬 专' 讘谞讘谞砖转讬 讛诇讜讬 谞专"讜 讜讝讛 讛谞讻讜谉. 注讻"诇 讛专讗"讛 讝"诇:


 讜讻谉 讻转讘 讛专讬讟讘"讗 讜讝"诇 讜诇注谞讬谉 讘砖专 诪讛诇讻讬 砖转讬诐 讗砖讻讞谉 谞讜住讞讗 讚讙专住讬 讬讻讜诇 讬讛讗 讘砖专 诪讛诇讻讬 砖转讬诐 讟诪讗 讜讚讬谉 讛讜讗 讻讜'. 讜诇讗 驻诇讬讙讗 讗讙诪专讗 讚讬诇谉 讚讻讜诇讛讜 讗讬转谞讛讜 讜讗驻讬诇讜 谞驻拽讬 诪讞讚讗 诪讬注讜讟讗 讻讬 讘讻诪讛 诪拽讜诪讜转 诪诪注讟 讛转诇诪讜讚 讚讘专讬诐 讛专讘讛 诪诪讬注讜讟 讗讞讚 讜讛"谞 讛讜讗 讟诪讗 讜诇讗 讘砖专讜 讜诇讗 讞诇讘讜 讜讻"砖 讚讛讻讗 讗讬讻讗 转诇转 诪讬注讜讟讬 讗讱 讛讜讗 讝讛 讞讚 诇讘砖专讜 讜讞讚 诇讚诪讜 讜讞讚 诇讞诇讘讜. 讜诪讬讛讜 砖诪注讬谞谉 诪讛讛讬讗 讚讘砖专 诪讛诇讻讬 砖转讬诐 诪讜转专 诪谉 讛转讜专讛 讚诇讬讻讗 诇诪讬诪专 讚讛转诐 诪诇讗讜 讘诇讞讜讚 讛讜讗 讚诪诪注讟讬谞谉 诇讬讛 讚讚讻讜转讛 讚专砖讬谞谉 讛讻讗 讘讞诇讘 讜讚诐 讜诪诪注讟讬谞谉 诇讬讛 诇讙诪专讬 讚诇讬转 讘讬讛 砖讜诐 讗讬住讜专讗 讗讘诇 讬砖 讗讜诪专讬诐 讚讘砖专 诪讛诇讻讬 砖转讬诐 讗住讜专 讘诇讗讜 诪拽"讜 讚注讘讬讚 转诇诪讜讚讗 讛讻讗 讚诇讗 诪讬讬转讬 讘讙诪专讬谉 讛讬转专讗 讗诇讗 诇讚诐 讜讞诇讘 讗讘诇 讘砖专 讗住讜专 讚讗讬 诇讗 诇诪讛 诇讬 拽专讗 诇讚诐 讜讞诇讘 砖讛专讬 讛讬讜爪讗 诪谉 讛讟讛讜专 讟讛讜专 讜讛转诐 讘转"讻 诇讗 讗砖讻讞谉 讘谞讜住讞讬 讚讜拽谞讬 讚讙专住讬 讗诇讗 讞诇讘 讜讚诐 讻讬 讛讻讗 讘砖诪注转讬谉 转讚注 讚讛转诐 讗驻讬诇讜 讘谞讜住讞讬 讚讙专住讬 讘砖专 诪诪注讟讬谞谉 诇讬讛 诪讚讻转讬讘 讝讛 讜讗诇讜 讛讻讗 讚专砖讬谞谉 诇讬讛 诇诪注讟 讚诐 讗诇讗 讜讚讗讬 诪砖讜诐 讚讘砖专 讗住讜专 讜讛"讗 讛讬讜爪讗 诪谉 讛讟诪讗 讟诪讗 讻讜' 讚诪诪注讟讬谞谉 诇讬讛 诪讚讬谉 讚诐 讜讛转诐 诪诪注讟讬谞谉 诇讬讛 诪讚讬谉 讘砖专 讜讻讚讗诪专讬谞谉 讘讻专讬转讜转 [讻 讘'] 讙讘讬 讚诐 砖专爪讬诐 讚讗祝 注诇 讙讘 讚讗讬诪注讬讟 诇讛讬转专讗 诪讻诇诇 讚诐 讗诪专讬谞谉 砖讗诐 讛转专讜 讘讜 诪砖讜诐 讘砖专 诇讜拽讛 注诇讬讜 诇讛讻讬 讛讚专 讻转讘 讘讬讛 诪讬注讜讟讗 讗讞专讬谞讗 诪讗讱 讗转 讝讛 讜讝讛 谞专讗讛 谞讻讜谉 讜诪讬讛讜 讘诇讗讜 讛讻讬 谞诪讬 诇讗 诪砖讻讞转 讘砖专 诪讛诇讻讬 砖转讬诐 诇讛讬转专讗 讚讗讬 讘注讜讚讜 讞讬 讛讗 讗讬讻讗 诪砖讜诐 讗讘专 诪谉 讛讞讬 讜诇讗 讗砖讻讞谉 讚砖专讗 诇谉 诪讬讚讬 专讞诪谞讗 讘诇讗 砖讞讬讟讛 讞讜抓 诪讚讙讬诐 讜讞讙讘讬诐 讜讗讬 诇讗讞专 诪讬转讛 讛讗 讗住讜专 讘讛谞讗讛 讚讙诪专 砖诐 砖诐 诪注讙诇讛 注专讜驻讛. 讜讝讛 讘专讜专 诪驻讬 专讘讬谞讜 讝"诇. 注讻"诇 讛专讬讟讘"讗 讝"诇:
讜讛专"谉 讝"诇 讛讗专讬讱 讘讝讛 讘驻讬专讜砖讬讜 注诇 讛讛诇讻讜转 讜讛注诪讬讚 讚讘专讬 讛专诪讘"诐 讝"诇 讘讚讘专讬诐 谞讻讜谞讬诐 专讗讜讬诐 讗诇讬讜 讝"诇. 讜专砖"讬 讝"诇 讘诪讛讚讜专讗 拽诪讗 讻转讘 讜讝"诇 讟诪讗 讙专住讬谞谉 诇讙讘讬 砖专爪讬诐 讻转讬讘 讟诪讗 讛讜讗 诇讻诐 砖讗讬谞讜 砖讜讛 讘讻诇 讬砖 讞诇讘 讘讛诪讛 砖诪讜转专 讻讙讜谉 讞诇讘 讘讛诪讛 讟讛讜专讛. 转"诇 讝讛 讟诪讗 讜讝讛 诇讻诐 讛讟诪讗 讜讗诪专讬谞谉 讘诪注讬诇讛 讘驻专拽 拽讚砖讬 诪讝讘讞 诇专讘讜转 讚诐 砖专爪讬诐 讜讗诪专 专讞诪谞讗 讝讛 讚诐 讟诪讗 讜诇讗 讚诐 诪讛诇讻讬 砖转讬诐 注"讻. 讜讘诪讛讚讜专讗 讘转专讗 讙专讬住 讛讜讗 讘讞诇讘 讜讝讛 讘讚诐 讜讝"诇 讛讜讗 讟诪讗. 讙诪诇 讙诪诇 讟诪讗 讛讜讗 砖讗讬谞讜 砖讜讛 讘讻诇 砖讛专讬 讘讟讛讜专讛 讟讛讜专. 讝讛 讟诪讗. 诪讞讚 拽专讗 谞驻拽讗 诇讬讛 讚讻转讬讘 讘专讬砖讬讛 讚拽专讗 讗讱 讗转 讝讛 诇讗 转讗讻诇讜 讝讛 诪讬注讜讟讗 讛讜讗 注"讻 讻"讻 讘住驻专 诪讚讜讬拽. 讜诇讻讱 讛拽讚讬诐 讘讘专讬讬转讗 诪讬注讜讟讗 讚讛讜讗 讜诇讗 谞拽讟 住讚专 讛讻转讜讘 诪砖讜诐 讚诪诪讬注讜讟讗 讚讛讜讗 砖诪注讬谞谉 讛讬转专 讙诪讜专 讜诪诪讬注讜讟讗 讚讝讛 诇讗 砖诪注讬谞谉 讗诇讗 讚讗讬谞讜 讘诇讗 转讗讻诇 讜诪讬讛讜 讘讗讬住讜专 注砖讛 讗讬转讬讛. 
讜讻谉 讻转讘 讛专"谉 讝"诇 讘驻讬专讜砖讬讜 注诇 讛讛诇讻讜转 讗讘诇 讛砖转讗 讚讗拽讚讬诐 讘讘专讬讬转讗 诪讬注讜讟讗 讚讛讜讗 讜讻讜诇讛 砖拽诇讗 讜讟专讬讗 讚讘专讬讬转讗 注诇讛 拽讗 诪讛讚专 砖"诪 讚讘讬谉 讞诇讘 讜讘讬谉 讚诐 讗驻讬诇讜 诪爪讜转 驻专讜砖 讗讬谉 讘讜 讜诇讗 转讬诪讗 讛讗 讻讚讗讬转讬讛 讜讛讗 讻讚讗讬转讬讛 讚诪讻诇 诪拽讜诐 诪讞讚 拽专讗 谞驻拽讗 诇讬讛 诪专讬砖讬讛 讜住讬驻讬讛 讚拽专讗 砖"诪 讚讻讜诇讛讜 讘讞讚讗 讙讜讜谞讗 讗讬诪注讬讟讜 讻讱 诪砖诪注 诇讬 诪诇砖讜谞讜 砖诇 专砖"讬 讝"诇:
讜讗讻转讬 讗讬讻讗 诇诪讬讚拽 讗砖诪注转讬谉 讚诪讚讗爪讟专讬讱 讛讜讗 讗讜 讝讛 诇诪注讟 讞诇讘 砖诇 诪讛诇讻讬 砖转讬诐 砖"诪 讚讞诇讘 讘讛诪讛 讟诪讗讛 讗住讜专 讚讗讬 讞诇讘 讘讛诪讛 讟诪讗讛 诪讜转专 诇诪讛 诇讬 诪讬注讜讟讗 诇诪注讟 讞诇讘 诪讛诇讻讬 砖转讬诐 讜讻讬讜爪讗 讘讝讛 讛拽砖讜 讘转讜住' 讘驻"拽 讚讞讜诇讬谉 讘砖诪注转讗 讘转讜讱 转讜讻讜 注"砖 讘讻诪讛 讚讜讻转讬谉 讜讻讬讜谉 砖讻谉 诇诪讛 诇讬 讙诪诇 讛讙诪诇 讗讬 谞诪讬 讜讗转 讛讙诪诇 讜讚专砖讛 讚讙诪诇 讙诪诇 诇讗 讛讜讬讗 讬转讜专 讙诪讜专 讚讛讗 讻诇 驻专砖讛 砖谞讗诪专讛 讜谞砖谞讬转 诇讗 谞砖谞讬转 讗诇讗 讘砖讘讬诇 讚讘专 砖谞转讞讚砖 讘讜 讗诇讗 讚讗诪专讬谞谉 讘讬讛 讘驻专拽 拽诪讗 讚讘讻讜专讜转 讚讻诇 讛讬讻讗 讚讗讬讻讗 诇诪讚专砖 讚专砖讬谞谉 讜讻讬讜谉 砖讻谉 诇讗 讗拽砖讬谞谉 注诇讛 拽讜砖讬讜转 诪讚讗爪讟专讬讱 讜诪讬讛讜 讗讜 讗转 讛讙诪诇 讗拽砖讬谞谉 讚诇诪讛 诇讬 讜讗转 讚诪讚讗爪讟专讬讱 讟诪讗 讛讜讗 讬讚注讬谞谉 讚讞诇讘 讛讟诪讗 讗住讜专 讜砖诪讗 讗讬 诇讗讜 讜讗转 讛讜讛 讚专砖讬谞谉 讟诪讗 讛讜讗 诇讛转讬专 讞诇讘 讜讛"拽 讛讜讗 讟诪讗 讜讗讬谉 讞诇讘讜 讟诪讗 讜诪讬讛讜 讻讬讜谉 讚讗讬讻讗 诇诪讚专砖讬讛 诇讚专砖讗 讗讞专讬转讬 讗讬谉 住讘专讗 诇诪讚专砖讬讛 讛讻讬 讚讻诇 讛讬讜爪讗 诪谉 讛讟诪讗 讟诪讗. 讜注讜讚 讚讛转谞讬讗 讛讟诪讗讬谉 诇讗住讜专 爪讬专谉 讻讜' 讻讚讗讬转讗 讘驻专拽 拽诪讗 讚讘讻讜专讜转. 讜讬砖 诇讜诪专 讚讗讬 诇讗讜 讜讗转 讛讜讛 讚专砖讬谞谉 讟诪讗 讛讜讗 讻讚讚专砖讬 诇讛 专讘谞谉 讛讜讗 讟诪讗 讜讗讬谉 讟诪讗 讛谞讜诇讚 诪谉 讛讟讛讜专 讟诪讗 讜专"砖 讚讚专讬砖 讜讗转 诇讗住讜专 讞诇讘讜 诇讗 讚专讬砖 讛讗讬 讗讘诇 讛砖转讗 讚讗讬转 诇谉 讜讗转 诇讗住讜专 讞诇讘 讟诪讗讛 住讘专讗 讟驻讬 诇诪讚专砖 讟诪讗 讛讜讗 诇讛转讬专 讞诇讘 诪讛诇讻讬 砖转讬诐 诪诇诪讚专砖 诇讛转讬专 讟诪讗 讛谞讜诇讚 诪谉 讛讟讛讜专 讜讗祝 注诇 讙讘 讚讛讗 讗诪专讬谞谉 讚诇讗 讬转讜专 讙诪讜专 讛讜讗 讗诇讗 诪砖讜诐 讚讻诇 讛讬讻讗 讚讗讬讻讗 诇诪讚专砖 讚专砖讬谞谉 讻谞"诇:
注讜讚 讻转讘 专砖"讬 讝"诇 讜讗诪专 专讘 砖砖转 讙专住讬谞谉 讗驻讬诇讜 诪爪讜转 驻专讜砖. 诪讚专讘谞谉. 讗讬谉 讘讜. 讚诪讚讗讜专讬讬转讗 砖专讬 讜专讘谞谉 谞诪讬 诇讗 讙讝讜专 讘讬讛 讚讗诪专讬谞谉 讞诇讘 讘讛诪讛 讟讛讜专讛 讟讛讜专. 注"讻. 讜讗驻砖专 诇驻专砖讜 讚讛"拽 讜专讘谞谉 谞诪讬 诇讗 讙讝讜专 讚讛讗 诇讗 砖讬讬讱 诇诪讙讝专 讚讗诪专讬 讗讬谞砖讬 讞诇讘 讘讛诪讛 讟讛讜专讛 讛讜讗 讜讟讛讜专:


 讜讝"诇 转诇诪讬讚讬 讛"专 讬讜谞讛 讝"诇 讛讞诇讘 讗住讜专 讚专讱 讬谞讬拽讛 讜诪讜转专 讻砖讛讜讗 讻谞讜住 讜讛讟注诐 砖讗住专讜 讬讜转专 讚专讱 讬谞讬拽讛 诪驻谞讬 砖讙讝专讜 砖诪讗 讬讘讗 诇讛转讬专 讞诇讘 讟诪讗 砖讬讞砖讜讘 讛讗砖讛 讗讬谞讛 诪注诇讛 讙专讛 讜讞诇讘讛 诪讜转专 讛"谞 诪讘讛诪讛 砖讗讬谞讛 诪注诇讛 讙专讛 诪讜转专 诇讛谞讬拽 讗讘诇 讻砖讛讜讗 讻谞讜住 砖讬讻讜诇 讗讚诐 诇讜诪专 砖诇 注讝 讗讜 砖诇 专讞诇 讛讜讗 诇讗 讙讝专讜 讘讬讛 专讘谞谉 讜讘讚诐 讛讗讚诐 讛讜讗 讘讛驻讱 讚讛讬讻讗 砖讛讜讗 讻谞讜住 讗住讜专 讚讗转讜 诇诪讬诪专 讚诐 讘讛诪讛 讜讞讬讛 讛讜讗 讜讛讬讻讗 讚诇讗 驻专讬砖 诪讜转专 讚转谞讬讗 讚诐 砖注诇 讛讻讻专 讻讜'. 注"讻. 讛讬诇讻讱 讛"谞 讬砖 诇驻专砖 诇砖讜谉 专砖"讬 讝"诇 讜讻讚讻转讬讘谞讗. 讜诪讬讛讜 讗讬谉 讘诪砖诪注 诇砖讜谞讜 讻谉. 讜谞专讗讛 讚讛讜拽砖讛 诇讜 诇专砖"讬 讝"诇 讚讗谞谉 讛讗 讚讬讬拽讬谞谉 诇注讬诇 诪讚讻转讘 专砖"讬 讜讗诪专 专讘 砖砖转 讙专住讬谞谉 注"讻. 讚注讬拽专 拽讜砖讬讗 诪讚专讘 砖砖转 讜讻讚讻转讘讬谞谉 诇注讬诇 诪注转讛 讛讜拽砖讛 诇讜 诇专砖"讬 讚诪谞诇讬讛 讚拽讗讬 专讘 砖砖转 讗讞诇讘 讚讬诇诪讗 诇讗 拽讗讬 讗诇讗 讗讚诐 讚讗讬讘专讗 讚诪讚讗讜专讬讬转讗 讗讬讻讗 诇讗讞诪讜专讬 讘讚诐 诪讘讞诇讘 讻讚讗诪专讬谞谉 讘讘专讬讬转讗 讜诪讬讛讜 讟驻讬 讗讬讻讗 诇诪讙讝专 讘讞诇讘 诪讘讚诐 讚讛讻诇 驻讜专砖讬谉 诪讛讚诐 砖谞驻砖讜 砖诇 讗讚诐 拽爪讛 讘讜 讜诇讗 诪讛讞诇讘 讜诇讻讱 讙讝专讜 讘讞诇讘 讜诇讗 讘讚诐. 讜转讬专抓 讝"诇 讚讘讞诇讘 专讘谞谉 谞诪讬 诇讗 讙讝讜专 讚讛讗 讗诪专讬谞谉 讞诇讘 讘讛诪讛 讟讛讜专讛 讟讛讜专 讜诇讗 讙讝专讜 讘讬讛 诪砖讜诐 讗讘专 诪谉 讛讞讬 讗诇诪讗 讻讬讜谉 讚讛转讬专 专讞诪谞讗 诇讗 讙讝专讜 讘讬讛 专讘谞谉 讛"谞 讻讬讜谉 讚诪谉 讛转讜专讛 砖专讬 诇讗 讙讝专讜 讘讬讛 专讘谞谉 讻谞"诇. 讜讘诪讛讚讜专讗 拽诪讗 讻转讘 讜讝"诇 讜讗诪专 专讘 砖砖转 讙专住讬谞谉 讗驻讬诇讜 诪爪讜转 驻专讜砖 讗讬谉 讘讜 砖讗诐 讬砖 诇讜 讚诐 讘转讜讱 驻讬讜 讗讬谞讜 诪爪讜讜讛 诇讝讜专拽讜 讞讜抓 讗驻讬诇讜 驻专讬砖讛 讚专讘谞谉 讗诇讗 讚诐 砖讘讬谉 讛砖谞讬诐 诪讜爪爪讜 讜讗讬谞讜 讞讜砖砖 注"讻. 讜讟讜讘 转拽谉 讘诪讛讚讜专讗 讘转专讗. 
讜专讘讬谞讜 讗诇讬拽讬诐 讝"诇 讘驻专拽 讚诐 砖讞讬讟讛 讻转讘 讜讝"诇 讗驻讬诇讜 诪爪讜转 驻专讜砖 讗讬谉 讘讜 讗诇讗 讻诇 讝诪谉 砖讛讜讗 专讗讜讬 诇转讬谞讜拽 砖注讚讬讬谉 讬讜谞拽 讜诇讗 驻讬专砖 诇讙诪专讬 诪讜转专 讗驻讬诇讜 诇讙讚讜诇 诇诪讜爪爪讜 诪谉 讛讚讚 讘注讜讚讜 讘讚讚 砖诇讗 驻讬专砖 注"讻. 讜诪诇砖讜谉 专砖"讬 讝"诇 砖讘砖诪讜注转讬谞讜 诪砖诪注 讚讻诇 讛讬讻讗 讚诇讗 驻专讬砖 讗住讜专 诇讙讚讜诇 诇讬谞拽 讜讛讜讛 诇讬讛 讻讬讜谞拽 砖拽抓 诪讚专讘谞谉 讜讗驻讬诇讜 讘转讜讱 讻"讚 讞讚砖. 讗讘诇 讘诪讛讚讜专讗 拽诪讗 讻转讘 讜讝"诇 讚驻专讬讱 讗诐 谞转诇砖 讛讞诇讘 诪谉 讛讚讚 砖诇 讗砖讛 讜讛专讬 讛讜讗 讘讻诇讬 诪讜转专 诇讙诪注讜 讗讘诇 讘诪讞讜讘专 讗住讜专 诇讬讜谞拽讜 诇讗讞专 讻"讚 讞讚砖 诪讚专讘谞谉 砖诇讗 讬讗诪专讜 讗砖讛 讝讜 讗讬谞讛 讘转 讗讻讬诇讛 讻讘讛诪讛 讟诪讗讛 讛讗住讜专讛 讘讗讻讬诇讛 讜讻砖诐 砖讞诇讘讛 诪讜转专 讻讱 讞诇讘 讘讛诪讛 讟诪讗讛 诪讜转专. 注"讻:


 讙讜谞讞 讬讜谞拽 讞诇讘 讘砖讘转. 讗讬讻讗 诇诪讬讚拽 讚讛讗 讗诪专讬谞谉 讘讬讘诪讜转 驻专拽 讞专砖 [拽讬讚 讗'] 谞讜讛讙讬谉 讛讬讬谞讜 讬讜谞拽讬谉 讞诇讘 诪讘讛诪讛 讘讬"讟 讜讗讜拽讬诪谞讗 讚讗讬讻讗 爪注专讗 讜砖讘转 讚讗讬讻讗 讗讬住讜专 住拽讬诇讛 讙讝讜专 讘讛 专讘谞谉 讜讬"讟 讚诇讗讜 讗讬住讜专 住拽讬诇讛 诇讗 讙讝讜专 讗诇诪讗 讗祝 注诇 讙讘 讚讗讬讻讗 爪注专讗 讘砖讘转 讗住讜专 讜讗讬讻讗 诇诪讬诪专 讚驻诇讬讙讬 专讘谞谉 注诇讬讛 讚专' 诪专讬谞讜住 讜讗讘讗 砖讗讜诇 讚讛转诐 讚讗诪专 讻专讘谞谉 转讚注 诪讚讗诪专 专讘 讬讜住祝 讛诇讻讛 讻专' 诪专讬谞讜住 诪讻诇诇 讚驻诇讬讙讬 专讘谞谉 注诇讬讛 讜讝讛讜 讚注转 专讘讬谞讜 讛讙讚讜诇 讝"诇 讜注讬拽专 讜诪讬讛讜 转"拽 讚讗讘讗 砖讗讜诇 诪砖诪注 讚讗住专 讗驻讬诇讜 讘讬讜"讟 讚拽转谞讬 讜诪讻诇谉 讬讜谞拽 诪讛谉 讗驻讬诇讜 讘砖讘转 讜讘讙讚讜诇 讗住讜专 讻诇讜诪专 讗住讜专 诇讬谞拽 诪砖拽爪讬诐 讜专诪砖讬诐 讜讗住讜专 诇讬谞拽 讘砖讘转 讜驻讬专砖讜 讛转诐 讚讙讚讜诇 讘注讬 讗讜诪讚谞讗. 谞诪爪讗讜 砖诇砖 诪讞诇讜拽讜转 讘讚讘专 转"拽 讗住专 讘讬谉 讘讬讜诐 讟讜讘 讘讬谉 讘砖讘转 讜讗讘讗 砖讗讜诇 住讘专 讘讬讜诐 讟讜讘 诪讜转专 [讜讘砖讘转 讗住讜专 讜专' 诪专讬谞讜住 住讘专 讘讬谉 讘讬讜"讟 讘讬谉 讘砖讘转 诪讜转专 讜讛诇讻转讗 讻讜讜转讬讛]. 讜专"转 讻转讘 讜讝"诇 讘住驻专 讛讬砖专 讚爪注专讗 讚讛转诐 诇讗讜 讚讜拽讗 讗诇讗 讚讘注讬 诇诪砖转讬 讞诇讘 讻讚讗诪专讬谞谉 讘砖讘讜注讜转 [讻讜 讗'] 谞砖讘注 注诇 讛讻讻专 讜诪爪讟注专 注诇讬讛 诪讛讜 讻诇讜诪专 砖讛讜讗 转讗讘 诇讛 讜专讜爪讛 诇讗讻诇讛 讗讘诇 讘诪拽讜诐 爪注专讗 讚讙讜谞讞 诇讗 讙讝讜专 讜讚讬拽讗 谞诪讬 讚讛转诐 诇讗 讗诪专讜 讜讘诪拽讜诐 爪注专讗 诇讗 讙讝讜专 讚诪砖诪注 讚诇讗讜 诪砖讜诐 爪注专讗 讗诇讗 诪砖讜诐 拽讜诇讗 讚讬讜诐 讟讜讘 讜诇讗 谞讛讬专讗 讚讗讬 讛讻讬 讗诪讗讬 讗讜拽诪讛 讘诪拽讜诐 爪注专讗 讚诪砖诪注 讚诪砖讜诐 讛讗讬 爪注专讗 诇讗 讙讝讜专 讘诇讗 爪注专讗 谞诪讬 讚诪砖讜诐 爪注专讗 讚转讗讘讜谉 诇讗 砖专讜 诇讬讛 专讘谞谉 讗讬 讙讝讜专 讘讛 讻诇诇 讗诇讗 诪讗讬 爪注专讗 讚讛转诐 谞诪讬 讙讜谞讞 讜讻讬讜爪讗 讘讜 讜诇讗 讚诪讬 诇拽讜抓 讘专"讛 讚讞砖砖 讞讘诇讛 谞讝拽 讙讚讜诇 讛讜讗. 


讜专"讞 讻转讘 讻讗谉 讛讗讬 爪注专讗 住讻谞讛 讛讜讗 讻讬 讛讬讻讬 讚诇讗 转讬拽砖讬 诇讱 讛讗 讚讬讘诪讜转 讜诇讗讜 诪讬诇转讗 讛讬讗. 讜讬"讗 讚讙讜谞讞 讗讬讻讗 住讻谞讛 讗诐 讗讬谞讜 砖讜转讛 诇注讜诇诐 讻讚讗诪专讬谞谉 讘驻专拽 诪专讜讘讛 讗讬谉 诇讜 转拽谞讛 讗诇讗 讗诐 讻谉 讬讜谞拽 讞诇讘 专讜转讞 讜讻讜' 讜讻讬讜谉 砖讻谉 讗祝 注诇 驻讬 砖讗诐 讗讬谞讜 砖讜转讛 讘砖讘转 讗讬谞讜 诪住转讻谉 讘讻讱 诪讜转专 讗讘诇 讛转诐 讘讞讜诇讛 砖讗讬谉 讘讜 住讻谞讛 讻诇诇 讗驻讬诇讜 诇讗 讬砖转讛 诇注讜诇诐. 讜讻讬讜爪讗 讘讛 讘诪住讻转 砖讘转 讘驻专拽 转讜诇讬谉 [砖讘转 拽诇讟 讗'] 讗讘诇 讛讻讗 讻讬讜谉 讚讗砖转讬 讞诪砖讗 讜诪注诇讬 砖讘转讗 讗讬 诇讗 砖转讬 讘砖讘转 诪住转讻谉 讜诇讗讜 住讻谞讛 诪诪砖 讛讬讗 讚讗讬 讛讻讬 诇讗 讛讜讛 讗诪专 砖讜专讛 讘爪讜谞谉 讗诇讗 讚讗讬 诇讗 砖转讬 诇注讜诇诐 诪住转讻谉 讜讻讬讜谉 砖讻谉 诇讗 砖专讜 诇讬讛 讘砖讘转 讗诇讗 讚诇讗 诇讬转讬 诇讬讚讬 住讻谞讛. 讛专诪讘"谉 讝"诇:


 讜讝"诇 讛专讬讟讘"讗 讙讜谞讞 讬讜谞拽 讞诇讘 讘砖讘转 讻讜'. 注讬拽专 讛驻讬专讜砖 诪砖讜诐 讚讛讜讛 诇讬讛 砖讘讜转 讚专讘谞谉 注诇 讬讚讬 砖讬谞讜讬 讜诪砖讜诐 讛讻讬 诇讗 讙讝专讜 讘讬讛 专讘谞谉 讘讞讜诇讛 砖讗讬谉 讘讜 住讻谞讛 讗讘诇 砖讘讜转 讙诪讜专 砖诇讗 讘砖谞讜讬 诇讗 讛转讬专讜 讘讞讜诇讛 砖诇讗 讛转讬专讜 讘讜 讗诇讗 讗诪讬专讛 诇注讻讜"诐 砖讛讜讗 砖讘讜转 砖讗讬谉 讘讜 诪注砖讛 砖讛讜讗 拽诇 诪砖讘讜转 砖讬砖 讘讜 诪注砖讛 讻讚讗讬转讗 讘注讬专讜讘讬谉 讜讛讬讬谞讜 讚讗诪专讬谞谉 讻诇 爪专讻讬 讞讜诇讛 谞注砖讬谉 注诇 讬讚讬 注讻讜"诐 讘砖讘转. 讜讛拽砖讜 讛专讗砖讜谞讬诐 讝"诇 诪讛讗 讚讗诪专讬谞谉 讘讬讘诪讜转 讗讘讗 砖讗讜诇 讗讜诪专 谞讜讛讙讬谉 讛讬讬谞讜 讬讜谞拽讬谉 诪讘讛诪讛 讟讛讜专讛 讻讜'. 
讜专"转 讝"诇 转讬专抓 讚讛转诐 诪讬讬专讬 讚诇讬讻讗 讗诇讗 爪注专 转讗讘讜谉 讘诇讞讜讚 讜讻讛讛讬讗 讚讗诪专讬谞谉 讘诪住讻转 砖讘讜注讜转 谞砖讘注 注诇 讛讻讻专 讜诪爪讟注专 注诇讬讛 诪讛讜 讜诇讗 谞讛讬专讗 讞讚讗 讚讗诐 讻谉 讛讜讛 诇讬讛 诇驻专讜砖讬 讛转诐 讚爪注专 转讗讘讜谉 讘注诇诪讗 讛讜讗 讜注讜讚 讚爪注专 转讗讘讜谉 诇讗 诪注诇讛 讜诇讗 诪讜专讬讚 诇讛拽诇 讘砖讘讬诇讜 讻诇讜诐 讜讗讬 砖专讬谞谉 诇讬讛 诪砖讜诐 爪讜专讱 讬讜诐 讟讜讘 诇诪讛 讛讝讻讬专讜 讚讗讬讻讗 爪注专讗. 讜讛谞讻讜谉 诪"砖 专讘讬谞讜 讗诇驻住讬 讝"诇 讚讛讛讬讗 讚讗讘讗 砖讗讜诇 驻诇讬讙讗 讗讛讗 讚专' 诪专讬谞讜住 讻讜'. 讜讗驻砖专 讚讗讘讗 砖讗讜诇 住讘专 讚讞讜诇讘 讘讬讚 讗讬住讜专讗 讚讗讜专讬讬转讗 讛讜讗 讚讬砖 诪驻专拽 讗驻讬诇讜 砖诇讗 讘讙讬讚讜诇讬 拽专拽注 讜讻住讘专讗 讚专"讗 砖讘诪住讻转 砖讘转 讙讘讬 讛讞讜诇讘 讜讛诪讙讘谉 讜讻讬 讛讜讬 讬讜谞拽 讘驻讬讜 讛讜讬 砖讘讜转 讙专讬讚讗 讜讘砖讘转 诇讗 砖专讜 诇讬讛 专讘谞谉 讜诇讬转 讛诇讻转讗 讻讜转讬讛 讻讚诇讬转 讛诇讻转讗 讻专"讗 讚讛转诐 讻谞"诇. 注"讻:
讜讝"诇 专砖"讬 讝"诇 讘诪讛讚讜专讗 拽诪讗 讙讜谞讞 诪驻诇讬讟 诪讞讜诇讬 讛诇讘. 讬讜谞拽 讞诇讘 诪讚讚 讘讛诪讛 讘驻讬讜 讘砖讘转 讚讝讜 讛讬讗 专驻讜讗转讜 讜讻讚讗诪专讬谞谉 讘转诪讜专讛 讘驻' 讬砖 讘拽专讘谉 讜讘诪专讜讘讛 诪注砖讛 讘讞住讬讚 讗讞讚 砖讛讬讛 讙讜谞讞 诪诇讘讜 讜砖讗诇讜 诇专讜驻讗讬诐 讜讗诪专讜 讗讬谉 诇讜 转拽谞讛 注讚 砖讬讬谞拽 讞诇讘 专讜转讞 砖讞专讬转 讜讛讘讬讗讜 诇讜 注讝 讜拽砖专讜 讗讜转讜 讘讻专注讬 讛诪讟讛. 诪驻专拽 讛谞讜转拽 讚讘专 诪诪拽讜诐 砖讙讚诇 讘讜 讜诇讗 诪谉 讛诪讞讜讘专 讗诇讗 诪谉 讛转诇讜砖 讜转讜诇讚转 讚砖 讛讜讗 砖诪驻专拽 讛转讘讜讗讛 诪拽砖讬谉 讻讱 砖诪注转讬 讜讻谉 讗讬讻讗 讘转砖讜讘转 专讘讬谞讜 诪砖讜诇诐 诪驻专拽 讻诇讗讞专 讬讚 讛讜讗 砖讛讞讜诇讘 讗讬谞讜 讗住讜专 讗诇讗 诪砖讜诐 诪驻专拽 讜讝讛 诪驻专拽 讻诇讗讞专 讬讚 砖讛专讬 诪驻专拽讜 讘驻讬讜. 注讚 讻讗谉:
讜讻转讘 讛专砖讘"讗 讝"诇 讜讝"诇 讻转讘 专砖"讬 讝"诇 讚诪驻专拽 砖讛讜讗 讻讜转砖 讚讘专 诪诪拽讜诐 砖讙讚诇 讘讜 讜诇讗 诪谉 讛诪讞讜讘专 讗诇讗 诪谉 讛转诇讜砖 讛讜讬 转讜诇讚讛 讚讚砖 讜讗讬讻讗 诇诪讬讚拽 讚讛讗 讗诪专讬谞谉 讘驻' 讻诇诇 讙讚讜诇 讗讬谉 讚讬砖讛 讗诇讗 讘讙讬讚讜诇讬 拽专拽注 讜专"转 讝"诇 驻讬专砖 诪驻专拽 讚讘讚 砖讗讬谞讜 诪讙讬讚讜诇讬 拽专拽注 讻讙讜谉 讝讛 讛讜讬 转讜诇讚讛 讚诪诪讞拽 讜讛专"砖 讘专 讗讘专讛诐 驻讬专砖 讚诪驻专拽 讚讘注诇讬 讞讬讬诐 讛讜讬 转讜诇讚讛 讚讙讜讝讝 砖讛讜讗 诪驻专拽 讛爪诪专 诪谉 讛讘讛诪讛. 注"讻:


 爪谞讜专 讛诪拽诇讞 诪讬诐 诪讙讙讜转. 讜注诇讜 讘讜 拽砖拽砖讬诐 讚讜专住谉 讘专讙诇讜 讜诇讬讻讗 诇诪讬讞砖 诪砖讜诐 诪转拽谉 讜讘诪拽讜诐 驻住讬讚讗 讚讙讙 讗讜 砖爪专讬讱 诇讗讜转谉 诪讬诐. 专砖"讬 讝"诇 讘诪讛讚讜专讗 拽诪讗:
讜讻诪讛 驻讬专讜砖 砖讗诐 讞讝专 讻讬讜谞拽 砖拽抓 讘转讜讱 讻"讚 讞讚砖 砖谞讜诇讚 讛讜诇讚 诇讗 转谞砖讗 讜诇讗 转讗专住 讚讙讝专讬谞谉 讗讬专讜住讬谉 讗讟讜 谞砖讜讗讬谉 讜谞砖讜讗讬谉 讗住讬专讬 砖诪讗 转转注讘专 讜谞注讻专 讛讞诇讘 讜讬诪讜转 讘谞讛 砖讝诪谉 讬谞讬拽转讜 讻"讚 讞讚砖. 讛谉 讛谉 讚讘专讬 讻讜' 讘诪讞诇讜拽转 讝讛 砖诇 专讘讬 诪讗讬专 讜专讘讬 讬讛讜讚讛 谞讞诇拽讜 讻诪讜 讻谉 讘"砖 讜讘"讛 讜讗谞讬 讗讻专讬注 讚讘专讬讜 砖诇 讻诇 讗讞讚 诇讗诪转讜 诇驻讬 砖讗讬谉 讛讞诇讘 谞注讻专 讗诇讗 诇讙' 讞讚砖讬诐 诇注讘讜专讛 讚注讚 讙' 讞讚砖讬诐 讗讬谉 注讘讜专讛 谞讬讻专 讜讗讬谉 讞讬讜转 讻诇 讻讱 诇讜诇讚 砖讘诪注讬讛 诇注讻讜专 讞诇讘讛 讜讗讜转谉 讙' 讞讚砖讬诐 讜注砖专讬诐 讜讗讞讚 讞讜讚砖 讚拽讜讚诐 讛专讬 讻"讚. 专砖"讬 讝"诇 讘诪讛讚讜专讗 拽诪讗. 
讜讗驻砖专 讚专' 谞转谉 讜专讘谉 砖诪注讜谉 讘谉 讙诪诇讬讗诇 讘驻讬专讜砖讗 讚讘讬转 砖诪讗讬 讜讘讬转 讛诇诇 驻诇讬讙讬 讚讜讚讗讬 专' 诪讗讬专 讜专' 讬讛讜讚讛 讘讛讚讬讗 驻诇讬讙讬 诇注谞讬谉 谞砖讜讗讬谉 讚专"诪 拽讗诪专 讘讛讚讬讗 诇讗 转讗专住 讜诇讗 转谞砖讗 注讚 讻"讚 讞讚砖 讜专讘讬 讬讛讜讚讛 住讘专 注讚 讬"讞 讞讚砖 讜诪讬讛讜 讘讚讘专讬 讘"砖 讜讘"讛 讗讬讻讗 诇驻专讜砖讬 讚讛讻讬 拽讗诪专讬 讘"砖 讗讜诪专讬诐 讻"讚 讞讚砖 驻讬专讜砖 砖讬注讜专 讛讬谞讬拽讛 讻"讚 讞讚砖 讜诪讬讛讜 讗讬谞讛 爪专讬讻讛 诇讛诪转讬谉 诪诇讛谞砖讗 讻讬 讗诐 讻"讗 讞讚砖 讜讘"讛 住讘专讬 砖讬注讜专 讛讬谞讬拽讛 讬"讞 讞讚砖 讜诪讬讛讜 讗讬谞讛 爪专讬讻讛 诇讛诪转讬谉 诪诇讛谞砖讗 讗诇讗 注讚 讟"讜 讞讚砖. 讗"谞 讗讬讻讗 诇驻专讜砖讬 讚讘"砖 讜讘"讛 讘砖讬注讜专 讛谞砖讜讗讬谉 谞诪讬 驻诇讬讙讬 讜专' 谞转谉 住讘专 讚讻讬 讛讬讻讬 讚驻诇讬讙讬 专讘讬 诪讗讬专 讜专讘讬 讬讛讜讚讛 讘砖讬注讜专 讛谞砖讜讗讬谉 讜讻讚拽转谞讬 诇讛讚讬讗 讛专讬 讝讜 诇讗 转讗专住 讜诇讗 转谞砖讗 讻讜' 讛"谞 驻诇讬讙讬 讘"砖 讜讘"讛 讚讛谉 讛谉 讚讘专讬 讘"砖 讛谉 讛谉 讚讘专讬 讘"讛 讜专砖讘"讙 住讘专 讚讘"砖 讜讘"讛 讘砖讬注讜专 讛讬谞讬拽讛 驻诇讬讙讬 讜诇讚讘专讬 讛讗讜诪专 讻"讚 讞讚砖 诪讜转专转 诇讬谞砖讗 讘讻"讗 讞讚砖 讜诇讚讘专讬 讛讗讜诪专 讬"讞 讞讚砖 诪讜转专转 诇讛谞砖讗 讘讟"讜 讞讚砖 讜讛讗 讚讛砖讬讘 讗讘讬讬 诇讛讛讜讗 讗专讬住讗 讚讘注讬 诇讬讗专住 讘讟"讜 讞讚砖 诪讚专"诪 讜专' 讬讛讜讚讛 讛诇讻讛 讻专' 讬讛讜讚讛 讛讬讬谞讜 诇讜诪专 讚砖讬注讜专 讛讬谞讬拽讛 讗讬谞讛 讗诇讗 讬"讞 讞讚砖 讜注讬拽专 住诪讬讻讜转讬讛 讛讜讗 诪讚诪专 注讜拽讘讗 讚讗诪专 诇讬 讛转讬专 专讘讬 讞谞讬谞讗 诇砖讗转 诇讗讞专 讟"讜 讞讚砖 讻谞"诇:





诪讛专砖"讗 - 讞讬讚讜砖讬 讛诇讻讜转

讘讚"讛 讬讻讜诇 讬讛讗 讻讜' 讚诇讗 诪诪注讟讬谞谉 诇讬讛 讗诇讗 诪讗讬住讜专 讚诐 讗讘诇 诪讗讬住讜专 讟诪讗 讻讜' 注讻"诇 讚讗讬住讜专 讟诪讗 讛讜讗 讛谞讗诪专 讘讘讛诪讛 讚讻讜诇讛 讟诪讗 讜讗讬住讜专 讚诐 讛讜讗 讛谞讗诪专 讘讻诇 讘讛诪讜转 讜诪讛讛讜讗 拽专讗 讚诇注讜祝 讜诇讘讛诪讛 讚讻转讬讘 讘讗讬住讜专 讚诐 诇讗 讛讜讛 诪诪注讟讬谞谉 讗诇讗 诪讛讛讜讗 讗讬住讜专讗 讚讚诐 讗讘诇 诪讗讬住讜专 讟诪讗 讚讘讘讛诪讛 讻讜诇讛 诇讗 讛讜讛 诪驻拽讬谞谉 诇讬讛 诇讚诐 讗讬 诇讗讜 讚谞转诪注讟 讗讬住讜专 讟诪讗 诪讞诇讘 讚诇注谞讬谉 讗讬住讜专 讟诪讗 砖讜讬谉 讛谉 讜讬砖 诇讚拽讚拽 讚讗"讻 诇诪注讟 讗讬住讜专 讟诪讗 诪讘砖专 诇"诇 讚讛讗 诇注谞讬谉 讟诪讗 砖讜讬谉 讛谉 讜讬砖 诇讬讬砖讘 讚讗讬 诇讗讜 讚讙诇讬 拽专讗 讚讞诇讘 讜讘砖专 砖讜讬谉 讛谉 诇注谞讬谉 [讟诪讗] 诇讗 讛讜讛 讗诪专讬谞谉 谞诪讬 讚讞诇讘 讜讚诐 砖讜讬谉 讛谉 讜注讬讬谉 讘专"谉 讘讝讛 讚专讱 讗讞专转 讜讚讜讞拽: 


讘讚"讛 讙讜谞讞 讬讜谞拽 讻讜' 讛"诇 诇讗拽砖讜讬讬 讗驻讬诇讜 讗讬 诇讬讻讗 住讻谞讛 讗讬 讚讞讜诇讛 讛讜讗 讗驻讬诇讜 讘砖讘转 讻讜' 注讻"诇 拽"拽 诇讚讘专讬讛诐 讜诪讗讬 拽讜砖讬讗 讚讗讬诪讗 讚讛诪拽砖讛 诇讗 讬讚注 讛讗 讚诪驻专拽 讻诇讗讞专 讬讚 讛讜讗 讜讗"讻 讗讬 诇讬讻讗 住讻谞讛 讜讚讗讬 讚讗住讜专 讘砖讘转 讜注"砖 讘转讜住':





诪讛专"诐

讚"讛 讬讻讜诇 讬讛讗 讞诇讘 诪讛诇讻讬 砖转讬诐 讗住讜专 讜讻讜' 注讚 讚诪爪讬 诇诪注讜讟讬 讞诇讘 讜讚诐 诪讞讚 拽专讗 讜讻讜'. 讜讬砖 诇讬转谉 讟注诐 讛讬讗讱 讬讻讜诇讬诐 诇诪注讟 砖谞讬 讚讘专讬诐 诪讞讚 诪讬注讜讟讗 诇讜拽诪讗 拽专讗 讗诪住转讘专 讟驻讬 讜谞专讗讛 诇讬讬砖讘 讚讘砖诇诪讗 诪讬注讜讟 讗讞讚 讗诪专讬谞谉 讚讗讜拽诪讬谞讗 诇讬讛 讗诪住转讘专 讟驻讬 讗讘诇 诪讬注讜讟 讛讜讗 讗讜 讝讛 讚诪砖诪注讜转讬' 讝讛 讚讜拽讗 讜诇讗 讚讘专 讗讞专 讗"讻 诪诪注讬讟 诪讬谞讬讛 讛讻诇:


讘讗"讚 讗讘诇 诪讗讬住讜专 讟诪讗 诇讗 诪诪注讟讬谞谉 诇讬讛 讜讻讜'. 讜讗"转 诇讻转讜讘 讞诇讘 讜讚诐 讚讛砖转讗 讬讛讗 讚诐 诪讜转专 诇讙诪专讬 讜讻"砖 讘砖专 讜讬"诇 讚讗讬 诇讗 讻转讘 诪讬注讜讟 讙讘讬 讘砖专 讛"讗 讚讚诐 诇讗 诪讬诪注讟 讗诇讗 诪讗讬住讜专 讚诐 讗讘诇 诪讗讬住讜专 讟诪讗 诇讗 讗讬诪注讟 讗诇讗 讛讜讬 讗住讜专 讻诪讜 讘砖专 讗注"讙 讚讞诇讘 讗砖转专讬 砖讗谞讬 讞诇讘 砖讗讬谞讜 砖讜讛 讘讻诇 讜诇讻讱 讛讜讛 诪讚诪讬谞谉 讚诐 诇讘砖专 讜讛讜讛 讗住讜专 讘讗讬住讜专 讟诪讗 讜诇讻讱 讗讬爪讟专讬讻讜 讻讜诇讛讜:





讞讻诪转 砖诇诪讛

讙诪' 讜讗讬谉 讚诐 诪讛诇讻讬 砖转讬诐 讟诪讗 讻讜' 讻爪"诇:





诪讛专"诐 砖讬祝

讘专砖"讬 讘讚"讛 讗驻讬诇讜 诪爪讜转 驻专讬砖讛 讻讜' 讗讬谉 讘讜 讻讜' 讞诇讘 讘讛诪讛 讟讛讜专讛 讟讛讜专. [讻谉 讛讬讛 讘讙讬专住转讜] 专"诇 讚拽讗诪专 讗驻讬诇讜 诪爪讜转 驻专讬砖讛 诪讚专讘谞谉 讻讜' 诪讛讬 转讬转讬 诇讗住讜专 诪讚专讘谞谉 讜爪"诇 讚讛"讗 诪砖讜诐 讙讝讬专讛 砖诪讗 讬讗诪专讜 讞诇讘 讘讛诪讛 讟诪讗讛 讛讜讗 讚诇讻讱 讚诐 诪讛诇讻讬 砖转讬诐 讗住讜专 诪讚专讘谞谉 讙讝讬专讛 砖诪讗 讬讗诪专讜 讚诐 讘讛诪讛 讗讻诇 [讻驻讬专砖"讬] 诇讝讛 驻讬专砖"讬 讚讛讻讗 讗讬讻讗 诇诪讬转诇讬 讘讞诇讘 讘讛诪讛 讟讛讜专讛 讚讛讗 讬讚注讬谞谉 讚讞诇讘 讘讛诪讛 讟讛讜专讛 讟讛讜专 诪砖讗"讻 讘讚诐 讚诇讬讻讗 诇诪讬转诇讬 讘诪讬讚讬 讗讜 讚讛"讗 诇讗讜住专讜 诪讚专讘谞谉 诪砖讜诐 砖讛注讜诇诐 住讜讘专讬谉 砖讗讚诐 讟诪讗 讛讜讗 讜讗驻"讛 砖专讬谞谉 讞诇讘讜 讗"讻 讬住讘专讜 讞诇讘 讘讛诪讛 讟诪讗讛 谞诪讬 砖专讬 讜注讬讬谉 讘讗砖专"讬 讚诇讻讱 讛讬讜谞拽 诪谉 讛讚讚 讻讬讜谞拽 砖拽抓 讚诪讬讞诇祝 讘讞诇讘 讘讛诪讛 讟诪讗讛 诪砖讗"讻 讗诐 驻讬专砖 诇讻诇讬 诇讗 讬转诇讜 讘讞诇讘 讗讚诐 讗诇讗 讘讞诇讘 讘讛诪讛 讟讛讜专讛 [讜讝讛 讻讜讜谞转 专砖"讬 讞诇讘 讘讛诪讛 讟讛讜专讛 讟讛讜专] 诪砖讗"讻 讘讚诐. 讜诇驻讬"讝 讛"诇 诇专砖"讬 诇驻专砖 讜讞讬诇讜驻讬讛 讘讚诐 讻讜' 讚讗转讬 诇诪讬诪专 讚诐 讗讚诐 讗讻诇 讜讬讗诪专讜 讚诐 砖专讬. 诪讬讛讜 讝"讗 诪讛讬 转讬转讬 诇诪讬诪专 讚诐 讗讚诐 讻讬讜谉 讚住讘专讬 砖讙诐 讚诐 讗讚诐 讗住讜专 讜诇讬讻讗 诇诪讬转诇讬 讘讛讬转讬专讗 专拽 讘讗讬住讜专讗 讗"讻 讜讚讗讬 讟驻讬 讬讗诪专讜 讚诐 讘讛诪讛 讚砖讻讬讞 讟驻讬. 讜讘讙诪专讜转 讞讚砖讜转 讛讚驻讬住讜 讜讻谉 诪讜讙讛 讘讻诪讛 讙诪专讜转 讚讗诪专讬' 讞诇讘 讗讚诐 讟讛讜专 讻讜' 讜诇讗 谞专讗讛 诇讬 讜讚讜"拽:
讘转讚"讛 讬讻讜诇 讜讻讜' 讜讛讜讗讬诇 讜谞转诪注讟 诪讗讬住讜专 讚诐 讻讜'. 讛讜讬 讚诐 讻讞诇讘 讚诪驻拽注 诇讬讛 讗讬住讜专讗 诪讛 砖讗住讜专 诪爪讚 讛讚诐 讜谞注砖讛 讻讞诇讘 讻讬讜谉 讚诇讬讻讗 讘讬讛 讗讬住讜专 讚诐 诪讛 诇讬 讚诐 诪讛 诇讬 讞诇讘 讜讗讬 诇讗讜 砖专讬讜转讗 讚讞诇讘 讛讜讬 讗住专讬谞谉 诪爪讚 砖讘讗 诪讟诪讗 讚讻诇 讛讬讜爪讗 诪讟诪讗 讟诪讗 讜讛"讛 讞诇讘 谞诪讬 讗住讜专 讗讘诇 讛砖转讗 砖谞诇诪讚 讛讬转讬专讗 讚讞诇讘 砖讗讬谞讜 讗住讜专 诪爪讚 砖讘讗 诪谉 讛讟诪讗 讗"讻 讻讬 驻拽注 讗讬住讜专讗 讚讚诐 诪爪讚 砖讛讜讗 讚诐 讛讜讬 讚诐 讻讞诇讘 讜砖专讬 诇讙诪专讬. 讜诪讛 砖拽砖讛 诪拽专讗 讚讘砖专 爪"注 [讻讜讜谞转讜 诇拽讜砖讬转 诪讛专砖"讗 注"砖] 讜诇讗 注讬讬谞转讬 讻"讻 讜注讬' 讘专"谉 讘讗讜专讱:
讘转讚"讛 讙讜谞讞 讻讜'. 注讬讬谉 讘转讜住' 讬讘诪讜转 驻' 讞专砖 注"砖:





专砖"砖

讙诪专讗 讛讜转 拽讗 诪住讜讬 诇讗驻讛. 讘专讗"砖 诇讬转讗 讻诇诇 诪诇转 讛讜转. 讜讘专讬"祝 讛讙讬' 讛讜讬讗:



专砖"讬 讚"讛 诪住讜讬. 诪讘讬讟. 注讬' 诇拽诪谉 (住讘 讘) 住讜讬 诇讘讛:



专砖"讬 讚"讛 讛讞诪专转 讘讞诇讘讛. 讻讚讗诪专讬谞谉 讘讘讻讜专讜转 讙诪诇 讙诪诇 砖转讬 驻注诪讬诐 讻讜'. 讚专砖讛 讝讜 讛讬讗 讗诇讬讘讗 讚专讘谞谉 砖诐. 讜讛转讜住' 讚谞拽讟讬 诪讗转 (讻爪"诇) 讛讙诪诇 讛讜讗 讗诇讬讘讗 讚专"砖 砖诐. 讜诇讻讗讜专讛 转诪讜讛 诪讛 讚讞拽诐 诇驻专砖 讗诇讬讘讬讛 讚讜拽讗. 讜谞"诇 诪砖讜诐 讚专讘谞谉 讚专砖讬 砖诐 诪讛讜讗 诇诪注讟 讟诪讗 讛谞讜诇讚 诪谉 讛讟讛讜专. 讜讛讻讗 讚专砖讬谞谉 诇讬讛 诇诪注讜讟讬 讞诇讘 诪讛"砖. 讜讗"讻 注"讻 讗转讬讗 讻专"砖. 讜讗祝 讚讻讗谉 讗讬谞讜 诪讘讬讗 讗诇讗 讛讜讗 讚讻讬 诪注诇讛 讙专讛 讛讜讗 住诪讬讱 注诇 住讬驻讗 讚拽专讗 讚讟诪讗 讛讜讗. 讜讘专"谉 讛讙讬' 讘驻讬专讜砖 转"诇 讟诪讗 讛讜讗. 讜注谞"诇 讚诇专讘谞谉 诇讗 砖讬讬讱 诇诪注讜讟讬 诪谉 讟诪讗 讛讜讗 讞诇讘 诪讛"砖. 砖讛专讬 讻讗谉 注讚讬讬谉 诇讗 讛讜讝讻专 讗讬住讜专 讞诇讘 讚讙诪诇 讙讜驻讗. 讚讛诐 讬诇驻讬 讗讬住讜专 讞诇讘 讚讬讚讬讛 诪讙诪诇 讚诪"转. 讗讘诇 诇专"砖 讚讚专讬砖 诇讗讬住讜专 讞诇讘 诪讗转 讛讙诪诇 讚驻' 砖诪讬谞讬 讗"砖:



专砖"讬 讚"讛 讙讜谞讞. 讛诪讬讬诇诇 讻讜'. 讘专"讛 (诇讙 讘) 诪讘讜讗专 讚砖谞讬 注谞讬谞讬诐 讛谉:



转讚"讛 专"讬. 注诪砖"讻 讘专讬砖 住讜讻讛 讘转讚"讛 注讚:



转讚"讛 讬讻讜诇 (讘住讜驻讜). 讜讛讜讗讬诇 讜谞转诪注讟 讻讜' 讚诐 讜讞诇讘 砖讜讬谉. 诪讛 砖讛拽砖讛 讛诪讛专砖"讗 讚讗"讻 诇诪注讟 讗讬住讜专 讟诪讗 诪讘砖专 诇"诇 讚讛讗 诇注谞讬谉 讟诪讗 砖讜讬谉 讛谉. 谞专讗讛 讚诇拽"诪 讚诪讚讗讬爪讟专讬讱 拽专讗 诇诪讬住专 讞诇讘 讙诪诇 注"讻 讗讬谞谉 砖讜讬谉 讜讛讜讗 诪砖讜诐 讚讞诇讘 讘讛诪讛 讟讛讜专讛 讙"讻 讞讬讚讜砖 讛讜讗. 讜讚讜拽讗 讚诐 讛讜讗 讚砖讜讛 诇讞诇讘 讚转专讜讬讬讛讜 讬讜爪讗讬谉 谞讬谞讛讜:





讛讙讛讜转 讬注讘"抓

诇讗 转爪讬转讬谞讛讜 诇讛谞讬 讻诇诇讬 讚讻讬讬诇 讻讜'. 谞"讘 讚讘住讜祝 讛讚专 讘讬讛 砖诪讬讗诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讻讬 讗转讗 专诪讬 讘专 讬讞讝拽讗诇. 诇注讬诇 讚祝 讻讗 注"讗 诇拽诪谉 讚祝 注讜 注"讘 讞讜诇讬谉 讚祝 诪讚 注"讗:


砖诐 讛专讬 讝讜 诇讗 转转讗专住. 注' 讬讘诪讜转 讚祝 诇讜 注"讘 转讜住' 讚"讛 讜诇讗 拽转谞讬:


转讜住' 讚"讛 专讘讬 讬讛讜砖注 讜讻讜' 讜讗驻讬' 讟讜讘讗. 讻讚讗诪专讬谞谉 砖讘转 讚祝 拽讻讝 注"讗:





讞讬讚讜砖讬 专讘讬 注拽讬讘讗 讗讬讙专

讙诪专讗 转谞讬 专"诪 讗诪专 讙讜谞讞 讬讜谞拽 讞诇讘 讘砖讘转 讜讻讜' 诪驻专拽 讻诇讗讞专 讬讚 讛讜讗.
讜讗"转 讗诪讗讬 砖专讬 诇诪注讘讚 讻谉 讻讬讜谉 讚诇讬讻讗 住讻谞讛 讬讗诪专 诇谞讻专讬 讜讬注砖讛, 转讬专抓 讛专"谉 (讘砖讘转 驻' 讞讘讬转) 讚讛讻讗 讗"讗 注"讬 谞讻专讬 讚专驻讜讗转讜 讛讜讗 讻砖讛讜讗 专讜转讞, 讜讘砖诐 讛专诪讘"谉 讝"诇 转讬专抓 讚诪砖"讛 砖专讬谞谉 诪驻谞讬 砖讛讜讗 砖讘讜转 讛谞注砖讛 讘砖讬谞讜讬 砖诇讗 讻讚专讱 讛诪诇讗讻讜转.
讜转诪讬讛谞讬 讗讬讱 谞讬讞讗 诇讬讛 诇讛专"谉 讘转讞诇讛 讻讬讜谉 讚讗"讗 注"讬 谞讻专讬 诪讜转专 注"讬 注爪诪讜 讛讗 诪讚讘专讬讜 驻"讚 讚砖讘转 砖讻转讘 讚讗住讜专 诇讬砖专讗诇 诇讞诇诇 讘砖讘转 讚讚讘专讬讛诐 诇爪讜专讱 讞讜诇讛 砖讗讬谉 讘讜 住讻谞讛, 讜诪转讜讱 讛专讗讬讛 砖讛讘讬讗 诪讘讬爪讛 讗诪讬诪专 砖专讬 诇诪讻讞诇 注讬谞讗 讚讛讜拽砖讛 诇讜 讛专讬 拽讗 诪住讬讬注, 诪讘讜讗专 讚讚注转讜 讚讗驻讬' 讛讞讜诇讛 讘注爪诪讜 讗住讜专 诇注砖讜转 诇注爪诪讜 讚讘专 诇专驻讜讗讛 讘诪讬讚讬 砖讬砖 讘讜 讞诇讜诇 砖讘转 讚讚讘专讬讛诐:


注"讘 讙诪专讗 讛诇讻转讗 诪转 诪讜转专 讙诪诇转讜 讗住讜专, 注' 讘讛专讗"砖 讚讙诪诇转讜 讗住讜专 诪砖讜诐 砖诪讗 转讙诪讜诇, 讗讘诇 讘讙诪诇讛 讘讞讬讬 讘注诇讛 诇讗 诪讬转住专, 讛谞讛 诇讻讗讜专讛 讛讬' 谞专讗讛 诇讞讚砖 讚讬谉 讗', 讜讛讬讬谞讜 讘谞讚专讛 讗讞专 讙讬专讜砖讬谉 砖诇讗 转谞讬拽 讘谞讛 讗住讜专 诇讬谞砖讗 讚砖诪讗 转讚讜专. 讗讘诇 讘谞讚专讛 讘讞讬讬 讘注诇讛 讚驻住拽讬' 诇注讬诇 讚祝 谞"讟 讚讗讬谉 讛谞讚专 讞诇 讚诪砖注讘讚讛 诇讬', 讜讘讝讛 诪诪讬诇讗 讗讞专 讛讙讬专讜砖讬谉 讞诇 讛谞讚专 讻诪讜 讘拽讜谞诐 砖讗谞讬 注讜砖讛 诇驻讬讱, 讛讬讛 谞专讗讛 讚讘讝讛 诪讜转专转 诇讬谞砖讗 讻诪讜 讘讙诪诇讛 讘讞讬讬 讘注诇讛. 讗诪谞诐 诇讗讞专 讛注讬讜谉 讛讬讛 谞专讗讛 诇爪讚讚 诇讗住讜专, 注驻"诪 砖讛诪转讬拽 讘专讗"讛 讛讟注讛 讚讗祝 讘讗讬谞讜 诪讻讬专讛 讗住讜专 诇讬谞砖讗 讗祝 砖讗讬谞讛 诪砖讜注讘讚转 诇讛谞讬拽 诪砖讜诐 讚砖诪讗 诇讗 讬诪爪讗 诪讬谞拽转 讜讛砖注讘讜讚 注诇讛 讚讬讚讛 专诪讬讗 讻诪讜 讘讛讻讬专讛 诪"砖, 讗"讻 讬"诇 讚讙诐 讘谞讚专' 讘讞讬讬 讘注诇讛 讗住讜专' 诇讬谞砖讗 讚讛讘"讚 讞讜砖砖 砖诇讗 讬诪爪讗 诪讬谞拽转 讜转爪讟专讱 诇注讘讜专 注诇 谞讚专讛 诪驻谞讬 住讻谞讛, 注' 讘讘"砖 专住讬' 驻"讘 砖诪住转驻拽 讘讝讛 讜砖讗谞讬 讙诪诇讛 讘讞讬讬 讘注诇讛 讚讗讬谉 讛转讬谞讜拽 讬讜谞拽, 讻谞诇注"讚:





讞讬讚讜砖讬 讞转"住

讬讻讜诇 讬讛讗 讞诇讘 诪讛诇讻讬 砖转讬诐 讻讜'. 谞"诇 讛讬讜转 讛讗讚诐 讻讗讞讚 诪讘注诇讬 讞讬讬诐 讻诪"砖 专诪讘"诐 驻"讘 诪讛诇讻讜转 诪讗讻诇讜转 讗住讜专讜转 讻讚讻转讬' 讜讬讛讬 讛讗讚诐 诇谞驻砖 讞讬'. 讜讘讘注诇讬 讞讬讬诐 诇讗 讛讜转专 讗诇讗 讘' 住讬诪谞讬诐. 讜诇讗 谞诪爪讗 讘讗讚诐 讗' 诪讛住讬诪谞讬' 讛诪讟讛专讬'. 讗诪谞诐 诇注讜诪转 讝讛 讻转讬' 讘讘注诇讬 讞讬讬诐 讻诇 讛讜诇讱 注诇 讙讞讜谉 讜讻诇 讛讜诇讱 注诇 讗专讘注 讜讗讚诐 讛讜讗 诪讛诇讻讬 砖转讬诐 讜诇讗 讛讜诇讱 注诇 讗专讘注 诇讻谉 诪住驻拽讬' 讘讬' 讜讗驻讬' 诇诪"砖 专诪讘"诐 讚讗讬谉 诇讗讜 诪驻讜专砖 讘讘讛诪讛 讟诪讗讛 砖讗讬谉 诇讛 砖讜诐 住讬' 讟讛专讛 讗诇讗 诪拽"讜 讚讙诪诇 讗转讬' 砖讬砖 诇讜 住讬' 讟讛专讛 讗' 讜诇讜拽讬谉 注诇讬讜 讻"砖 住讜住 讜驻专讚. 讜讗"讻 讘讗讚诐 谞诪讬 诇讬转 讘讬' 砖讜诐 住讬诪谉 讟讛专讛 讜讗讬讻讗 拽"讜 诪讙诪诇. 讬"诇 讗讚诐 砖讗讬谉 诇讜 驻专住讛 讜诇讗 讛讜诇讱 注诇 讗专讘注 诇讗 讗转讬' 讘讛讗讬 拽"讜 讜转讘讬谉 诇砖讜谉 讛专诪讘"诐 砖诐 讻讬 讝讛 讻讜讜谞转讜:


讜讘驻"拽 讚讘讻讜专讜转 讗诪专讬' 讚专讗讜讬 讛讬' 砖转讬讗住专 讞诇讘 砖诇 讻诇 讘注诇讬 讞讬讬诐 讛讟讛讜专讬' 诪砖讜诐 讚讛"诇 爪讬专 讛讬讜爪讗 诪讘砖专 讜讗讘专 诪谉 讛讞讬 讜讻转讬' 讛讟诪讗讬诐 诇讗住讜专 爪讬专谉 讜专讜讟讘谉 讜讻诇 讗讬住讜专讬 讗讜讻诇讬谉 讟专讬驻讛 讜谞讘讬诇讛 讜讗讘诪讛"讞 砖讬讛讬' 爪讬专 讛讬讜爪讗 诪讛谉 讗住讜专 诪谉 讛转讜专讛 (讞讜抓 诪爪讬专 讚讙讬诐) 讜讗"讻 讛讗讬 讞诇讘 谞诪讬 爪讬专 讛讬讜爪讗 诪讗诪讛"讞 讛讜讗 讜讗驻"讛 砖专讬' 专讞诪谞讗. 讜讛讜讛 住讚"讗 讚讗驻讬' 讞诇讘 讙诪诇 诇砖转专讬 讗注"讙 讚讛讜讛 爪讬专 讛讬讜爪讗 诪讙诪诇 诪"诪 转砖转专讬 讚讛转讜专讛 砖专讬' 讞诇讘. 诪砖讜"讛 讗爪讟专讬讱 讙诪诇 讙诪诇 讗讜 讗转 讛讙诪诇 诇讗住讜专 讞诇讘 诪讘讛诪讛 讟诪讗讛. 讜讛砖转讗 讞诇讘 讗讚诐 诇讛专诪讘"诐 砖讘砖专讜 讘注砖讛 讜诇讗讜 诇讬讻讗. 讬砖 诇讛住转驻拽 讘讞诇讘 讛讬讜爪讗 诪诪谞讜 砖讛讜讗 爪讬专 讛讬讜爪讗 诪讘砖专讜 砖讛讜讗 讘注砖讛 讗诐 谞讬诇驻谞讜 诪讙诪诇 讙诪诇 砖讬讛讬' 讙诐 讞诇讘讜 讘讻诇诇 讻诇 讞诇讘 讛讬讜爪讗 诪讘讛诪讛 讟诪讗讛 砖谞讗住专讛 讻讻诇 爪讬专 讛讬讜爪讗 诪讟诪讗. 讗讜 谞砖转专讬 讘讻诇诇 讞诇讘 讘讛诪讛 讟讛讜专讛 讚专讞诪谞讗 砖专讬' 讗注"讙 砖讛讜讗 爪讬专 诪讗讘诪讛"讞 讜讛"谞 讚讻讜讜转讬' 讜注诇 讝讛 住讜讘讘 讛讜诇讱 住讜讙讬' 讚砖诪注转讬谉. 讜讘讝讛 谞讚讞讜 讛专讘讛 诪讚讘专讬 诇讞"诪 讗驻住拽 专诪讘"诐 讚讘砖专 讗讚诐 讘注砖讛 讜讞诇讘 砖诇讜 诪讜转专 注"砖:


讜注讬讬谉 讞讜诇讬谉 驻' 讘讛诪讛 讛诪拽砖讛 住"讟 注"讗 诪讛讜 诇讙诪讜注 讞诇讘讜 讻讜' 讛转诐 讗讬转 诇讬' 转拽谞转讗 诇讗讬住讜专讗 讘砖讞讬讟讛 讻讜' 注"砖 讜拽砖讬' 诇讬' 转驻砖讜讟 诪讞诇讘 讗讚诐 讚讗转讬' 诪讘砖专讜 讚讗讬转 讘讬' 讗讬住讜专 注砖讛 讜诇讬转 诇讬' 转拽谞转讗 讘砖讞讬讟讛 讜诪讬转讛. 讚讗讚专讘讗 讻砖诪转 讗住讜专 讘讛谞讗讛 讜讞诇讘讜 诪讜转专 砖诪注 诪讬谞讛 讗驻讬' 诪讛 讚诇讬转 诇讬' 转拽谞讛 讘砖讞讬讟讛 谞诪讬 讞诇讘讜 诪讜转专 讜爪"注. 讘砖诇诪讗 讛讗 诇讗 拽砖讬' 诪砖"住 讘讻讜专讜转 讚讞诇讘 讞讬讚讜砖 讛讜讗 讜讛"讗 讗驻讬' 讘讘讛诪讛 讟诪讗讛 砖专讬' 讜诇讛谞"诇 诪讛 讞讬讚讜砖讬' 讛讗 诇讗 砖专讬' 专讞诪谞讗 讗诇讗 诪讛 砖讬砖 诇讜 转拽谞讛 讘砖讞讬讟讛. 诪砖讗"讻 讘讛诪讛 讟诪讗讛. 讬"诇 讗驻"讛 讞讬讚讜砖 讛讜讗 讚诪讛 讬讜注讬诇 讝讛 砖讬砖 诇讜 转拽谞讛 讘砖讞讬讟讛 讛砖转讗 诪讬讛讗 诇讗 谞砖讞讟讛 讜讛"诇 爪讬专 讛讬讜爪讗 诪讗讘诪讛"讞 讜讗驻"讛 砖专讬' 专讞诪谞讗 讜讛"讗 讛"讛 讘讘讛诪讛 讟诪讗讛 拽诪"诇 拽专讗 讚讞诇讘 讘讛诪讛 讟诪讗讛 讗住讜专. 讜诇讘转专 讚讙诇讬 诇谉 拽专讗 诇讛转讬专 讘讟讛讜专讛 讜诇讗住讜专 讘讟诪讗讛 讛讜讗 讚讗讬讘注讬' 诇谉 诪讛 诇讙诪讜注 讞诇讘讜 砖诇 注讜讘专 砖讛讜爪讬讗 讬讚讜. 讚讚诇诪讗 讛讬讬谞讜 讟注诪讗 砖讞讬诇拽 讘讬谉 讞诇讘 讟诪讗讛 诇讟讛讜专讛 讗注"讙 讚转专讜讬讬' 诪讚讘专 讗讬住讜专 谞驻拽讬. 讛讬讬谞讜 讟注诪讗 诪砖讜诐 讛讗讬 讗讬住讜专讗 讗讬转 诇讬' 转拽谞转讗 讜讛讗讬 诇讬转 诇讬' 转拽谞转讗 讜注讜讘专 砖讛讜爪讬讗 讬讚讜 讚诇讬转 诇讬' 转拽谞转讗 谞诪讬 讘砖讞讬讟讛 转讬讗住专 讞诇讘讜 讗讜 讚诇诪讗 讻讜' 讜讗"砖 砖"住 讚讞讜诇讬谉 讗讱 讛谞"诇 拽砖讬' 转讬驻砖讜讟 诪讞诇讘 讗讚诐 诇讛专诪讘"诐:


讛讞诪专转 讘讞诇讘讛 驻讬专砖"讬 诪讙诪诇 讙诪诇. 驻讬' 讻谉 讚讛讻讬 住"诇 诇专讘谞谉 讚专"砖 讜诪住转诪讗 讛诇讻讛 讻专讘讬'. 讜诪讬讛讜 转讜住' 驻讬专砖讜 诪讗转 讛讙诪诇 讻专"砖 讻讬讜谉 讚拽讬讬"诇 讘讻讜诇讛 转诇诪讜讚讗 讚讚专砖讬' 讗转讬谉 专讘讜讬讬谉 讜讚诇讗 讻砖诪注讜谉 讛注诪住讜谞讬. 讜讗"讻 诇拽讜砖讟讗 讚诪讬诇转讗 讚专砖讬' 诇专讘讜转 讞诇讘 诪讗转 讛讙诪诇. 讜诇讛转讬专 讙诪诇 讛谞讜诇讚 诪谉 讛驻专讛 诪讟诪讗 讛讜讗 讻专讘谞谉 讚专"砖. 讜讙诪诇 讙诪诇 诇讗 讚专砖讬' 讻讚诪住讬拽 砖"住 讛转诐 讙讘讬 砖驻谉 砖驻谉 讗专谞讘转 讗专谞讘转 讛讬讻讬 讚诇讬讻讗 诇诪讚专砖 诇讗 讚专砖讬' 讛"谞 讙诪诇 讙诪诇 诇讬讻讗 诇诪讚专砖. 讜注讘"讬 讬"讚 住讬' 驻"讗. 讜诇专"砖 讬"诇 讚讗讬讬转专 诇讬' 讟诪讗 讛讜讗. 讗讬转 转诇转讗 诪讬注讜讟讗 讝"讛 讜诪注诇讛 讙专讛 讛讜"讗 讜讟诪讗 讛讜"讗 讞讚 诇讛转讬专 讘砖专 讗讚诐 讜讞讚 诇讚诪讜 讜讞讚 诇讞诇讘讜:


讬讻讜诇 讗讜爪讬讗 讗转 讛讞诇讘 砖讗讬谞讜 砖讜讛 讘讻诇 讜诇讗 讗讜爪讬讗 讗转 讛讚诐 砖砖讜讛 讘讻诇. 诇专讜讘 讛驻讜住拽讬' 讚住"诇 讚讚诐 砖讘砖诇讜 诪讜转专 讜讗驻讬' 诇讗讜 讗讬谉 讘讜 讗"讻 讗讬讻讗 拽讜诇讗 讘讚诐 诪讘讞诇讘 砖讞诇讘 讘诪拽讜诐 砖谞讗住专 讗讬谉 诇讜 转拽谞讛 诪砖讗"讻 讚诐. 讜讙诐 诪讛 砖讛拽砖讜 转讜住' 讚讘砖专 拽讬诇 诪讚诐 砖诪讜转专 讗讞专 砖讞讬讟讛 讬砖 诇讜诪专 讚注讻"驻 讘砖专 讛驻讜专砖 诪谉 讛讞讬 诇讬转 诇讬' 转拽谞转讗 讘讘讬砖讜诇 诪砖讗"讻 讚诐:


转"诇 讛讜讗 讟诪讗 讜讗讬谉 讚诐 诪讛诇讻讬 砖转讬诐 讟诪讗 讗诇讗 讟讛讜专 讜讗讬转 讚讙专住讬 讝讛 诇讗 转讗讻诇讜 讻讜'. 讬诇"讚 讚诪专讬砖讗 讚拽专讗 讝讛 讗砖专 诇讗 转讗讻诇讜 讛"诇 诇诪注讜讟讬 讞诇讘 讜诪讛讜讗 讚住讬驻讗 讚拽专讗 讛"诇 诇诪注讜讟讬 讚诐. 讚讚诐 讗讜 讘砖专 讚转专讜讬讬' 讗讜讻诇 谞讬谞讛讜 讚讻转讬' 诇讗 转讗讻诇讜 讙讘讬 讚诐. 诪讬诪注讟讜 诪讝讛 讗砖专 诇讗 转讗讻诇讜. 诪砖讗"讻 讞诇讘 砖讛讜讗 诪砖拽讛. 讜讗转 讛讙诪诇 讚住讬驻讬' 讚拽专讗 讚诪讬谞讬' 讚专砖讬' 诇讗住讜专 讞诇讘 讟诪讗讛 讗"讻 诪注诇讛 讙专讛 讛讜讗 讚讻转讬' 讙讘讬' 讗转讗 诇讛转讬专 讞诇讘 讗讚诐 讜拽讗讬 讘讗讜讻诇讬谉 诪诪注讟 讗讜讻诇讬谉 拽讗讬 讘讞诇讘 诪诪注讟 讞诇讘. 讜讘讝讛 讬"诇 拽讜' 转讜住' 讚讘专讬讬转讗 讚砖诪注转讬谉 诪诪注讟 讚诐 讜讗讜住专 讘砖专 讜讘转"讻 讚专讬砖 讘讛讬驻讜讱 讚讻讬讜谉 讚诪住讬讬诪讬 拽专讗 讚讝"讛 拽讗讬 讗讘砖专 讗讜 讗讚诐 讜讛讜"讗 拽讗讬 讗讞诇讘. 讗"讻 诇诪讗谉 讚讗讬转 诇讬' 驻"拽 讚讘讻讜专讜转 讞讬讚讜砖讗 讚讞诇讘 讛讜讗 诪砖讜诐 讚诐 谞注讻专 讜谞注砖讛 讞诇讘. 讗"讻 讗"砖 讚专砖讗 讚转"讻 诪讜拽诪讬' 讛转讬专讗 讗讘砖专 讗讚诐. 讜讚诪讜 谞砖讗专 讘讗讬住讜专讗. 讜讛"讗 讙诐 讞诇讘 诇讬转住专 讚讗转讬' 诪谉 讛讚诐 讛讗住讜专 拽诪"诇 诪注诇讛 讙专讛 诇讛转讬专 讞诇讘讜. 讜讘专讬讬转讗 讚砖诪注转讬谉 诇讬转 诇讬' 讚诐 谞注讻专. 讜讛砖转讗 讗讬 住"讚 讘砖专 讗讚诐 诪讜转专 讗"讻 砖专讬讜转讗 讙讘讬 讞诇讘 诇诪讛 诇讬 讛讗 讗转讬' 诪讚讘专 讛诪讜转专 讗注"讻 讘砖专讜 讗住讜专 讜诪讬注讜讟讗 讚讝讛 诇讛转讬专 讚诐. 讜讗爪讟专讬讱 诪注诇讛 讙专讛 讛讜讗 诇讛转讬专 讞诇讘讜 讗注"讙 砖讛讜讗 爪讬专 讛讬讜爪讗 诪讘砖专讜 砖讛讜讗 讗住讜专:


讙诐 诪讛 砖讛拽砖讛 诪讛专砖"讗 讗讛转讜住' 讻讬 讛讬讻讬 讚谞讬诪讗 讚诐 讜讞诇讘 砖讜讬谉 谞讬诪讗 讘砖专 讜讞诇讘 砖讜讬谉. 诇拽"诪 讚诐 讜讞诇讘 转专讜讬' 诪砖讜诐 爪讬专 讛讬讜爪讗 诪讚讘专 讗讬住讜专 诪讬转住专讜 讜讻讬讜谉 讚讙诇讬 砖专讬讜转讗 讘讞诇讘 讛"讛 讚诐 讗讬 诇讗讜 讗讬住讜专讗 讚讚诐 注爪诪讜. 诪砖讗"讻 讘砖专 砖讛讜讗 讛讗讬住讜专 讘注爪诪讜 诪讛 注谞讬谞讜 诇讞诇讘 砖讛讜讗 爪讬专 讛讬讜爪讗 诪讛讗讬住讜专:


讗驻讬' 诪爪讜转 驻专讬砖讛 讗讬谉 讘讜 讚住讚"讗 讻讬讜谉 讚讛讘砖专 讗住讜专 诪谉 讛转讜专讛 诇讛专诪讘"诐 讗"讻 谞讙讝讜专 讘讞诇讘 诪爪讜转 驻专讬砖讛 诪讚专讘谞谉 讚讗转讬' 诇诪讬讞诇祝 讘讞诇讘 讙诪诇 讜讻拽讜' 讛专讗讘"讚 拽诪"诇 讗驻讬' 诪爪讜转 驻专讬砖讛 讗讬谉 讘讜 讜诪住拽讬谞谉 讗讛"谞 讙讝专讜 讘讜 讘讚诇讗 驻专讬砖 诪谉 讛讚讚 讚谞讬讻专 砖讬讜爪讗 诪谉 讛讟诪讗 讛讬讬谞讜 诪讘砖专 讗讚诐 讗讬讻讗 诇诪讬讙讝专 诪砖讜诐 讞诇讘 讙诪诇 诪砖讗"讻 讻砖驻专讬砖 诇讛讻诇讬 砖讜讘 讗讬谞讜 谞讬讻专 砖讛讜讗 讞诇讘 讗讚诐 讜诇讬讻讗 诇诪讬讙讝专 讘讬' 诪讬讚讬 讜诇拽"诪 拽讜' 专讗讘"讚 注讬讬' 讜拽"诇:


讙讜谞讞 讬讜谞拽 讞诇讘 讻讜' 注讬讬' 诪讙"讗 住讬' 砖讻"讞 住拽诇"讟 讜讘住' 讗诇讬' 专讘讛 转讬' 讘拽讬爪讜专 砖讬砖 诇讞诇拽 讘讬谉 转讗讜讛 诇专注讘讜谉. 讜讗谞讬 讗驻专砖 诇注"讚 讚讻砖讗讬谉 诇讜 诪讛 诇讗讻讜诇 讻诇诇 讜讬转注谞讛 讘讬讜"讟 讻诪"砖 转讜住' 讘讬讘诪讜转 讘住讜祝 讛讚讬讘讜专 讜讝"诇 讚诪住转诪讗 讻讬讜谉 砖讛讬讜 专注讘讬诐 诇讗 讛讬' 诇讛诐 砖讜诐 诪讗讻诇 讘拽讚专讛 讜讻讬 讛讗讬 讙讜谞讗 诪讜转专 砖讘讜转 诪砖讜诐 诪爪讜转 砖诪讞转 讬"讟 砖诇讗 讬转注谞讛. 讜专诪讘"谉 砖讛砖讬讙 注诇 讛专讝"讛 诪砖讜诐 讚住"诇 讗讬 讘专注讘讜谉 讻讬 讛讗讬 讙讜谞讗 讗驻讬' 讘砖讘转 诇砖转专讬 讜讻诪"砖 专诪"讗 讘住讬' 专注"讜 讜讘诪讙"讗 砖诐 住拽"讝 讜注"砖 住拽"讞. 讜注讬讬' 住讬' 砖"讝 住拽"讝. 讜注"讻 讘转讗讜讛 讘注诇诪讗 诪讬讬专讬 讗"讻 讘讬"讟 谞诪讬 讗住讜专. 讜讗"讻 诇专诪讘"谉 诪讜转专 诪砖讜诐 专注讘讜谉 讗驻讬' 讘砖讘转. 讜诪讻砖"讻 诇诪讗讬 讚拽讬讬"诇 讗讬谉 讚讬砖讛 讗诇讗 讘讙讬讚讜诇讬 拽专拽注 讛"诇 砖讘讜转 讚砖讘讜转 讚讬砖讛 讻诇讗讞专 讬讚 砖诇讗 讘讙讬讚讜诇讬 拽专拽注 讚诪讜转专 讘砖讘转 诪砖讜诐 专注讘讜谉 讜诪"诪 讛转讜住' 讜讛专讝"讛 诪讜拽讬 诇讬' 讘专注讘讜谉 讜讗驻"讛 诪讞诇拽讬 讘讬谉 砖讘转 诇讬"讟 讜讛讬讬谞讜 讘' 讚讬注讜转 讚砖"注 讜诇拽"诪 拽讜' 诪讙谉 讗讘专讛诐:


爪讬谞讜专 砖注诇讜 讘讜 拽砖拽砖讬' 注讬讬' 诪讙"讗 住讬' 砖"讗 住拽谞"讜 讜注讬讬' 讘转砖讜讘' 讞讜"讬 讘讝讛 讘讗专讬讻讜转. 讜诇驻注"讚 专讘 讚讘砖讘转 住"讚 注"讘 拽讗讬 讗诪转谞讬' 讜讘诇讘讚 砖诇讗 转转谉 诇讻转讞诇讛 讘砖讘转 讜驻讬' 转讜住' 砖谞专讗讛 讻诪注专诪转 诇讛讜爪讬讗讛 讜讛讗讬 讛讜爪讗讛 讚专讘谞谉 讛讜讗 砖诇讗 讻讚专讱 讛诪讜爪讬讗讬' 注' 转讜住' 砖讘转 爪"讘 注"讗 讚"讛 讛诪讜爪讬讗 讜讻讜' 讜注诇讛 拽讗诪专 专讘 讚讗驻讬' 讘讞讚专讬 讞讚专讬诐 讗住讜专 讜砖驻讬专 驻专讬讱 讛砖"住 讜诪讜拽讬 讻转谞讗讬 讜诇讬转 讛诇讻转讗 讻专讘 讘讛讗 讗诇讗 讻谞讞讜诐 讗讬砖 讙诇讬' 讚砖诪注转讬谉 讜讛讬讬谞讜 讚拽讗诪专 讛诇讻讛 讻谞讞讜诐 讗讬砖 讙诇讬' 诪讻诇诇 讚驻诇讬讙讬:


讜砖诪注转讬 诪拽砖讬' 讘砖诐 讛讙讗讜谉 诪讜讛' 讜讜讗诇祝 诇"砖 讝爪"诇 诇讞讚 诇讬砖谞讗 讚讘讬爪讛 讟' 注"讗 驻诇讬讙讬 讘专讛"讬 诪砖讜诐 讚讛专讜讗讛 讗讜诪专 诇讛讟讬讞 讙讙讜 爪专讬讱 讜讛讬讬谞讜 诪砖讜诐 讘讜谞讛 讜诇转讜住' 砖讘转 爪"讛 注"讗 讚"讛 讜讛专讜讚讛 讜讻讜' 讘住讜祝 讛讚讬讘讜专 讗讬谉 讘讘谞讬谉 讗讬住讜专 讚讗讜专讬讬' 讘讬"讟. 讜讗驻"讛 讗讬转 讘讬' 诪砖讜诐 诪专讗讬转 注讬谉. 讜诇讛谞"诇 诇拽"诪 讚转诇讬' 诇讬砖谞讗 讚讘讬爪讛 讘驻诇讜讙转讗 讛谞"诇. 讗诪谞诐 讘诇讗"讛 诇拽"诪 讚讛讟讬讞 讙讙讜 讘讟讬讟 讞讬讬讘 诪砖讜诐 诪诪专讞 讻诪"砖 专砖"讬 讘砖讘转 注"讚 注"讘 讚"讛 砖讘注 讞讟讗讜转 讜讻讜' 注"砖 讜诪"砖 转讜住' 讬讻讜诇 诇讘谞讜转 讘讬转讜 讛讬讬谞讜 诪讛 砖讗讬谉 讘讜 砖讜诐 讗讬住讜专 讗诇讗 讘谞讬谉 讘诇讗 讟讬讟 讜住讬讚 讻诪爪讚讚 讗讘谞讬诐 注讬讬' 砖讘转 拽"讘 注"讘 讜讝讛 讛讜讗 砖讛讜转专 讘诪转讜讱 讚诪讙讘谉 讗讘诇 诇讗 诪诪讞拽 讜诪诪专讞. 讜讘讝讛 谞转讬讬砖讘 诇讬 拽讜' 讗讞专转 讛拽砖讬转讬 诪讗讝 讘砖讘讜注讜转 讟"讜 注"讘 讗讬谉 讘谞讬谉 诪拽讚砖 讚讜讞讛 讬"讟 注"砖 讜拽砖讛 讻讬讜谉 讚诪讚讗讜专讬讬' 讛讬' 专讗讜讬 诇拽讚砖 讘砖转讬 诇讞诐 讜诇讞谞讻讜 讘讬"讟 砖诇 注爪专转 讗讬讱 诪砖讜诐 讗讬住讜专 讚专讘谞谉 讚讘谞讬谉 谞讚讞讛 诪爪讜讛 讚讗讜专讬讬转讗 讜讗讬讱 谞转讞谞讱 讘讬诪讬 砖诇诪讛 讛诪诇讱 讘住讜讻讜转 注讬讬' 诪"拽 讟' 注"讗 讜爪注"讙 讚讛专讬 注讬"讝 讗讻诇讜 讘讬讜讛"讻. 讜诪讗讝 讗诪专转讬 讚转诇讬' 讘驻诇讜讙转讗 讗讬 爪讜专讱 拽爪转 住讙讬 讘爪专讻讬 诪爪讜讛 讜诪拽专讬 爪讜专讱 拽爪转 注讬讬' 转讜住' 驻住讞讬诐 讙讘讬 诪转讜讱 讚专"注 讛' 注"讘 讜注讬讬' 诪讙"讗 住讬' 转诪"讜 住拽"讙. 讗诪谞诐 诇讛谞"诇 谞讬讞讗 讚谞讛讬 讚讘谞讬谉 讛讜转专 讗讘诇 诪讬专讜讞 讛住讬讚 讜诪讻讛 讘驻讟讬砖 讜注讜讚 讻诪讛 诪诇讗讻讜转 讛砖讬讬讻讬诐 讘讘谞讬谉 诇讗 讛讜转专讜 讜注"砖 砖讘转 诇"讟 注"讗 拽讜诇讬住 讛讗住驻谞讬' 讜讝讛 诪讻讛 讘驻讟讬砖 讘讘讬砖讜诇 讜讻"讻 驻专"诪 住讬' 砖讬"讞 注"砖:


讜讚讗转讗讬谉 注诇讛 讛讘谞转讬 诪诇砖讜谉 讛专讗"砖 讚砖讘转 驻讻"讘 住讬' 讟' 砖讻' 讜讝"诇 讚砖讗谞讬 讛转诐 讚诇讬讻讗 讞砖讚讗 讚讗讬' 讚讗讜专讬讬' 诪砖讜诐 砖专讜讗讬谉 讗讜转讜 砖注讜砖讛 讻诇讗讞专 讬讚 注讻"诇. 讬砖 诇驻专砖 讚讜讚讗讬 讘讗讬' 讚专讘谞谉 谞诪讬 讞砖讚讬谞谉 诇讬' 砖讛讜讗 诪讞诇诇 砖讘转讜转 讘讻诇 讚讗转讬' 诇讬讚讬'. 讘专诐 讛讻讗 讞讝讬谞谉 砖诪讻讜讜讬谉 诇注砖讜转 讻诇讗讞专 讬讚 讻讚讬 砖诇讗 诇讘讜讗 诇讬讚讬 讗讬住讜专 讚讗讜专讬讬转讗 讚讗诇"讛 讛讜讛 注讘讬讚 诇讛讚讬' 讜诇讗 诇诪注讻讜 讘专讙诇讜. 诪讝讛 讬砖驻讟讜讛讜 诇讝讻讜转 讜诇讬讻讗 讘讬' 讞砖讚讗 讻诇 讻讱 讜诪讬讜砖讘 讻诇 讛谞"诇 讜拽"诇:


诪讬谞拽转 砖诪转 讘注诇讛 讻讜' 驻讬专砖"讬 砖讗讬谉 诪讬 讬诪住诪住 讘讘讬注讬 讜讞诇讘 讜讛讜讗 诪砖"住 讚讬讘诪讜转. 讜爪"注 讚诪砖诪注 诇注讬诇 讘砖诪注转讬谉 讚讛讬诇讚 诪讻讬专讛 讘讟注诪讗 讜专讬讞讗 讜注讬"讝 诪住转讻谉 讜讗驻讬' 住讜诪讗 讻讬 讗讬谉 讟注诐 讜专讬讞 砖诇 讞诇讘 讝讜 讻讝讜 讜诪讛 讬讜注讬诇讜 讘讬注讬 讜讞诇讘. 讜转讜 讗讬 住"讚 讘讬注讬 讜讞诇讘 诪讜注讬诇讬' 讻诪讜 讛谞拽讛 讗诪讗讬 讻' 讛驻讜住拽讬' 诇讻诪讛 讚讬谞讬诐 住转诐 转讬谞讜拽 诪住讜讻谉 讛讜讗 诇砖注转讜 讘砖讘讬诇 讞诇讘 讗诐 注讬讬' 专"谉 注"讝 专"驻 讗讬谉 诪注诪讬讚讬谉 讜讗诪讗讬 诇讗 谞诪住诪住 诇讬' 讘讘讬注讬 讜讞诇讘. 讜转讜 诪讗讬 讻诇 讛专注砖 讚讛注诪讚转 诪讬谞拽转 讚诇讗 讛讚专讛 讘讛 讜讻讬 讘讬注讬 讜讞诇讘 讞住专讜 诪注诇诪讗 谞砖讻讬专 诪讬 砖讬拽讘诇 注诇讬讜 诇讝讜谞讜 讘讘讬注讬 讜讞诇讘 讜讗诐 讬讞讝讜专 讘讜 讛诇讗 讛专讘讛 讬诪爪讗讜 讻讬讜爪讗 讘讜. 讜专讗讬转讬 诇讛讙讗讜谉 讘讬转 诪讗讬专 讘住讬' 讬"讙 讛拽砖讛 诇诪讛 讻讜驻讬谉 讙专讜砖讛 诇讛谞讬拽 讘砖讻专 讻砖诪讻讬专讛 诪驻谞讬 讛住讻谞讛 诇讬诪讗 诇讬' 诇讘注诇讛 讛诪讙专砖. 诪住诪住 讘谞讱 讘讘讬注讬 讜讞诇讘 讜诪讛 诇讬 讜诇讜. 讜讗驻砖专 诪驻谞讬 讝讛 驻讬' 讛专诪讘"诐 诪住诪讜住 讘讬注讬 讜讞诇讘 诇讛讗砖讛 砖讛讬讗 转讗讻诇 讜注讬"讝 转转专讘讛 讞诇讘讛 诇讛住驻讬拽 诇讘' 讛讬诇讚讬诐. 讜讙诐 诇讗 讬注讻专 讘讬诪讬 注讘讜专讛. 诪讬讛讜 专讜讘 驻讜住拽讬诐 驻讬专砖讜 讘讬注讬 讜讞诇讘 诇讛讜诇讚 讜讗"讻 爪"注. 注"讻 谞诇驻注"讚 讘专讜专 讚诪住诪讜住 讘讬注讬 讜讞诇讘 讗讬谞讜 诪讜注讬诇 讘诇转讬 注诐 讛讛谞拽讛 讜讗诐 谞注讻专 讛讞诇讘 诪讜注讬诇讬' 诇讛转讬谞讜拽 砖诇讗 讬讝讬拽 诇讜 讜讗诐 转诇讚 注讜讚 讘谉 讗讞专 讜诇讗 讬住驻讬拽 讛讞诇讘 诇砖谞讬讛诐 讗讝讬 讛诪住诪讜住 诇讻诇 讗' 诪砖诇讬诐 讛砖讬注讜专 讗讘诇 讘诇讗 讛谞拽讛 讻诇诇 诇讗 讬讜注讬诇 讜讗"砖 讛讻诇:





驻谞讬 讬讛讜砖注

转讜住驻讜转 讘讚"讛 讬讻讜诇 讬讛讗 讞诇讘 讻讜' 讜驻诇讬讙讗 讛砖转讗 讗讘专讬讬转讗 讚驻' 讚诐 砖讞讬讟讛 讻讜' 注讻"诇. 谞专讗讛 讻讜讜谞转诐 讚讗注"讙 讚讘讛讗讬 诪讬注讜讟讗 讚驻' 讚诐 砖讞讬讟讛 诇讗 住讙讬 讚讗讬讻讗 诇诪讬诪专 讚诇讗 诪诪注讟 讗诇讗 诪讗讬住讜专 讚诐 讗讘诇 讗讻转讬 住"讚 讚讗住讜专 诪砖讜诐 讟讜诪讗讛 讜讗讬爪讟专讬讱 讛讗讬 讚讛讻讗 讗讘诇 讗讻转讬 驻诇讬讙讗 讚诇讗 讗讬爪讟专讬讱 诪讬注讜讟 讚讻专讬转讜转 讻讬讜谉 讚诪讛讗讬 讚讛讻讗 诪诪注讟讬谞谉 讻讜诇讛讜 诪讚诪诪注讟讬谞谉 谞诪讬 讘砖专 诪诪讬诇讗 讚砖专讬 诇讙诪专讬 讜讗注"讙 讚拽专讗 讚讻专讬转讜转 诇讗 诪讬讬转专 讚讗讬爪讟专讬讱 讛转诐 诇诪讬诇讬 讗讞专讬谞讗 诇诪注讟 讚诐 讘讬爪讬诐 讜讚诐 讞讙讘讬诐 诪"诪 讘专讬讬转讗 讚讛转诐 讚讘讗 诇诪注讟 讚诐 诪讛诇讻讬 砖转讬诐 谞诪讬 诪拽专讗 讚诇注讜祝 讜诇讘讛诪讛 驻诇讬讙讬 讗讘专讬讬转讗 讚讛讻讗 讻谉 谞"诇 讘讻讜讜谞转 转讜住驻讜转 讜讚讜"拽:


讘讗"讚 讜转讬诪讗 诇专"讬 讚诪谞"诇 诇讗讜拽诪讬 讗讚诐 讚住讘专讗 讛讜讗 讬讜转专 诇讗讜拽诪讬 讗讘砖专 讻讜' 注讻"诇. 讜诇讗 讬讚注谞讗 诪讗讬 拽砖讬讗 诇讬讛 讚讗驻讬诇讜 讗讬 诪讜拽诪讬谞谉 诇讬讛 讗讘砖专 讗驻"讛 诪诪讜注讟 讚诐 讚转讜 诇讬讻讗 诇诪讬诇祝 诇讗讬住讜专讗 诪拽"讜 讚讘讛诪讛 讚讗讬讻讗 诇诪讬驻专讱 讘砖专 讬讜讻讬讞 讜谞讛讬 讚诇注谞讬谉 讞诇讘 讜讚诐 讗讜 讘砖专 爪专讬讻讬 转专讬 拽专讗讬 讚讗注"讙 讚诪诪注讟讬谞谉 讞诇讘 讗驻"讛 讗讬讻讗 拽"讜 诇讘砖专 讗讜 讚诐 诪讘讛诪讛 讟讛讜专讛 讚诇讗 砖讬讬讱 诇讜诪专 讞诇讘 转讜讻讬讞 讚讞诇讘 讘讛诪讛 讟讛讜专讛 谞诪讬 诪讜转专 诪砖讗"讻 诇注谞讬谉 讗讬住讜专 讚诐 讜讗讬住讜专 讘砖专 讚诪讞讬讬诐 砖驻讬专 讛讜讬 转讜讻讬讞 讜讬砖 诇讬讬砖讘 讚注讬拽专 转诪讬讛转 专"讬 诇讗讜 讗注讬拽专 讚讬谞讗 讗诇讗 讗诇讬砖谞讗 讚讘专讬讬转讗 讚诪砖诪注 讚诪讜拽讬 诇诪讬注讜讟讗 讚拽专讗 讗讚诐 讜诇讗 讗讘砖专 讻谉 谞"诇 讜讚讜"拽:


讘讚"讛 讙讜谞讞 讬讜谞拽 讞诇讘 讘砖讘转 讻讜' 讜拽砖讬讗 诇专"讬 讛讗 讚驻专讬讱 讛转诐 讻讜' 注讻"诇. 讜诇讻讗讜专讛 讚讘专讬讛诐 转诪讜讛讬诐 讛诐 讻诪讜 砖讛拽砖讛 诪讛专砖"讗 讝"诇 讚讛诪拽砖讛 诇讗 住诇讬拽 讗讚注转讗 讛讗 诪讬诇转讗 讚讛讜讬 诪驻专拽 诇讗讞专 讬讚 讜讘讗诪转 砖讻谉 转讬专爪讜 讛转讜住' 讘讬讘诪讜转 驻' 讞专砖 讘砖诐 专讘讬 讝"诇 注"砖 讗诇讗 讚讗驻砖专 讚专"讬 讝"诇 住讜讘专 讘驻砖讬讟讜转 讚讛诪拽砖讛 讛讜讬 讬讚注 讚诇讗 讛讜转专 讗诇讗 诪讟注诐 诪驻专拽 诇讗讞专 讬讚 诪讚拽转谞讬 讬讜谞拽 讜诇讗 讛讜转专 诇讜 诇讞诇讜讘 讘讻诇讬 讜诇砖转讜转 讗诇讗 讚讛诪拽砖讛 诇讗 讗住讬拽 讗讚注转讬讛 诇讞诇拽 讘诪驻专拽 诇讗讞专 讬讚 讘讬谉 讗讬住讜专 住拽讬诇讛 诇讗讬住讜专 诇讗讜 讜讗祝 砖讗讬谉 讝讛 诪讜讻专讞 讚讗讬讻讗 诇诪讬诪专 讚注讬拽专 专驻讜讗转 讛讙讜谞讞 讛讜讗 讚讜拽讗 讻砖讬讜谞拽 诪诪砖 讻讚诪砖诪注 讘住讜祝 驻' 诪专讜讘讛 讘诪注砖讛 讚讗讜转讜 讞住讬讚 注"砖 讜讻"讻 讛专"谉 讝"诇 讘驻' 讞讘讬转 注"砖 讗诇讗 讚诪"诪 诪爪讬谞谉 诇诪讬诪专 讚专"讬 住讜讘专 讘驻砖讬讟讜转 讚讛诪拽砖讛 讬讚注 讚讬讜谞拽 讛讜讬 诪驻专拽 诇讗讞专 讬讚 讗诇讗 砖讻诇 讝讛 讗讬谞讜 诪住驻讬拽 诇讬讬砖讘 讚讘专讬 专"讬 讝"诇 讚讜讚讗讬 讗讬谉 砖讜诐 住讘专讗 诇讜诪专 讚住讘专讗 驻砖讜讟讛 讛讬讗 讚讛诪拽砖讛 讛讜讬 讬讚注 讚诪驻专拽 诇讗讞专 讬讚 诪讜转专 讗祝 讘砖讘转 讘讞讜诇讛 砖讗讬谉 讘讜 住讻谞讛 讚讛讗 诇拽讜砖讟讗 讚诪讬诇转讗 诪住讬拽 专"讬 讚驻诇讜讙转讗 讚转谞讗讬 讛讬讗 讗讬 砖专讬 讗讜 讗住讜专 讜住讜讙讬讗 讚讛转诐 住讘专讛 讚讗住讜专. 讗诇讗 讚诇注谞"讚 注讬拽专 讚拽讚讜拽讜 砖诇 专"讬 讝"诇 诇讛讜讻讬讞 讚驻诇讜讙转讗 讚转谞讗讬 讛讬讗 讚讗诇"讻 讘驻砖讬讟讜转 讛讜"诪 诇讗拽砖讜讬讬 讛转诐 讚讗驻讬诇讜 讘讞讜诇讛 砖讗讬谉 讘讜 住讻谞讛 诪讜转专 讗祝 讘砖讘转 讻讚讗讬转讗 讘讘专讬讬转讗 讚讛讻讗 讚注"讻 诇讬讻讗 诇讗讜拽诪讬 讘讞讜诇讛 砖讬砖 讘讜 住讻谞讛 讚讗"讻 诪讗讬 拽诪诇"谉 专' 诪专讬谞讜住 讻谉 谞"诇 讘砖讬讟转 专"讬 讝"诇 讜讛讬讗 讙"讻 砖讬讟转 讛专讬"祝 讝"诇 讘驻' 讞讘讬转 注"砖 讘讘注诇 讛诪讗讜专 讜讘住' 讛诪诇讞诪讜转 诪讬讛讜 诇砖讬讟转 专"转 讝"诇 讗讬讻讗 诇诪讬诪专 讚诇讗 驻住讬拽讗 诇讬讛 诇讛诪拽砖讛 砖诐 诇讗拽砖讜讬讬 诪讘专讬讬转讗 讚讛讻讗 讚讗讬讻讗 诇诪讬诪专 讚诇注讜诇诐 讘讞讜诇讛 砖讬砖 讘讜 住讻谞讛 讗讬讬专讬 讻讚诪砖诪注 讘诪注砖讛 讚讗讜转讜 讞住讬讚 讘驻' 诪专讜讘讛 讜讛讜讗 讙讜驻讗 讗砖诪注讬谞谉 专' 诪专讬谞讜住 讚讞讜诇讛 砖讬砖 讘讜 住讻谞讛 讛讜讗 讜砖讝讛 专驻讜讗转讜 讜讻讛"讙 讗砖讻讞谉 讘讚讜讻转讬 讟讜讘讗 讚诇砖讜谉 讞讻诪讬诐 诪专驻讗. 诪讬讛讜 讗祝 砖讗讬谞讬 讻讚讗讬 诇讛讻专讬注 讘讚讘专 砖谞讞诇拽讜 讗讘讜转 讛注讜诇诐 诪"诪 谞"诇 诇讻讗讜专讛 讚砖讬讟转 专"转 讝"诇 诪诪拽讜诪讜 诪讜讻专注 诪住讜讙讬讗 讚驻' 讞专砖 讚诪拽砖讛 讛讬讻讬 讚诪讬 讗讬 讚讗讬讻讗 住讻谞讛 讻讜' 讜讗讬 讚诇讬讻讗 住讻谞讛 讻讜' 讜诇驻"讝 讛讜"诇 诇砖谞讜讬讬 诇注讜诇诐 讚诇讬讻讗 住讻谞讛 讜拽住讘专 诪驻专拽 诇讗讞专 讬讚 讛讜讗 讻讜' 讜诇诪讛 砖讬谞讛 讛转专爪谉 诇砖讜谞讜 诇讜诪专 诇讗 爪专讬讻讗 讚讗讬讻讗 爪注专讗 讗诇讗 注诇 讻专讞讱 讻驻讬' 专"转 讚讗讜拽讬诪转讗 讞讚砖讛 讛讬讗 诇讞诇拽 讘讬谉 讞讜诇讛 砖讗讬谉 讘讜 住讻谞讛 讚讛讻讗 诇讞讜诇讬 砖诇 专注讘讜谉 讜讻砖讬讟转 讛驻讜住拽讬诐 讚砖讗专 讞讜诇讛 砖讗讬谉 讘讜 住讻谞讛 讗住讜专 讗驻讬' 注"讬 砖讘讜转 讘讬砖专讗诇 注爪诪讜 讻"讗 讘砖讘讜转 讚讗诪讬专讛 诇注讜讘讚 讻讜讻讘讬诐 讜讛讗 讚砖专讬 讛讻讗 诪砖讜诐 砖讛讜讗 拽专讜讘 诇住讻谞讛 讻谉 谞"诇 讜讗讬谉 诇讛讗专讬讱 讬讜转专 讜讚讜"拽:


拽讜谞讟专住 讗讞专讜谉
转讜住驻讜转 讘讚"讛 讙讜谞讞 讬讜谞拽 讞诇讘 讘砖讘转. 讛讘讗转讬 诇砖讜谉 讛专讬"祝 讝"诇 讘驻专拽 讞讘讬转 讜诇砖讜谉 讘注诇 讛诪讗讜专 讜住驻专 讛诪诇讞诪讜转 讜讻转讘转讬 讚砖讬讟转 专"讬 讘注诇 讛转讜住驻讜转 讻讗谉 讛讜讗 讻砖讬讟转 讛专讬"祝 讝"诇 讗诇讗 讚诪"诪 讛讘讗转讬 专讗讬讛 诇砖讬讟转 专讘讬谞讜 转诐 讝"诇 诪住讜讙讬讗 讚讬讘诪讜转 驻专拽 讞专砖 讚诪砖诪注 讚讬砖 讞讬诇讜拽 讘讬谉 讞讜诇讛 砖讬砖 讘讜 住讻谞讛 讜讘讬谉 爪注专 专注讘讜谉 讜诇驻"讝 诪砖诪注 讻砖讬讟转 讛驻讜住拽讬诐 讚砖讗专 讞讜诇讛 砖讗讬谉 讘讜 住讻谞讛 讗住讜专 注诇 讬讚讬 讬砖专讗诇 讗驻讬诇讜 讘砖讘转 讗诇讗 注"讬 砖讘讜转 注讜讘讚 讻讜讻讘讬诐:


讘讚"讛 诪驻专拽 讻诇讗讞专 讬讚 讛讜讗 讜讗"转 讻讜' 讚讛讗 讗讬谉 讚讬砖讛 讗诇讗 讘讙讚讜诇讬 拽专拽注 讻讜' 注讻"诇. 讜诇讻讗讜专讛 讛讬讛 谞"诇 诇讬讬砖讘 诇砖讬讟转 讛住讜讘专讬诐 讚讞讜诇讛 砖讗讬谉 讘讜 住讻谞讛 讗住讜专 讗驻讬' 讘砖讘讜转 讙专讬讚讗 注"讬 讬砖专讗诇 讜讻诪"砖 讘住诪讜讱 砖讛讬讗 砖讬讟转 专"转 讝"诇 讜讗"讻 诇讗 砖专讬谞谉 诇讛 讛讻讗 讘砖讘转 讗诇讗 诪砖讜诐 讚讗讬讻讗 转专转讬 讚专讘谞谉 讞讚讗 讚诇讗 砖讬讬讱 讚讬砖讛 诪讚讗讜专讬讬转讗 讗诇讗 讘讙讚讜诇讬 拽专拽注 讜注讜讚 讚讛讜讬 讻诇讗讞专 讬讚 讜讘讻讛"讙 谞"诇 诇驻专砖 讛讗讬 讚爪讬谞讜专 讚讘住诪讜讱 讚讛转讬专讜 诪砖讜诐 驻住讬讚讗 讜讛讬讬谞讜 谞诪讬 诪砖讜诐 讚讗讬讻讗 转专转讬 讚专讘谞谉 讚爪讬谞讜专 砖注诇讜 讘讜 拽砖拽砖讬诐 讗驻讬诇讜 讘诪转拽谉 注"讬 讻诇讬 诪诪砖 讗驻"讛 诇讗 讛讜讬 诪讚讗讜专讬讬转讗 讚诇讗 讚诪讬 诇讘谞讬谉 讻讬讜谉 砖讗讬谞讜 注讜砖讛 诪注砖讛 讘讙讜祝 讛爪讬谞讜专 讗诇讗 诇讛住讬专 讛拽砖拽砖讬诐 讚诇讗 讛讜讬 诪诇讗讻讛 讙诪讜专讛 讗诇讗 讚诪讬讞讝讬 讻诪转拽谉 讜讻讬讜谉 讚注讘讬讚 谞诪讬 讻诇讗讞专 讬讚 讛转讬专讜 诪砖讜诐 驻住讬讚讗 讚讗诇转"讛 拽砖讬讗 诇讬 诇砖讬讟转 讛驻讜住拽讬诐 砖诇讗 讛讜转专 砖讘讜转 讘讞讜诇讬 砖讗讬谉 讘讜 住讻谞讛 讗讟讜 诪讬 讙专注 诪驻住讬讚讗 讚诪诪讜谞讜 讻谉 讛讬讛 谞"诇 诇讻讗讜专讛. 讗诇讗 讚诇讗讞专 讛注讬讜谉 专讗讬转讬 讘转讜住' 讚砖讘转 讚祝 注"讛 砖讚讞讜 住讘专讗 讝讜 讜谞"诇 讘讻讜讜谞转谉 讚驻砖讬讟讗 诇讛讜 讚诇诪"讚 讗讬谉 讚讬砖讛 讗诇讗 讘讙讚讜诇讬 拽专拽注 讗驻讬' 砖讘讜转 谞诪讬 诇讗 讛讜讬 讜诪讜转专 讗祝 诇讻转讞讬诇讛 讗驻讬' 讘讗讚诐 讘专讬讗 讜注"砖 讘转讜住' 砖讻转讘讜 注讜讚 转讬专讜抓 讗讞专 讘砖诐 专"转 讝"诇 讚诪驻专拽 讚讛讻讗 诇讗讜 诪砖讜诐 转讜诇讚讛 讚讚讬砖讛 讛讜讗 讗诇讗 转讜诇讚讛 讚诪诪讞拽 讜讚讜"拽:





讛驻诇讗讛

注"讗 讙诪专讗 注讚 讻"讚 讞讚砖. 讘砖讬讟讛 诪拽讜讘爪转 诪讘讬讛 讘砖诐 专砖"讬 讚讘诪讚专砖 讗讬转讗 讚讗住诪讻讜讛讜 讗拽专讗 诇讗 转讘砖诇 讘讙讬诪讟专讬讗 讛讻讬 讛讜讬 讜砖谞讬 讬诪讬诐 讬转讬专讬诐 讞讜抓 诪讬讜诐 砖谞讜诇讚讛 讜讬讜诐 砖谞转讗专住讛. 讜爪"注 讚讛讜讗 诪谞讬谉 讬诪讜转 讛讞诪讛 讜拽讬"诇 讚诇讞讚砖讬 讛诇讘谞讛 诪讜谞讬谉. 讜讗驻砖专 讬讛讬讛 讛专诪讝 诪讻讜讜谉 诇讛驻讜住拽讬诐 讚讞讜讚砖 讛注讬讘讜专 诇转讬谞讜拽. 讜诪砖讻讞转 讘砖谞讬诐 讞住专讬诐 讚拽讬"诇 讚讗讬谉 注讜砖讬谉 讬讜转专 诪砖诪谞讛 讞住专讬诐 谞诪爪讗 注诐 讞讚砖 讛注讬讘讜专 讚讛讜讗 讙"讻 讞住专 讛讜讗 转砖诇"讙 讬讜诐 讜讻讬讜谉 讚讗诪专讬谞谉 讘诪谞讬拽转 砖爪专讬讻讛 诇讛诪转讬谉 讻"讚 讞讚砖 讞讜抓 讬讜诐 讛诇讬讚讛 讜讞讜抓 讬讜诐 砖谞转讗专住讛 讜讛讬讬谞讜 讚诇讗 讞砖讘讬谞谉 讬讜诐 诇讬讚讛 诪砖讜诐 讚诇讗 讗诪专讬谞谉 讘讬讛 诪拽爪转 讬讜诐 讻讻讜诇讜. 讜讻谉 诇讗 讗诪专讬谞谉 诪拽爪转 讛讬讜诐 讻讻讜诇讜 讘住讜祝 讬讜诐 砖诇 讞讚砖 讛讻"讚 谞诪爪讗 讝诪谉 讛讬谞讬拽讛 讞讜抓 讬讜诐 诇讬讚讛 注讜诇讛 转砖诇"讘. 讜拽"诇:


转讜住' 讚"讛 专' 讬讛讜砖注 讜讻讜' 诪讚驻专讬讱 讜讻讜' 诇讻讗讜专讛 诪谉 讛诪拽砖讛 诇讗 诪讜讻讞 诪讬讚讬 讚讚讬诇诪讗 讘讗诪转 讛讻讬 诪拽砖讛 讚讛讻讗 谞拽讟 讗驻讬诇讜 讟讜讘讗 讜讛转诐 谞拽讟 讞讘讬诇转讜 注诇 讻转驻讜 讚讛讜讗 砖讬注讜专讗 讜讚讜讞拽 诇讜诪专 讚讞讘讬诇转讜 注诇 讻转讬驻讜 谞诪讬 诪砖诪注 讟讜讘讗 讜注"讻 注讬拽专 讛讜讻讞转诐 诪诪转专抓 讚拽讗诪专 讞讚 砖讬注讜专讗 讛讜讗 讗"讻 注"讻 爪"诇 讚' 讜讛' 讛讬讬谞讜 诇讘专讬讗 讜讻讞讜砖 讗诇讗 谞专讗讛 讚讻讜讜谞转诐 诇驻专砖 讚诪砖诪注 讚讜拽讗 谞拽讟 注讚 讞诪砖 专"诇 讚讗讬谉 住讘专讗 讻诇诇 诇讜诪专 讻讗谉 讗驻讬诇讜 讟讜讘讗 诪讚诇讗 诪转专抓 讚' 讜讛' 讗驻讬诇讜 讟讜讘讗 诇讻讞讜砖 讜讞讘讬诇转讜 注诇 讻转讬驻讜 讗驻讬诇讜 诇讘专讬讗 讜诪谞"诇 讚讞讚 砖讬注讜专讗 讛讜讗 砖"诪 讚驻砖讬讟讗 诇讬讛 诇讛砖"住 讚讗讬谉 住讘专讗 诇讜诪专 讗驻讬诇讜 讟讜讘讗 讚诇讗 诇讛讜讬 讻"讻 驻诇讜讙转讗 专讞讜拽讛 讘讬谉 专"讗 讜专' 讬讛讜砖注 讜讝讛 诪讜讻讞 谞诪讬 诪谉 讛诪拽砖讛 (诪讚讞讝讬谞谉 讚注"讻 讛诪转专抓 诪讞诇拽 讘讬谉 讘专讬讗 诇讻讞讜砖 讜讗讬谞讜 诪驻专砖 诇讛讚讬讗 砖"诪 讚讗祝 讛诪拽砖讛 讬讚注 诪讞讬诇讜拽 讝讛) 讜诪讚诇讗 诪讞诇拽 讻谞"诇 讚讚' 讜讛' 讗驻讬诇讜 讟讜讘讗 诇讻讞讜砖 讜讞讘讬诇转讜 注诇 讻转讬驻讜 诇讘专讬讗 讻谞"诇 砖诪注 诪讬谞讬讛 讚讗祝 诇讛诪拽砖讛 驻砖讬讟讗 诇讬讛 讚讗讬谉 住讘专讗 讻诇诇 诇讜诪专 讜讗驻讬诇讜 讟讜讘讗. 讜拽"诇:


转讜住' 讚"讛 讜驻诇讬讙讗 讜讻讜'. 讗注"讙 讚讛转诐 诪诪注讟 诪讗讬住讜专 讚诐 讻讘专 讻转讘讜 讘住讜祝 讚讘专讬讛诐 讚讻讬讜谉 讚谞转诪注讟 诪讗讬住讜专 讚诐 诪诪讬诇讗 诇注谞讬谉 讗讬住讜专 讟诪讗 讛专讬 讛讜讗 诪诪讬诇讗 讻讞诇讘 讜讛讻讗 谞诪讬 讻讜讜谞转诐 诇讝讛 讚诇"诇 诇转谞讗 讚讘专讬讬转诐 诇讛讚讜专讬 讗讚诐 讛讗 讻讬讜谉 砖谞转诪注讟 讻讘专 诪讗讬住讜专 讚诐 讛转诐 诪诪讬诇讗 讛"讛 讻讞诇讘 讜讗"爪 诇诪讛 砖谞讚讞拽 讘住驻专 驻谞讬 讬讛讜砖注. 讜讛谞讛 讘住驻专 驻谞讬 讬讛讜砖注 诪转专抓 拽讜砖讬转 讛转讜住' 讚诪谞"诇 诇讗讜拽诪讬 讗讚诐 讜讻讜' 讜讛讜讗 讚讬砖 诇讜诪专 讚诇讬讻讗 诇诪讬诇祝 诪讘讛诪讛 诪砖讜诐 讚讬砖 诇讜诪专 讘砖专 讬讜讻讬讞 讜讛讗 讚诇讗 拽讗诪专 讛砖"住 讞诇讘 讬讜讻讬讞 诪砖讜诐 讚讬诇讬祝 诪讘讛诪讛 讟讛讜专讛 注"砖 讜诇注"讚 讝讛 讗讬谞讜 讚讗祝 讚讬诇讬祝 诪讘讛诪讛 讟讛讜专讛 讗讻转讬 讗讬讻讗 诇诪讬诪专 讞诇讘 讬讜讻讬讞 讚讙诐 讻谉 讗讬讻讗 拽"讜 讝讛 诪讘讛诪讛 讟诪讗讛 讜讗驻"讛 诪讬注讟 拽专讗. 讜爪"诇 讚诪讛 诇讞诇讘 砖讻谉 讗讬谉 讗讬住讜专讜 砖讜讛 讘讻诇 讜讛"谞 讛讻讗 讗诐 谞讗诪专 讘砖专 讬讜讻讬讞 讗讬讻讗 诇诪讬诪专 诪讛 诇讘砖专 砖讻谉 讗讬谉 讗讬住讜专讜 砖讜讛 讘讻诇 讻诪讜 讚诐 讻诪"砖 讛转讜住' 讜谞讘讗专 讬讜转专 讛谞讛 诇驻讬 住讜讙讬讗 讚注诇诪讗 诇驻讬 讛诇砖讜谉 讛砖"住 讚讬诇讬祝 讛拽"讜 讗讚诐 诪讘讛诪讛 砖驻讬专 讗讬讻讗 诇诪驻专讱 讘讚诐 诪讛 诇讘讛诪讛 砖讻谉 讘砖专讛 讗住讜专 讜注"讝 诇讗 砖讬讬讱 诇诪讬驻专讱 诪讛 诇讘砖专 砖讻谉 讗讬谞讜 砖讜讛 讘讻诇 讚注讻"驻 讗讬讻讗 驻讬专讻讗 注诇 讛拽"讜 讚诪爪讬谞讜 讘讘讛诪讛 讞讜诪专讗 讬讜转专 讗讱 讝讛 讗讬谞讜 讗诇讗 讗讬 讬诇驻讬谞谉 讗讚诐 诪讘讛诪讛 讗讘诇 讗讬 讗讬讻讗 诇诪讬诪专 讚谞讬诇祝 讚诐 诪诪讙注 讚诪讛 诪讙注 砖讗讬谞讜 谞讜讛讙 讘讘讛诪讛 谞讜讛讙 讘讗讚诐 讗讬住讜专 讚诐 讚讞诪讜专 诇讻"砖 讜注"讻 爪"诇 讻诪"砖 讘住驻专 驻谞讬 讬讛讜砖注 讚讗讬住讜专 讬讜讻讬讞 讚谞讜讛讙 讘讘讛诪讛 讜讗讬谞讜 谞讜讛讙 讘讗讚诐 讜注诇 讬讜讻讬讞 砖讬讬讱 砖驻讬专 诇诪讬驻专讱 诪讛 诇讗讬住讜专 讘砖专 砖讻谉 讗讬谉 讗讬住讜专讜 砖讜讛 讘讻诇 讻诪"砖 讛转讜住'. 讜讚讜拽:


讗诪谞诐 讗诇讜诇讬 讚讘专讬讛诐 讝"诇 谞诇注谞"讚 讚讬砖 诇讬讬砖讘 拽讜砖讬转 讛转讜住' 诇砖讬讟转 讛专诪讘"诐 讝"诇 讜讘讬"讚 住讬诪谉 注"讟 讜讛讘讬讗讜 讛专"谉 讝"诇 讚讘砖专 讗讚诐 讛讜讗 讘注砖讛 诪讚讻转讬讘 讝讗转 讛讘讛诪讛 讗砖专 转讗讻诇讜 讜诇讗 讗讚诐 讜讘转"讻 诇讗 诪诪注讟 讗诇讗 砖讗讬谞讜 讘诇讗 转注砖讛 讜诇驻"讝 讬砖 诇讜诪专 讚讘专讬讬转讗 砖讛讜讘讗讛 讘住讜讙讬讗 谞诪讬 住"诇 讚拽专讗 诇诪注讟 讘砖专 讚诇讗 谞讬诇祝 拽"讜 诪讘讛诪讛 砖讬讛讬讛 讘诇"转 讜讗转讬讗 讻专"讞 讘"讙 讚住"诇 讘住谞讛讚专讬谉 讚祝 谞"讟 注"讗 讚讚诐 诪谉 讛讞讬 讞讬讬讘讬诐 注诇讬讜 诪砖讜诐 讘砖专 诪谉 讛讞讬 讜讗"讻 讗祝 讘专讬讬转讗 讝讜 驻砖讬讟讗 诇讛讜 讚诇讬讻讗 讘讚诐 讗讚诐 诪砖讜诐 讗讬住讜专 讚诐 砖谞转诪注讟 诪诇注讜祝 讜诇讘讛诪讛 讗诇讗 讚讗讻转讬 诇讗 谞转诪注讟 诪砖讜诐 砖讬砖 讘讜 讗讬住讜专 讘砖专 诪谉 讛讞讬 讚讚诐 讛诪转 驻砖讬讟讗 砖讗住讜专 讘讛谞讗讛 讻诪"砖 讛专"谉 讜注"讻 砖讬爪讗 诪谉 讛讞讬 讜讗"讻 讗讬讻讗 讘讬讛 讗讬住讜专 讘砖专 诪谉 讛讞讬 诇讻讱 讗讬爪讟专讬讱 诇诪注讟 讚诐 讜诇讗 谞拽讟 讘砖专 诪砖讜诐 讚讘砖专 注讻"驻 讗讬讻讗 讘讬讛 讗讬住讜专 注砖讛 讻谞"诇 讗讘诇 讚诐 讗讬谞讜 讘讻诇诇 讘砖专 讘注砖讛 讝讜 讚诪诪注讟 诪讝讗转 讘讛讘诪讛 讚诪讬讬专讬 讘讘砖专 讜诇讗 讘讚诐 讚讜诪讬讗 讛讘讛诪讛 讗砖专 转讗讻诇讜 讜讘转"讻 讗转讬讗 讻诪"讚 讚讗讬谉 讘讜 讘讚诐 讗讬住讜专 讚诐 诪谉 讛讞讬 讗"讻 讗"爪 拽专讗 诇讚诐 讚诪诪注讟 诪讞诇讘 讻诪"砖 讛转讜住' 诇讻讱 爪"诇 讚诪诪注讟 讘砖专 诪诇讗 转注砖讛 讜讗"诇 讚讗讬谉 注讜谞砖讬谉 诪谉 讛讚讬谉 讜诪讗讬 谞"诪 讘诇"转 讬砖 诇讜诪专 讚讙诇讜讬 诪讬诇转讗 讘注诇诪讗 讛讬讗. 讜讚讜拽:


讘讙诪专讗 讚诐 砖注"讙 讻讻专 讜讻讜'. 诇讻讗讜专讛 谞专讗讛 讚诇讗讜 讚讜拽讗 讚诐 砖讘讬谉 讛砖讬谞讬诐 讗诇讗 讗驻讬诇讜 诇诪爪讜抓 讚诐 讞讘讜专讛 砖讘讬讚讜 讗讜 讚诐 诪讬诇讛 讗讬谉 讗住讜专 诇讘诇讜注 讻讬讜谉 讚讟注诪讗 讛讜讗 诪砖讜诐 讚诇讬讻讗 讚讞讝讬 诇讬讛 讻诪"砖 专砖"讬 专"诇 讚讗讬谉 讗讬住讜专 讗诇讗 诪砖讜诐 诪专讗讬转 注讬谉 讜讛讻讗 讗讬谞讜 谞专讗讛 讜讗讬谉 讚讜诪讛 诇讚讘专 砖讗住专讜 诪驻谞讬 诪专讗讬转 注讬谉 讚讗驻讬诇讜 讘讞讚专讬 讞讚专讬诐 讗住讜专 诪砖讜诐 讚讛讻讗 讘诪讜爪爪讜 讘驻讬讜 诇讬讻讗 讚讞讝讬 诇讬讛 讗讞专 砖驻讬专砖 讜诇讗 讗转讬 诇讗讞诇讜驻讬 讜讛"讛 讘砖讗专 讚诐 讛讗讘专讬诐 谞诪讬 诪讜转专 诇讘诇讜注 注"驻 诪爪讬爪讛 诪讟注诐 讝讛 讜讻诪砖诪注讜转 讛诇砖讜谉 讜讞讬诇讜驻讗 讘讚诐. 诪砖诪注 讚讚讜诪讬讗 讚讬谞讬拽讛 讘讞诇讘 讗住讜专 讛讻讗 诪讜转专 讜爪"注:


专砖"讬 讘"讛 讻诇讗讞专 讬讚 讜讻讜' 砖讗讬谉 讘谞讬 讗讚诐 讜讻讜'. 诪砖诪注 讚诇讞诇讜讘 诪诪砖 住"诇 诇专砖"讬 讝"诇 讚诇讗 讛"诇 讻诇讗讞专 讬讚 讜讚讜拽讗 谞拽讟 讬讜谞拽 讜诇讗 讞讜诇讘. 讜拽砖讛 诇讻讗讜专讛 讚讛讗 拽讬"诇 讻讞讻诪讬诐 讚专"讗 讚讛讞讜诇讘 讘砖讘转 讗讬谞讜 讗诇讗 诪砖讜诐 砖讘讜转 讜讛讬讬谞讜 诪砖讜诐 讚讻诇 讞讜诇讘 讛讜讬 诪驻专拽 讻诇讗讞专 讬讚 讜诪讝讛 谞专讗讛 讚住"诇 诇专砖"讬 讚讟注诪讗 讚讞讻诪讬诐 讚专"讗 讚住"诇 讻讞讻诪讬诐 讚专讘讬 讬讛讜讚讛 讚讗讬谉 讚讬砖讛 讗诇讗 讘讙讚讜诇讬 拽专拽注. 讜爪"诇 讚住"诇 诇专砖"讬 讝"诇 讚讗驻"讛 砖讘讜转 讗讬讻讗 讚诇讗 讻诪"砖 讛转讜住' 讘砖讘转 讚祝 注"讘 讜讚祝 爪"讛 砖诐. 讜诇驻"讝 诪转讜专抓 讘驻砖讬讟讜转 拽讜砖讬转 讛转讜住' 讚"讛 讙讜谞讞 讜讻讜' 诪讛讗 讚讗诪专 讘驻专拽 讞专砖 讜讻讜' 讚讛转诐 讘讜讚讗讬 住"诇 讻专' 讬讛讜讚讛 讻讚拽讗诪专 砖诐 砖讘转 讚讗讬住讜专 住拽讬诇讛 讜讻讜' 讗"讻 讬砖 诇讜诪专 讚讘讗诪转 讘砖讘转 诇讗 讛转讬专讜 砖讘讜转 讙诪讜专 诇爪讜专讱 讞讜诇讛 砖讗讬谉 讘讜 住讻谞讛 讻讚讗讬转讗 讘讗"讞 住讬诪谉 砖讻"讞 讜讘讬"讟 讛转讬专讜 讻讚讗讬转讗 讘讗"讞 住讬诪谉 转爪"讜 讜讘讘讬爪讛 讚祝 讻"讘 注"讘 诇专讘讬 讬讛讜讚讛 诪讚讻转讬讘 诇讻诐 诇讻诇 爪专讻讬讻诐. 讜讛讻讗 住"诇 讻讞讻诪讬诐 讚专"讬 讜讛"诇 砖讘讜转 讻诇讗讞专 讬讚. 讜讛转讜住驻讜转 诇砖讟转讬讬讛讜 讚住"诇 讚诇讞讻诪讬诐 讚专' 讬讛讜讚讛 讗讬谉 砖讘讜转 讻诇诇 砖诇讗 讘讙讚讜诇讬 拽专拽注. 讜注"讻 讚讞讻诪讬诐 讚专"讗 住"诇 讚讞讜诇讘 讛"诇 诪驻专拽 讻诇讗讞专 讬讚. 讜爪"诇 讚讬讜谞拽 讚讛讻讗 诇讗讜 讚讜拽讗 讚讛讗 讗驻讬诇讜 讞讜诇讘 讛"诇 讻诇讗讞专 讬讚 讗诇讗 诪砖讜诐 讚专驻讜讗转讜 讘讻讱 讜诇砖讜谉 专砖"讬 讝"诇 专驻讜讗转讜 讞诇讘 注讝 诇讗 诪砖诪注 讛讻讬 讚讛专驻讜讗讛 讗驻讬诇讜 砖诇讗 讘讚专讱 讛谞拽讛 讛讬讬谞讜 诇砖讬讟转讜 讚讬讜谞拽 讚讜拽讗 讛"诇 讻诇讗讞专 讬讚 讻谞"诇. 诪讬讛讜 诇驻"讝 拽砖讛 注诇 转讬专讜抓 专"转 讘讚"讛 讙讜谞讞 讜讻讜' 讚讛转诐 诪砖讜诐 爪注专 专注讘讜谉 讚讗"讻 诇诪讛 讘讗诪转 拽讗诪专 讬讜谞拽讬诐 讛讬讬谞讜 讜诇诪讛 诇讗 讞诇讘讜 讚讛讗 讛转诐 诇讗 讛讜讬 诇专驻讜讗讛 讗诇讗 诇讛砖讘讬注 专注讘讜谉 讬讜转专 讛讬讛 诇讛诐 诇讞诇讜讘 讜讗讬谉 诇讜诪专 讚住"诇 讚讛转诐 讻专"讗 讚住"诇 讞讜诇讘 讘砖讘转 讞讬讬讘 住拽讬诇讛 讜诇"诇 讚讛讜讬 讻诇讗讞专 讬讚 讝讛 讗讬谞讜 讚讗"讻 讛"诇 诇专"转 诇砖谞讜讬 讘驻砖讟讜转 讚讛转诐 讻专"讗 讚住"诇 讚讛讜讬 讘砖讘转 讗讬住讜专 住拽讬诇讛 讘讞讜诇讘 讙讜讝专 讬谞讬拽讛 讗讟讜 讞诇讬讘讛 讜讛讻讗 讗转讬 讻讞讻诪讬诐 讚专"讗 讜讛诇讻转讗 讛讬讗 讻讜讜转讬讛讜 讜爪"诇 讚住"诇 诇专讘讬谞讜 转诐 讚讗祝 讚讞讜诇讘 讛讜讬 讙"讻 诇讗讞专 讬讚 讗驻"讛 讛爪专讬讻讜 砖谞讜讬 讟驻讬 诪讛 讚讗驻砖专 讗"谞 讚住"诇 讚讘讞讜诇讘 讗讬讻讗 谞诪讬 讗讬住讜专讗 讗讞专讬谞讗 诪砖讜诐 讚诪讜诇讬讚 诪砖拽讛 讻讚讗讬转讗 讘讗"讞 住讬诪谉 砖"讻. 讜注讬讬谉 诪"讗 住"住 砖讬"讞 讜讛讞诇讘 讛"诇 谞讜诇讚 讘讬"讟 讻讚讗讬转讗 讘讗"讞 住讬诪谉 转拽"讛 讘注讝 讛注讜诪讚转 诇讞诇讘讛 诇讻讱 讛转讬专讜 讚讜拽讗 诇讬谞讬拽讛 讘讬"讟 讜诇驻"讝 谞诇注谞"讚 诇驻专砖 砖讬讟转 专"讬 讘转讜住' 讚"讛 讙讜谞讞 讜讻讜' 讚讘专讬讬转讗 讚讛转诐 驻诇讬讙讬 讜讻讜' 谞专讗讛 讚讟注诐 驻诇讜讙转讬讬讛讜 讚讘专讬讬转讗 讚讛转诐 讗转讬讗 讻专"讗 讚讞讜诇讘 讛讜讬 诪驻专拽 诪诪砖 讙讝专讜 讬谞讬拽讛 讗讟讜 讞诇讬讘讛 讜讛讻讗 讗转讬讗 讻讛诇讻转讗 讻讞讻诪讬诐 讚专"讗 讚讞诇讬讘讛 砖讘讜转 讛讜讗 讚讛讜讬 讻诇讗讞专 讬讚 讜讛讗 讚讛讻讗 讬讜谞拽 讜诇讗 讞讜诇讘 诪砖讜诐 讚专驻讜讗转讜 讘讻讱 讗"谞 讻诪"砖 诇讚注转 专"转 讚讗讬讻讗 讗讬住讜专讗 讗讞专讬谞讗 讘讞讜诇讘 讜讻讬讜谉 讚讗驻砖专 讘讬谞讬拽讛 诇讗 讛转讬专讜 讗诇讗 讬谞讬拽讛. 讜诇讻讗讜专讛 诪讜讻讞 砖讬讟转 专"讬 诪讛讗 讚讗讬' 讘砖讘转 讚祝 拽诇"讛 注"讗 讘谉 砖诪谞讛 讗诪讜 砖讜讞讛 注诇讬讜 讜诪谞讬拽转讜 诪驻谞讬 讛住讻谞讛 讚讗诐. 诪砖诪注 讚讜拽讗 讚讗讬讻讗 住讻谞讛 讛讗 讘诪拽讜诐 爪注专讗 讗住讜专 讗驻讬诇讜 讘讬谞讬拽讛. 讜谞诇注谞"讚 讚讛讟注诐 讛讜讗 讻诪"砖 讚讘专讬讬转讗 讝讜 讗转讬讗 讘诇"讝 讻专"讗 讻讚讗讜拽诪讗 砖诐 讘砖讘转 讚祝 拽诇"讜 讘诪讻砖讬专讬 诪讬诇讛 讜讗诇讬讘讗 讚专"讗 注"砖 讛专讬 讚诇专"讗 讗驻讬诇讜 讘讬谞讬拽讛 讘注讬谞谉 讚讜拽讗 住讻谞讛. 讜讘讝讛 诪讬讜砖讘 拽讜砖讬转 讛转讜住' 砖诐 讚诇"诇 诪驻谞讬 讛住讻谞讛 讚讛讗 讛"诇 诪诇讗讻讛 砖讗"爪 诇讙讜驻讛 讚讬砖 诇讜诪专 讚专"讗 住"诇 讚诪诇讗讻讛 砖讗"爪 诇讙讜驻讛 讞讬讬讘 讜讻谉 诪砖诪注 诇讛讚讬讗 讘专"驻 砖诪谞讛 砖专爪讬诐 讚祝 拽"讝 注"讘 讚诪讞讬讬讘 专"讗 讘爪讚 驻专注讜砖 讗注"讙 讚讛讜讬 诪诇讗讻讛 砖讗"爪 诇讙讜驻讛 讻讚讗讬转讗 砖诐 讜讛"讛 讘诪驻讬住 诪讜专住讗 注"砖 诪讬讛讜 谞专讗讛 讚讬砖 诇讞诇拽 讘讬谉 讬谞讬拽讛 讚讞诇讘 讘讛诪讛 讘驻专拽 讞专砖 讚讚专讻讜 讘讞诇讬讘讛 讻驻讬专砖"讬 讛讻讗 讜讘讬谉 讬谞讬拽讛 讚讞诇讘 讗砖讛 讘砖讘转 讚祝 拽诇"讛 讚讚专讻讜 讘讬谞讬拽讛 讬砖 诇讛讞诪讬专 讟驻讬 讚讚专讻讜 讘讻讱. 注讜讚 谞专讗讛 讚讻谉 诪砖诪注 讻砖讬讟转 专"讬 讚讘专讬讬转讗 讚驻专拽 讞专砖 讗转讬讗 讻专"讗 讚诪砖谞讬 砖诐 住转诐 转讬谞讜拽 诪住讜讻谉 讗爪诇 讞诇讘 讜谞专讗讛 讚讛讬讬谞讜 讻专"讗 讚砖诪注转讬谉 讚讗讬谞讜 讬讜谞拽 讗诇讗 讻"讚 讞讜讚砖 讜讗讬讻讗 住讻谞讛 讚诪砖"讛 讗住专讜 诇诪谞讬拽转 诇讛谞砖讗 讘砖诪注转讬谉 诪砖讜诐 住讻谞转 讛讜诇讚 讗讘诇 诇专讘谞谉 讚讬讜谞拽 转讬谞讜拽 讜讛讜诇讱 注讚 讚' 讜讛' 砖谞讬诐 注"讻 诇讬讻讗 住讻谞讛 讚讛讗 诇讗 讗住专讜 讘诪谞讬拽转 讬讜转专 诪讻"讚 讞讜讚砖. 讜诇驻"讝 讬砖 诇讜诪专 讚讛讬讬谞讜 谞诪讬 讟注诪讗 讚专' 讗诇讬注讝专 讚讗讜住专 诇讛谞讬拽 讬讜转专 诪讻"讚 讞讜讚砖 诪砖讜诐 讗讬住讜专讗 讚砖讘转 讜讬"讟 诇砖讬讟转讜 讚讗讬讻讗 讞讬讜讘讗 讚讗讜专讬讬转讗 讚转讬谞讜拽 讛讬讜谞拽 讻讚拽讗诪专 讘砖讘转 讚祝 拽诇"讛 砖讜讞讛 讜诪谞讬拽转讜 诪驻谞讬 讛住讻谞讛 讚讜拽讗. 诪讛 砖讗讬谉 讻谉 诇专讘谞谉 讚诇讬讻讗 讗诇讗 砖讘讜转 讜讻讬讜谉 讚讛讜讗 讞讬讜转讗 讚转讬谞讜拽 诇讗 讙讝专讜. 讜讚讜拽:


转讜住' 讚"讛 诪诪注讻谉 讜讻讜'. 讛讬讬谞讜 讚讜拽讗 讘讗讬住讜专 诪诇讗讻讛 讚讗讜专讬讬转讗 讜讻讜'. 注讬讬谉 讘讗"讞 住讬诪谉 砖"讗 砖讛拽砖讛 讛诪"讗 砖诐 讚诇驻讬 讚讘专讬 讛转讜住' 讛谞"诇 诪讗讬 诪拽砖讛 讘驻专拽 讘诪讛 讗砖讛 讚祝 住"讛 注诇 专讘 诪讘专讬讬转讗 讚驻讜拽拽 诇讛 讝讜讙 讘爪讜讜讗专讛 讜诪讟讬讬诇 注诪讛 讘讞爪专 讚讗讬谞讜 讞砖砖 专拽 诪砖讜诐 讚诪讞讝讬 讻诪讗谉 讚讗讝讬诇 诇讞讬谞讙讗 讜诪拽讞 讜诪诪讻专 讛讜讗 专拽 诪讚专讘谞谉 讜注讬讬谉 讘驻讬专砖"讬 砖诐 讚注讬拽专 诪讬诇转讗 讚专讘 讛讜讗 讘诪讬诇讬 讚专讘谞谉 讜谞专讗讛 讚诪讛 砖讻转讘讜 讛转讜住' 讛讻讗 讚讘讚专讘谞谉 诇讗 讙讝专讜 讘讞讚专讬 讞讚专讬诐 讛讬讬谞讜 讚讜拽讗 讘诪拽讜诐 驻住讬讚讗 讜讻讬 讛讬讻讗 砖讛转讬专讜 注讬拽专 讛砖讘讜转 诪讟注诐 讚驻住讬讚讗 讛"谞 讛转讬专讜 讘爪讬谞注讛 诪砖讜诐 驻住讬讚讗 讚讜拽讗 讜诇讗 讞砖砖讜 诇讚专讘. 讜讛讗 讚诇讗 讻转讘讜 讛转讜住' 讚讗驻讬诇讜 讘讗讬住讜专 讚讗讜专讬讬转讗 诪讜转专 讘爪谞注讛 诪砖讜诐 驻住讬讚讗. 讝讛 讗讬谞讜 讚讗"讗 诇讜诪专 讻谉 诪砖讜诐 讚讗讬转讗 讘注"讝 讚祝 讬"讘 讚谞转驻讝专 诇讜 诪注讜转 讘驻谞讬 讛注"讝 讚诇专讘 讗住讜专 讗祝 讚诇讗 诪讞讝讬 讛专讬 诪讜讻讞 砖讗驻讬诇讜 讘诪拽讜诐 驻住讬讚讗 讞砖砖讜 诇讚专讘 讜讛讬讬谞讜 诪砖讜诐 讚诪砖诪注 诇讛砖"住 讻讬讜谉 讚专讘 住"诇 讻转谞讗 讚讗讜住专 讘砖讜讟讞谉 讘讞诪讛 诪讬 诇讗 注住拽讬谞谉 讚讗讬讻讗 驻住讬讚讗 专讘讛. 砖"诪 讘讚讗讜专讬讬转讗 讗住讜专 讗驻讬诇讜 讘诪拽讜诐 讚讗讬讻讗 驻住讬讚讗 讜爪专讬讱 诇讞诇拽 讘讬谉 讚讗讜专讬讬转讗 诇讚专讘谞谉. 讜拽"诇:

